পান'ছ পানায় (মাইক্ৰ'ছফ্ট) - অসমীয়া ৱিকিপিডিয়া\nপান'ছ ক'ষ্টা পানায়\nকেলিফৰ্ণিয়া ৰাজ্যিক বিশ্ববিদ্যালয়, নৰ্থৰিড্‌জ\nমাইক্ৰ'ছফ্টৰ মুখ্য উৎপাদন বিষয়া\nপান'ছ ক'ষ্টা পানায় (গ্ৰীক: Πάνος Κώστα Παναή) এগৰাকী আমেৰিকান ব্যৱসায়িক কাৰ্যবাহী বিষয়া আৰু মাইক্ৰ'ছফ্টৰ ৱিণ্ড'জ+ ডিভাইচসমূহৰ মুখ্য উৎপাদন বিষয়া। তেওঁ ৱিণ্ড'জ ক্লায়েণ্ট অপাৰেটিং ছিষ্টেমৰ লগতে ছাৰ্ফে'চ প্ৰডাক্ট আৰু সম্পৰ্কীয় হাৰ্ডৱেৰৰ বিকাশ তদাৰক কৰে।\nপানায়ে ২৪ জুন, ২০২১ তাৰিখে ৱিণ্ড'জ এক্সপিৰিয়েঞ্চ ব্লগত ৱিণ্ড'জ ১১ উন্মোচন কৰিছিল।\nপানায়ে পেপাৰডাইন বিশ্ববিদ্যালয়ৰ পৰা এম.বি.এ. আৰু নৰ্থৰিড্‌জৰ কেলিফৰ্ণিয়া ৰাজ্যিক বিশ্ববিদ্যালয়ৰ পৰা বি.এছ.চি. ডিগ্ৰী লাভ কৰিছিল।\nপানায় ২০০০ চনৰ পৰা ২০০৪ চনলৈকে মিচিগানৰ এন.এম.বি. টেকন'লজীজত (মাইনবিয়ামিটচুমিৰ এটা গৌণ কোম্পানী) বৈদ্যুতিন সাজ-সৰঞ্জামৰ দায়িত্বত আছিল।\nপানায়ে ২০০৪ চনত মাইক্ৰ'ছফ্টত যোগদান কৰে। তেওঁ ছাৰ্ফে'চ প্ৰডাক্টসমূহৰ বিকাশৰ বাবে জনাজাত।\n↑ Χαράλαμπος Ζάκος, "Κύπριος έφτιαξε τον υπολογιστή της Microsoft «Surface»-Θα βραβευτεί στο Προεδρικό από τον CIPA", NewsBomb Cyprus June 22, 2017\n↑ "Panos Panay (Bio)", Microsoft News Center\n↑ Panos Panay, "Introducing Windows 11", Windows Experience Blog, June 24, 2021\n↑ "Microsoft to combine Windows Client and Surface teams under product chief Panos Panay" (en-US ভাষাত). TechSpot. https://www.techspot.com/news/83914-microsoft-combine-windows-client-surface-teams-under-product.html। আহৰণ কৰা হৈছে: 2020-08-10.\n↑ Foley, Mary Jo. "Microsoft to combine its Windows client and hardware teams under Chief Product Officer Panos Panay". ZDNet. https://www.zdnet.com/article/microsoft-to-combine-its-windows-client-and-hardware-teams-under-chief-product-officer-panos-panay/। আহৰণ কৰা হৈছে: 16 November 2020.\n↑ "Panos Panay to Be Honored At the CIPA International Investment Awards Ceremony", Gold News, June 22, 2017\n↑ "Panos Panay" on LinkedIn\n↑ Lance Ulanoff, "With Surface, Microsoft is buildingapremium brand", Mashable June 15, 2017\n↑ Spence, Ewan. "Panos Panay, The Humble Heart Of Success Inside Microsoft’s Surface Hardware" (en ভাষাত). Forbes. https://www.forbes.com/sites/ewanspence/2019/12/22/interview-panos-panay-microsoft-devices-humble-family-leadership-team-surface-duo-surface-neo/। আহৰণ কৰা হৈছে: 2020-08-10.\n↑ "Microsoft reorg places Surface evangelist Panos Panay as boss of Windows too – report" (en ভাষাত). www.theregister.com. https://www.theregister.com/2020/02/06/microsoft_organisational_changes_windows_and_surface_come_together_under_panos_panay/। আহৰণ কৰা হৈছে: 2020-08-10.\n"https://as.wikipedia.org/w/index.php?title=পান%27ছ_পানায়_(মাইক্ৰ%27ছফ্ট)&oldid=318530"ৰ পৰা অনা হৈছে\nএই পৃষ্ঠাখন ০৫ এপ্ৰিল, ২০২২ তাৰিখে ০৮:৩৫ বজাত অন্তিম সংশোধন কৰা হৈছিল।


কৰুণ! খেলি থাকোতে পুখুৰীত পৰি কৰুণ মৃত্যুক সাৱটিলে এটি কণমানি শিশুৱে; হিয়া ঢাকুৰি কান্দোন মাতৃৰ, শোকাকুল পৰিৱেশৰ সৃষ্টি\nHealth Tips: গৰমৰ দিনত প্ৰতিদিনে খোৱা আৰম্ভ কৰি দিয়ক নাৰিকল পানী (Coconut Water); কাৰণ ইয়াৰ আছে বহু আশ্চৰ্যজনক লাভালাভ যি হয়তো আপুনি আজিলৈ জনা নাছিল, আহক জানো কি কি?\nঅসাৱধানতাই হৈ পৰিল কাল! 'গুটখা' খাই পিক পেলাবলৈ খিৰিকীৰে মুখ উলিয়াই দিছিল বাছ চালকে; সিমানতে ঘটিল অথন্তৰ, ট্ৰেইলাৰত প্ৰচণ্ড খুন্দা মাৰে বাছখনে, থিতাতে প্ৰাণ হেৰুৱালে ৪ যাত্ৰীয়ে, আহত ১০ গৰাকী\nবৰপেটাৰ (Barpeta) কাৱৈমাৰীত (Kawoimari) ডেৰ বছৰীয়া শিশুৰ সলিলসমাধি (Baby Drowned)\nবৰপেটাৰ (Barpeta) কাৱৈমাৰীত (Kawoimari) ডেৰ বছৰীয়া শিশুৰ সলিলসমাধি (Baby Drowned)। নিজ ঘৰৰ পুখুৰীত পৰি সলিলসমাধি ঘটে শ্বেৰমান আলীৰ। খেলি থাকোঁতে নিজ ঘৰৰ পুখুৰীত পৰি ডেৰ বছৰীয়া শিশুৰ সলিল সমাধি ঘটা ঘটনা সংঘটিত হৈছে বৰপেটা জিলাৰ সৰুক্ষেত্ৰী সমষ্টিৰ অন্তৰ্গত কাৱৈমাৰী ১০নং ব্লকত।\nকাৱৈমাৰী (Kawoimari) ১০নং ব্লকৰ হাসমত আলীৰ ডেৰ বছৰীয়া পুত্ৰ শ্বেৰমান আলী নিজ ঘৰৰ পুখুৰীত পৰি সলিলসমাধি ঘটাত কাৱৈমাৰী ১০নং ব্লকত শোকৰ ছাঁ পৰিছে।\nপুৱা প্ৰায় ৯ বজাত এই ঘটনা সংঘটিত হয়। ডেৰ বছৰীয়া শিশু শ্বেৰমান আলীক ততাতৈয়াকৈ ভক্তৰডৱা আদৰ্শ চিকিৎসালয়ত ভৰ্তি কৰোৱা হয় যদিও উন্নত চিকিৎসাৰ সু-ব্যৱস্থা নথকাৰ বাবে বৰপেটাৰ ফখৰুদ্দিন আলী আহমেদ চিকিৎসা মহাবিদ্যালয় হাস্পতাললৈ প্ৰেৰণ কৰে। বৰপেটালৈ গৈ থকা অৱস্থাত আদবাটতে মৃত্যু হয় শ্বেৰমান আলীৰ।\nPhoto & Input: ৰবিউল ইছলাম\nআৰু পঢ়কঃ https://khatangkhobor.com/miscellaneous/health/health-care-tips-consuming-coconut-water-in-summer-gives-amazing-benefits/9234/\nTags: AssamBaby DrownedBarpetaKawoimariKhoborঅসমকাৱৈমাৰীখবৰবৰপেটাশিশুৰ সলিলসমাধি\nঅসাৱধানতাই হৈ পৰিল কাল! ‘গুটখা’ খাই পিক পেলাবলৈ খিৰিকীৰে মুখ উলিয়াই দিছিল বাছ চালকে; সিমানতে ঘটিল অথন্তৰ, ট্ৰেইলাৰত প্ৰচণ্ড খুন্দা মাৰে বাছখনে, থিতাতে প্ৰাণ হেৰুৱালে ৪ যাত্ৰীয়ে, আহত ১০ গৰাকী


সেউজীয়াৰ আঁৰৰ অকথিত কাহিনী ( জুৰি বৰুৱা ) - বৌদ্ধিক বিচাৰ\nচ’ৰাঘৰ / সমকাল / সেউজীয়াৰ আঁৰৰ অকথিত কাহিনী ( জুৰি বৰুৱা )\nসেউজীয়াৰ আঁৰৰ অকথিত কাহিনী ( জুৰি বৰুৱা )\nডিচেম্বৰ 28, 2017\tসমকাল মন্তব্য কৰক 97 দৰ্শন\nৰাজ্যখনৰ পৰ্যটন বিভাগৰ বিজ্ঞাপনবোৰত প্ৰায়ে এখন ছবি দেখুওৱা হয়, সেউজীয়া চাহ বাগিচাত ৰঙা পাৰিৰ শাৰী পিন্ধি হাঁহি হাঁহি পাত তুলি থকা প্লাকাৰৰ ছবি। কিন্তু বাস্তৱত চাহপাত ছিঙা এই শ্ৰমিকসকলৰ প্ৰকৃত ছবিখন আমি কেতিয়াও চাব নোখোজো। চাহ একাপ তপতাই থাকোঁতে কথাখিনি মনত পৰিল। মনত পৰিল চাহ বাগিচাৰ এনেকুৱা বহুত কথা, যিবোৰে শোষণ-বঞ্চনাৰ দীঘলীয়া পৰ্যায় অতিক্ৰম কৰাৰ পিছতো বৃহত্তৰ অসমীয়া জাতি গঠনৰ প্ৰক্ৰিয়াত ৰেডিকেল বাৰ্তা একোটাৰ মাৰ্গ দৰ্শন কৰিব পৰা নাই ।\n” কেঁকোৰাৰ জীৱন যিদৰে বিলতে শেষ, আমাৰ জীৱনো বাগান থেকে শেস “। মীৰা মুণ্ডাৰ ( নামবোৰ সলোৱা হৈছে ) এই কথাষাৰে মোক বাগিচাৰ ভিতৰৰ বহুতো ৰাজনীতিৰ সৈতে চিনাকি কৰাই দিছিল । মীৰা মুণ্ডা এগৰাকী অখ্যাত ফাল্টু প্লাকাৰ। ” ইমান ৰ’দত বেছি ছিঙিব নোৱাৰি। ৫ কেজিৰ পৰা ২০-২৪ কেজি নহ’লে হাজিৰা নাপাম । সেয়ে কেতিয়াবা কাঁচিখন চলাওঁ। তলৰ ফালে অৱশ্যে হাতেৰে পাহিবোৰ মিলাব লগা হয় । মিলাবলৈ দিলে গাদ্দাৰি কৰিব নোৱাৰি। পাত কোনে ক’ত ছিঙে চৰ্দাৰে মনত ৰাখে “।\nকোম্পানীয়ে পাতৰ ওজনৰ ক্ষেত্ৰত এক কঠোৰ নীতি মানি চলে। ( কোম্পানী আৰু বাগান ভেদে ব্যৱস্থাটো বেলেগ বেলেগ হয়)। এগৰাকী প্লাকাৰৰ এটা চিফটৰ ওজন যদি ১৪ কেজি হয়, মহৰীয়ে খাটাত লিখে ১৩ কেজি বুলি । পাৰ্থক্যটো সোধাত ক’লে,\n– আমি এক কেজি কমাই ৰাখোৱে ।\n– কিন্তু কিয় ?\n– বেগটোৰ বাবে ।\n– বেগটোচোন প্লাষ্টিকৰ । সেইটোৰ ওজন ২০ গ্ৰামো নহ’ব চাগৈ ।\n– কিন্তু আগতেতো ট’কৰী আছিল । সেইটোতো গধুৰ আছিল ।\n– কিন্তু এতিয়াতো ট’কৰী, এইখন বাগানত নাই ।\nতাৰ পিছত সেইটো চালানত ফিল্ড মেনেজাৰে মোক যাবলৈ মানা কৰি দিলে। তেওঁ আনকি প্লাকাৰৰ লগত একেলগে টিফিন ভগাই খোৱা কামটোতো ইমান ভাল নাপালে আৰু ক’লে এনেকৈ বাগানত বহি খোৱাটো আচলতে খুবেই বেয়া দেখি। এনেধৰণৰ জাতৰ উচ্চ-নীচ কথাবোৰৰ সৈতে আগৰে পৰা পৰিচিত আমি। গাঁৱৰ বহুতো মানুহৰ ঘৰত দেখিছিলো কাম কৰিবলৈ যোৱা লেবাৰৰ বাবে বেলেগ কাঁহী , বেলেগ গিলাছ। (Two glass system ৰে চলি থকা সস্তীয়া শ্ৰমৰ উদাহৰণ বাগিচাৰ আশে পাশে থকা গাওঁবোৰত অতি সুলভ) ।\nCTC চাহৰ বাবে ফাল্টু লেবাৰ লগালেও কোম্পানীয়ে পানীতোলা (Orthodox) চাহৰ বাবে কেৱল পাৰমেনেন্ট লেবাৰহে লগায় । পাৰমেনেন্ট প্লাকাৰে পাত ছিঙিবৰ বাবে আঙুলিৰ বাহিৰে আৰু কোনো মাধ্যম ব্যৱহাৰ নকৰে। আঢ়ৈ খিলাতকৈ অলপ কম, কেৱল মাত্ৰ কুঁহিটো ছিঙা হয় অৰ্থডক্স চাহৰ বাবে। এইখিনি কথা অনাৰ মূল উদ্দেশ্যটো হৈছে ফাল্টু আৰু পাৰমেনেন্টৰ মাজৰ পাৰ্থক্যটো বুজোৱা। ফাল্টু লেবাৰে কাম পায় ছমাহৰ বাবে। পাৰমেনেন্ট লেবাৰৰ কাম গোটেই বছৰটোৰ বাবে থাকে আৰু তেওঁলোকে বাগানৰ কোৱাৰ্টাৰকে ধৰি ৰেচন, মেডিকেল আৰু অন্যান্য সুবিধাসমূহ লাভ কৰে। যিহেতু বাগানৰ লেবাৰৰ কোনো ম্যাদী মাটি নাথাকে, তেওঁলোকৰ একমাত্ৰ সম্বল হৈছে বাগানৰ কোৱাৰ্টাৰ। কোৱাৰ্টাৰ নেহেৰুৱাবলৈকে পাৰমেনেন্ট লেবাৰে নিজৰ কাম বদলি চিফটত পৰিয়ালৰ এনে এজন সদস্যক দি থয়, যি পিছলৈ পাৰমেনেন্ট হ’ব পাৰে । এনে কাৰণতে এটা প্ৰজন্মৰ পৰা আন এটা প্ৰজন্মলৈ একোটা পৰিয়ালে কোম্পানীৰ হৈ কাম কৰি থাকে। এইখিনিতে হৰেণ মিৰখা ( নাম সলোৱা হৈছে ) নামৰ এজন চৰ্দাৰে কোৱা এষাৰ কথা মনত পৰিছে “বাগানে সুবিধা কমকৈহে দিয়ে, বেছি সুবিধা দিলে কোম্পানীৰ তলত কোনোবাই কাম কৰিব জানো?” হৰেন মিৰখা নিজেই ট্ৰেড ইউনিয়নৰ লগত জড়িত আছিল । ইউনিয়ন আৰু কোম্পানীৰ মাজৰ বুজাবুজি আৰু সেইবোৰৰ আঁৰত দুয়ো পক্ষৰ লাভালাভ লৈ তেৱোঁ ক্ষুব্ধ হৈছিল ।\nভালকৈ লক্ষ্য কৰিলে দেখা পাব অসমৰ কোনো এখন বাগানৰ ভিতৰত কোনো মাধ্যমিক স্কুল নাই । ইমানৰ পাছতো চাহ বাগিচাৰ লোকসকলৰ শিক্ষা, স্বাস্থ্য, শোষণৰ ইতিহাস, শ্ৰমৰ মূল্য এইবোৰ নতুনকৈ কোৱাৰ প্ৰয়োজন আছে বুলি মনে নধৰে। এনে কাৰণতে বগীঢলাত বৰ চাহেবৰ গুলী আৰু লেবাৰৰ হত্যা একোটা enclave economy ত চলি থকা উপনিৱেশিকতাবাদৰে যে ধাৰাবাহিকতা সেয়াও বুজাত জটিল নহয়। কিন্তু এতিয়া প্ৰশ্ন হ’ল ৰাজনীতিৰ এই পুৰণি কৌশলবোৰত আমাৰ নতুন অৱস্থান কি ? আমাৰ মানে মধ্যবিত্তীয় অসমীয়া জাতীয়তাবাদী, বামপন্থী, ক্ষুদ্ৰ ক্ষুদ্ৰ জাতি সত্তা ধৰি ৰখাসকলৰ অৱস্থান। অসমৰ অৰ্থনীতি আৰু টুৰিজিমৰ মানচিত্ৰৰ পৰা চাহ বাগিচাক আঁতৰাই ৰখাৰ কথা যদি আমি ভবা নাই , তেওঁলোকৰ অধিকাৰ ৰক্ষাৰ যুঁজখনৰ কথা নাভাবিলে জানো হ’ব !\nটেগচাহ বাগিছা ফাল্টু শ্ৰমিক\nপূৰ্বৱৰ্তী লেখা প্ৰসংগ : আইন আৰু মুক্তিকামী ৰাজনীতি ( জিতেন বেজবৰুৱা )\nপৰৱৰ্তী লেখা অসমৰ শিল্পকলা চৰ্চাত স্থবিৰতা আৰু সম্ভাৱনা ( পল্লৱ শইকীয়া, ধৰ্মেন্দ্ৰ প্ৰসাদ )\nডিচেম্বৰ 1, 2016\t13,942


মহাৰাষ্ট্ৰৰ সিন্দে বাহিনীৰ বিদ্ৰোহৰ আঁৰত কোটিটকীয়া খেল; চাৰ্টাৰ্ড বিমানতে খৰচ ৫০ লাখ!\nশুনিলেই আপোনাৰ চকু ওপৰলৈ উঠিব। কেৱল বিমান ভাড়াই হেনো ৫০লাখ। এনেদৰেই বিলাসী বিমানত শিৱসেনাৰ বিধায়কসকলক অসমলৈ লৈ আহিছে নেতা একনাথ সম্ভাজী সিন্দেই। অৱশ্যে তেওঁ নহয়, যিসকলৰ নিৰ্দেশত তেওঁ মহাৰাষ্ট্ৰত চৰকাৰ ভঙাৰ খেল খেলি আছে তেওঁলোকৰ ধনেৰেহে লৈ আহিছে।\nচুৰাটৰ পৰা গুৱাহাটীলৈ চাৰ্টাৰ্ড বিমানেৰে অহাটো একেবাৰে সৰু কথা নহয়। ৩০ জনতকৈ অধিক যাত্ৰী কঢ়িয়াব পৰা এখন চাৰ্টাৰ্ড বিমানত চুৰাটৰ পৰা গুৱাহাটীলৈ উৰা মাৰিবলৈ ৫০ লাখতকৈও অধিক টকা লাগে।\nকিন্তু ইয়াতেই শেষ নহয়। এখন চাৰ্টাৰ্ড বিমান, তিনিখন বিলাসী বাছ আৰু বিমানবন্দৰৰ পৰা প্ৰায় দুই কিলোমিটাৰ দূৰত এখন হোটেল। মহাৰাষ্ট্ৰৰ পৰা বিদ্ৰোহী বিধায়কসকলক উলিয়াই অনাটো একনাথ সিন্দেৰ বাবে এক সাধাৰণ কথা নাছিল। স্বাভাৱিকতে এক ব্যয়বহুল কাৰবাৰ।\nঅৱশ্যে সেই পথেৰে আগবাঢ়িয়েই সিন্দেই শাসকীয় কংগ্ৰেছ আৰু ৰাষ্ট্ৰীয়তাবাদী কংগ্ৰেছ দলৰ মহাবিকাশ আঘাডী মিত্ৰতাৰ পৰা শিৱসেনাক উলিয়াই অনাৰ যৎপৰোনাস্তি চেষ্টা আৰম্ভ কৰিছে।\nএই নাটকখন আৰম্ভ হৈছিল মঙলবাৰে। সেই নিশাই মন্ত্ৰী একনাথ সিন্দেই বিদ্ৰোহী বিধায়কৰ এটা গোটৰ সৈতে মহাৰাষ্ট্ৰৰ পৰা বিজেপি শাসিত গুজৰাটলৈ গুচি গৈছিল। তেওঁ গুজৰাটৰ চুৰাটৰ এখন হোটেলত আৰক্ষীৰ কঠোৰ নিৰাপত্তাৰ মাজত আছিল।\nলগতে পঢ়ক: মোডীয়ে মহাৰাষ্ট্ৰ চৰকাৰক অস্থিৰ কৰাৰ পৰিৱৰ্তে বানপীড়িত অসম ভ্ৰমণ কৰা উচিত: গৌৰৱ গগৈ\nনিশাৰ ভাগত চুৰাট বিমানবন্দৰত এখন চাৰ্টাৰ্ড স্পাইচজেট বিমান সাজু আছিল। প্ৰায় মাজনিশা সিন্দে আৰু তেওঁৰ বিধায়কসকলক গুৱাহাটী বিমানবন্দৰৰ পৰা তিনিখন বিলাসী বাছেৰে হোটেললৈ লৈ অনা হৈছিল।\nগুৱাহাটীৰ পাঁচতাৰকা হোটেল ৰেডিছন ব্লু সিন্দে বাহিনীয়ে এসপ্তাহৰ বাবে বুক কৰিছে। ইয়াৰ অৰ্থ এই যুঁজৰ বাবে তেওঁলোকে দীঘলীয়া বাট বুলিবলৈ প্ৰস্তুতি চলাই ৰাখিছে। বিদ্ৰোহীসকলে দাবী কৰিছে যে তেওঁলোকৰ সৈতে শিৱসেনাৰ লগত ৪০ জন বিধায়ক আছে। বিদ্ৰোহৰ কাৰণ হিচাপে তেওঁলোকে যোৱা আঢ়ৈ বছৰত মহাৰাষ্ট্ৰত শিৱসেনাৰ নেতা আৰু কৰ্মীসকল বঞ্চিত হোৱাৰ অভিযোগ কৰিছে।\nইয়াৰ প্ৰতিবাদতেই তেওঁলোকে উদ্ধৱ ঠাকৰেৰ বিৰুদ্ধে বিদ্ৰোহ ঘোষণা কৰিছে। সিন্দে বাহিনীয়ে দাবী কৰিছে যে বিজেপি ইয়াৰ স্বাভাৱিক মিত্ৰ। সেইকাৰণে তেওঁলোকে বিজেপিৰ লগত যাব বিচাৰে।\nলগতে পঢ়ক: মহাৰাষ্ট্ৰৰ ৰাজনীতিয়ে গৰম কৰি ৰখাৰ সময়তে Radisson Blue ত চাংমা?\nআনহাতে, বিদ্ৰোহী বিধায়কসকলৰ এটা গোটে ইতিমধ্যে কৈছে যে যদি শিৱসেনাই মিত্ৰতা ত্যাগ কৰে তেন্তে তেওঁলোকে বিদ্ৰোহৰ সমাপ্তি ঘটাব।


উদ্যোগ - অসমীয়া ৱিকিপিডিয়া\nউদ্যোগ (ইংৰাজী: Industry) হৈছে কোনো এক অৰ্থনীতি অথবা দেশত হোৱা কোনো সামগ্ৰী নাইবা সেৱাৰ উৎপাদন। কোনো ব্যৱসায়িক প্ৰতিষ্ঠান বা গোটে কৰা আয়ৰ মুখ্য উৎসই ইয়াৰ সৈতে সম্পৰ্কিত উদ্যোগটোকে সূচায়। যেতিয়া কোনো এক বৃহৎ গোটৰ আয়ৰ উৎস বহুকেইটা হয় তেতিয়া সেই গোটটোৱে কেইবাটাও উদ্যোগিক ক্ষেত্ৰত কাম-কাজ চলাই নিয়া বুলি ধৰা হয়। উদাহৰণস্বৰূপে, ৰিলায়েঞ্চ ঔদ্যোগিক গোটে বহুকেইটা দিশত ব্যাৱসায়িক কাম-কাজ সম্প্ৰসাৰণ কৰিছে আৰু সেয়ে ই যোগাযোগ, জীৱন বীমা, খাৰুৱা তেল আদি বহুকেইটা ঔদ্যোগিক ক্ষেত্ৰৰ সৈতে সম্পৰ্কিত।\n1.1 সাধাৰণ শ্ৰেণীবিভাগ\n1.2 আন্তঃৰাষ্ট্ৰীয় মানক ঔদ্যোগিক শ্ৰেণীবিভাগ\n2 ঔদ্যোগিক উৎপাদনৰ ভিত্তিত বিশ্বৰ দেশসমূহৰ ক্ৰম\n4 সহায়ক গ্ৰন্থ\nসাধাৰণ শ্ৰেণীবিভাগসম্পাদনা কৰক\nউদ্যোগসমূহৰ বিভিন্নধৰণে শ্ৰেণীবিভাগ কৰা হয়। ইয়াৰ ভিতৰত তিনি খণ্ডৰ সূত্ৰ বা থ্ৰি-চেক্টৰ থিয়ৰি (three-sector theory) আৰু উৎপাদিত সামগ্ৰীৰ ভিত্তিত কৰা শ্ৰেণীবিভাগেই প্ৰধান।\nতিনি খণ্ডৰ সূত্ৰ: অৰ্থনীতিৰ এই সূত্ৰ অনুসাৰে উদ্যোগসমূহক তিনিটা অৰ্থনৈতিক খণ্ড, যথাক্ৰমে প্ৰাথমিক বা আহৰণ খণ্ড, গৌণ বা নিৰ্মাণ খণ্ড আৰু তৃতীয় বা সেৱা খণ্ডত ভগাব পাৰি। কোনো কোনো লেখকে চতুৰ্থ বা জ্ঞান খণ্ড আৰু পঞ্চম বা সংস্কৃতি আৰু গৱেষণা খণ্ডৰ কথাও উল্লেখ কৰিছে।\nউৎপাদিত সামগ্ৰী: উৎপাদিত সামগ্ৰীৰ ভিত্তিত উদ্যোগসমূহক বিভিন্ন খণ্ড যেনে নিৰ্মাণ, ৰসায়ন, খাৰুৱা তেল, খাদ্য, ছফটৱেৰ, বস্ত্ৰ, বৈদ্যুতিন আদিত ভগাব পাৰি।\nবিত্ত আৰু মাৰ্কেট ৰিচাৰ্ছ আদিৰ ক্ষেত্ৰত বজাৰৰ ভিত্তিত উদ্যোগৰ শ্ৰেণীবিভাজন কৰা হয়।\nআন্তঃৰাষ্ট্ৰীয় মানক ঔদ্যোগিক শ্ৰেণীবিভাগসম্পাদনা কৰক\nৰাষ্ট্ৰসংঘৰ পৰিসংখ্যা বিভাগে কৰা আন্তঃৰাষ্ট্ৰীয় মানক ঔদ্যোগিক শ্ৰেণীবিভাগ (ইংৰাজী: International Standard Industrial Classification) বা চমুকৈ ISIC হৈছে সম্পূৰ্ণ তথা শৃংখলাৱদ্ধ ঔদ্যোগিক শ্ৰেণীবিভাগ।\nঔদ্যোগিক উৎপাদনৰ ভিত্তিত বিশ্বৰ দেশসমূহৰ ক্ৰমসম্পাদনা কৰক\nআন্তঃৰাষ্ট্ৰীয় মুদ্ৰা নিধি আৰু চি আই এ ৱৰ্ল্ড ফেক্টবুকৰ ২০১৮ চনৰ তথ্যৰ ভিত্তিত ঔদ্যোগিক উৎপাদনৰ ক্ৰম অনুসৰি বিশ্বৰ বৃহত্তম ৰাষ্ট্ৰসমূহ\nঔদ্যোগিক উৎপাদনৰ ভিত্তিত বিশ্বৰ দেশসমূহ (বিলিয়ন আমেৰিকান ডলাৰ)\nআন্তঃৰাষ্ট্ৰীয় মুদ্ৰা নিধি আৰু চি আই এ ৱৰ্ল্ড ফেক্টবুকৰ ২০১৫ চনৰ তথ্যৰ ভিত্তিত ঔদ্যোগিক উৎপাদন অনুসৰি বিশ্বৰ ২০খন দেশ\n↑ http://dictionary.reference.com/browse/industry Industry | Define Industry at Dictionary.com\n↑ "'Definition of Industry' Investopedia". http://www.investopedia.com/terms/i/industry.asp.\nসহায়ক গ্ৰন্থসম্পাদনা কৰক\nৱিকিমিডিয়া কমন্সত Industries সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=উদ্যোগ&oldid=234255"ৰ পৰা অনা হৈছে\nLast edited on2June 2020, at 15:48\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=40270।\nএই পৃষ্ঠাখন ০২ জুন, ২০২০ তাৰিখে ২১:১৮ বজাত অন্তিম সংশোধন কৰা হৈছিল।


Ecc7| AsmULB | STEP | সুগন্ধি তেলতকৈ সুনাম উত্তম, আৰু জন্মৰ দিনতকৈ মৰণৰ দিন ভাল।\n1সুগন্ধি তেলতকৈ সুনাম উত্তম, আৰু জন্মৰ দিনতকৈ মৰণৰ দিন ভাল। 2ভোজনৰ ঘৰলৈ যোৱাতকৈ বিলাপৰ ঘৰলৈ যোৱা ভাল; কিয়নো সেয়ে সকলো মানুহৰ শেষ গতি, আৰু জীয়াই থকা লোকে তাক মনত ৰাখিব।\n3হাঁহিতকৈ শোক ভাল? কাৰণ মুখৰ বিবৰ্ণৰ দ্বাৰাই মনক আনন্দিত কৰা হয়। 4জ্ঞানৱান বিলাকৰ মন বিলাপৰ ঘৰত থাকে; কিন্তু অজ্ঞানবোৰৰ মন আমোদৰ ঘৰত থাকে।\n5মানুহে অজ্ঞানবোৰৰ গীত শুনাতকৈ জ্ঞানৱানৰ অনুযোগ শুনা ভাল। 6কিয়নো কেৰাহীৰ তলত কাঁইট খৰিৰ ফুটফুটনিৰ শব্দ যেনে অজ্ঞান মানুহৰ হাঁহি তেনে; ইও অসাৰ।\n7স্বৰূপতে অত্যাচাৰে জ্ঞানৱানক বলিয়া কৰে আৰু ভেঁটিয়ে বিবেচনা-শক্তি নষ্ট কৰে।\n8কাৰ্য্যৰ আৰম্ভণতকৈ তাৰ শেষ ভাল আৰু অহঙ্কাৰী মনৰ লোকতকৈ ধীৰ মনৰ লোক ভাল। 9তোমাৰ মনক হঠাৎ খং উঠিবলৈ নিদিবা; কিয়নো অজ্ঞানবোৰ বুকুৱেই খঙৰ আশ্ৰয়।\n10বৰ্ত্তমান কলতকৈ আগৰ কাল কিয় ভাল আছিল? এনে কথা নকবা; কিয়নো এই বিষয়ে তুমি এনে প্ৰশ্ন কৰা জ্ঞান মুলক নহয়।\n11পৈত্ৰিক ধন-সম্পত্তি যিমান ভাল, প্ৰজ্ঞাও সিমান ভাল; এনেকি, সুৰ্য্যক দেখোঁতাবিলাকৰ নিমিত্তে তাতকৈ প্ৰজ্ঞা বেছি উপকাৰী। 12কিয়নো ধন যেনে ৰক্ষক, প্ৰজ্ঞাও তেনে ৰক্ষক; কিন্তু জ্ঞানৰ উপকাৰ এই, যে, প্ৰজ্ঞাই নিজৰ গৰাকীৰ জীৱন ৰক্ষা কৰে। ঈশ্বৰৰ কাৰ্য্য চোৱা;\n13কিয়নো তেওঁ যিহক বেঁকা কৰে, তাক কোনে পোনাব পাৰে?\n14সুখৰ দিনত আনন্দ কৰা, আৰু দুখৰ দিনত বিবেচনা কৰা; মানুহৰ পাছত কি ঘটিব, তাৰ একোকে যেন মানুহে জানিব নোৱাৰে, এই নিমিত্তে ঈশ্বৰে সেই দুয়োকো ওচৰা-ওচৰি কৰি থৈছে।\n15মই মোৰ অসাৰ জীৱনৰ দিন কেইটাত এই সকলো দেখিলো, যে, কোনো কোনো ধাৰ্ম্মিক লোক নিজ নিজ ধাৰ্ম্মিকতাত বিনষ্ট হয়, আৰু কোনো কোনো দুষ্ট লোকে নিজ নিজ দুষ্টতাত দীৰ্ঘকাল নিয়াই। 16অতিৰিক্ত ধাৰ্ম্মিক নহবা, আৰু নিজকে অতিৰিক্ত জ্ঞানী নেদেখুৱাবা; কিয় নিজকে নষ্ট কৰিবা?\n17অতি দুষ্ট নহবা, আৰু অজ্ঞানো নহবা; তোমাৰ কাল নৌহওঁতেই কিয় মৰিবা? 18তুমি ইয়াক ধৰি ৰখা ভাল; এনেকি, সিটোৰ পৰাও হাত নুগুচাবা; কিয়নো ঈশ্বৰলৈ ভয় কৰোঁতা লোকে সেই সকলোৰে পৰা সাৰিব।\nপৰস্ত্ৰী-গমণ, বিদ্ৰূপ, আৰু অধিপতিৰ উপদ্ৰৱৰ বিৰুদ্ধৰ কথা\n19নগৰত থকা দহজন পৰাক্ৰমীয়ে যি পৰিমাণে নগৰ দৃঢ় কৰে, তাতকৈ প্ৰজ্ঞাই জ্ঞানৱানক অধিক পৰিমাণে বলৱান কৰে। 20বাস্তৱিকে পাপ নকৰি সৎকৰ্ম্ম কৰা ধাৰ্ম্মিক মানুহ পৃথিবীত নাই।\n21লোকে কথা পতা আটাই কথালৈ মন নিদিবা; কিয়নো দিলে, কিজানি তোমাৰ দাসে তোমাক শাও দিয়াহে শুনিবা। 22কাৰণ তুমিও যে আনবিলাকক সেইদৰে শাও দিয়া, তাক তোমাৰ মনে অনেক বাৰ জানিবলৈ পাইছে।\n23মই প্ৰজ্ঞাৰ দ্বাৰাই সেই সকলোকে পৰীক্ষা কৰি চালোঁ; মই ক’লোঁ, মই জ্ঞানৱান কিন্তু জ্ঞান মোৰ পৰা দুৰত আছিল। 24যি আছে, সেয়ে অতি দুৰ, আৰু অতি গভীৰ, তাক কোনো পাব পাৰে? 25মই ঘুৰি, জানিবলৈ আৰু অনুসন্ধান কৰিবলৈ, প্ৰজ্ঞা আৰু কথাৰ হেতু বিচাৰ কৰিবলৈ, আৰু দুষ্টতা যে অজ্ঞান, আৰু মুৰ্খতা যে পাগলামী, তাক জানিবলৈ মনোযোগ কৰিলো।\n26তাতে মই মৃত্যুতকৈয়ো এক বিষম বস্তু দেখিলোঁ, অৰ্থাৎ যি তিৰোতাৰ মন ফান্দ আৰু জাল, হাত বান্ধ স্বৰূপ, এনে তিৰোতাক; যি মানুহ ঈশ্বৰৰ দৃষ্টিত উত্তম সি তাইৰ পৰা সাৰিব, কিন্তু পাপী তাইৰ দ্বাৰাই ধৰা পৰিব।\n27উপদেশকে কৈছে, চোৱা, মই কথাৰ কাৰণ উলিয়াবলৈ এটাৰ পাছত এটা বিচাৰ কৰি চাই তাকে পালোঁ। 28মোৰ প্ৰাণে এতিয়াও যিহক বিচাৰিছে, মই তাক পোৱা নাই; হাজাৰৰ মাজত এজনহে নৰ পালোঁ, কিন্তু সেই সকলোৰ মাজত এজনী নাৰী নাপালো।\nচোৱা, মই ইয়াকেহে পালোঁ, যে, ঈশ্বৰে মানুহক সৰল কৰি স্ৰজন কৰিছিল; কিন্তু অবাটে যাবৰ নিমিত্তে তেওঁবিলাকে নানা উপায় বিচাৰিলে।


টাইৱানৰ চিঠি ৮ (মনোজ মন) - সাহিত্য ডট অৰ্গ\nচান ফ্ৰান্সিছকো যাত্ৰা : কিছু নতুন অভিজ্ঞতা ১\nমাৰ্কিন যুক্তৰাষ্ট্ৰ ! প্ৰায় সকলোৰে সপোনৰ দেশ, প্ৰায় সকলোৰে মনত আছে এবাৰ হ’লেও মাৰ্কিন যুক্তৰাষ্ট্ৰ ভ্ৰমণৰ এক দুৰ্বাৰ হেঁপাহ। ঠিক তেনে এক হেঁপাহ মোৰো আছিল, হেঁপাহ আছিল হলিউদ-বলিউদৰ বোলছবিত দেখি থকা মায়াবী এই দেশ এবাৰ নিজ চকুৰে চোৱাৰ। অৱশেষত সেই হেঁপাহ পূৰ্ণ হ’ল ২০১৪ চনৰ ফেব্ৰুৱাৰী মাহত।\nমাৰ্কিন যুক্তৰাষ্ট্ৰ ভ্ৰমণ কৰিবলৈ যদি বিচাৰে তেন্তে আপুনি প্ৰায় ৩-৪ মাহ আগতেই ভিচাৰ বাবে আবেদন কৰিব লাগে আৰু ময়ো তাকেই কৰিছিলোঁ। মনত কিছু শংকা আছিল, কাৰণ মোৰ বন্ধুসকলৰ পৰা পোৱা তথ্য অনুসৰ তেওঁলোকে হেনো বহু প্ৰশ্নৰ উত্তৰ, দৰ্খাস্ত, নথি-পত্ৰ ইত্যাদি প্ৰদৰ্শন কৰিবলগীয়া হৈছিল। সেয়ে ময়ো যিমান পাৰি সিমান নথি-পত্ৰ যোগাৰ কৰি প্ৰায় ৩ ঘণ্টামান সময় খৰচ কৰি অনলাইন প্ৰপত্ৰ পূৰণ কৰিছিলোঁ। তাৰ ঠিক এদিন পাচত যথাসময়ত ম‍ই টাইপেইৰ আমেৰিকান দূতাবাসত উপস্থিত হ’লো সাক্ষাত্‍কাৰৰ বাবে। উপস্থিত হৈয়েই প্ৰথম বাধা পালো ’পাচপৰ্ট ফটো’ খনৰ বাবে। সেইখনৰ দৃশ্যপট বগা হোৱা উচিত, আৰু মোৰ আছিল পাতল নীলা। মোক আন এক পথেৰে বাহিৰলৈ উলিয়াই পঠিয়ালে নতুনকৈ ফটো উঠিবলৈ। অৱশেষত প্ৰায় ৪০০ টকা (ভাৰতীয় মূল্যত) ৰ বিনিময়ত দুখন ফটো নতুনকৈ বনালোঁ। পুনৰ নিৰাপত্তা বেষ্টনীৰ মাজেৰে আহি প্ৰায় ডেৰ ঘণ্টামান শাৰী পতাৰ শেষত মোৰ সাক্ষাত্‍কাৰৰ পাল পৰিল। আগমুহূৰ্তলৈকে মনত বহু শংকা আছিল, কিয়নো মোৰ আগতেই বহু প্ৰশ্ন-উত্তৰৰ আদান প্ৰদান কৰাৰ পাচত দুজনমানৰ ভিচা আবেদন নাকচ কৰা দেখিছিলোঁ। আমেৰিকা যাবলৈ ভ্ৰমণকাৰীৰ ভিচা এবাৰ আবেদন কৰিবলৈ প্ৰায় ১০,০০০ ভাৰতীয় টকাৰ প্ৰয়োজন, যদি এবাৰ নাকচ কৰা হয় তেন্তে পুনৰ সেই ধন জমা দি ন কৈ আবেদন কৰিব লাগে। ভগৱানৰ নাম লৈ ম‍ই সাক্ষাত্‍কাৰ দিবলৈ সাজু হ’লো, কিন্তু মোক আচৰিত কৰি মাথো এক মিনিট মান সৰু-সুৰা দুই এটা প্ৰশ্ন কৰি মোৰ আবেদন গ্ৰাহ্য কৰা হ’ল বুলি জনালে। ম‍ই নিজকে বিশ্বাস নকৰি পুনৰ সুধিলোঁ, ’সঁচাকৈ ম‍ই এতিয়া যাব পাৰোনে’ ! এক মিচিকিয়া হাঁহিৰে সন্মুখত থকা যুৱ-অফিচাৰ জনে মোক ক’লে ’মাৰ্কিন যুক্তৰাষ্ট্ৰলৈ আপোনাক স্বাগতম, আপোনাৰ আবেদন গ্ৰাহ্য কৰা হৈছে, আপুনি এতিয়া ঘৰলৈ যাব পাৰে, ঠিক তিনিদিন পাছত আপুনি আপোনাৰ ভিচা আপোনাৰ ঠিকনাত পাই যাব।’ আৰু সঁচাকৈয়ে ঠিক তিনিদিনৰ পাছত কুৰিয়াৰ জৰিয়তে পাচপৰ্ট আৰু ভিচা মোৰ কাৰ্য্যালয়ত আহি দি থৈ গ’ল। এই সম্পূৰ্ণ প্ৰক্ৰিয়াত মোৰ প্ৰয়োজন হৈছিল মাত্ৰ পাঁচ দিন। ভিচা হাতত লৈ আকৌ হতবাক হৈ গ’লো, কিয়নো মোৰ বন্ধু সকলে কৈছিল যে তেওঁলোকে ভিচা ১-২ বছৰৰ বাবেহে পাইছিল, আৰু ম‍ই সম্পূৰ্ণ ১০ বছৰৰ বাবে পাই গ’লো। বহুত ভাল লাগি গ’ল মনটো, অন্তত এই দহ বছৰত ম‍ই য’তেই নাথাকোঁ যুক্তৰাষ্ট্ৰ ভ্ৰমণ কৰিবলৈ পুনৰ ভিচাৰ বাবে শাৰী পাতি থকাৰ প্ৰয়োজন নাই।\n২০১৪ চনৰ ফেব্ৰুৱাৰী মাহৰ ১৪ তাৰিখে অৱশেষত টাইপেই বিমান বন্দৰৰ পৰা উৰা মাৰিলোঁ জাপান অভিমুখে, গন্তব্য স্থান আছিল মাৰ্কিন যুক্তৰাষ্ট্ৰৰ চান ফ্ৰান্সিছকো। চান ফ্ৰান্সিছকো, অফিচিয়েল নাম City and County of San Francisco, উত্তৰ কেলিফৰ্ণিয়া আৰু চান ফ্ৰান্সিছকো উপকূলীয় অঞ্চলৰ প্ৰধান আৰ্থিক আৰু সাংস্কৃতিক কেন্দ্ৰ। এই ভ্ৰমণৰ মূল উদ্দেশ্য আছিল আমেৰিকান বায়’ফিজিকেল সমাজে আয়োজন কৰা ৫৮ তম বাৰ্ষিক সন্মিলনীত অংশ গ্ৰহণ কৰা আৰু সেই সন্মিলনীতেই যকৃতৰকৰ্কট ৰোগৰ নিৰাময়ৰ বাবে ম‍ই কৰা গবেষণা প্ৰদৰ্শন কৰা। এয়া মোৰ বাবে এক সৌভাগ্য বুলিয়েই ক’ব লাগিব কিয়নো এই সন্মিলনী মোৰ গবেষণা ক্ষেত্ৰৰ এক সৰ্ববৃহৰ্ৎ সন্মিলনী বুলিব পাৰি য’ত সমগ্ৰ পৃথিৱীৰ সৰহ সংখ্যক বায়’ফিজিকেল বৈজ্ঞানিকে অংশগ্ৰহণ কৰে।\nপ্ৰায় ৩ ১/২ ঘণ্টাৰ টাইপেই-টকিয় যাত্ৰাত জাপানী বিমান পৰিচাৰিকাৰ আপ্যায়নত মন প্ৰফুল্লিত হৈ পৰিছিল। এক মজাৰ ঘটনাও ঘটিল; মোৰ টিকট বুক কৰি দিয়া এজেন্টগৰাকীয়ে সৰহ সংখ্যক ভাৰতীয়ৰ দৰে ময়ো বিমানত বৰাহ যুক্ত আহাৰ গ্ৰহণ নকৰোঁ বুলি ধাৰণা কৰি ’হিন্দু আহাৰ’ সুবিধাটোত টিক কৰি মোৰ উপকাৰ (?) কৰি দিলে। আনপিনে ম‍ই হ’লো দোৰ্ঘোৰ বৰাহভোজী তথা আমিষভোজী। আনহাতে এই ’হিন্দু আহাৰ’ত প্ৰায়ে নিৰামিষভোজী খাদ্য হে দিয়ে, যি ম‍ই মুঠেও পচন্দ নকৰো। এই কথাটো ম‍ই টাইপেইত প্ৰৱেশ পত্ৰ লওঁতে জ্ঞাত হৈছিলোঁ, কিন্তু তাত সলাব নোৱাৰিলোঁ। যেতিয়া বিমানত খোৱাৰ সামগ্ৰীবোৰ অনা হ’ল তেতিয়ামোৰ আসনত এটা ’চিহ্ন’ দিবলৈ আহিল এগৰাকী পৰিচাৰিকা। সেই চিহ্নটোৱে খাদ্য বিতৰণ কৰি থকা পৰিচাৰিকাক ’হিন্দু-আহাৰ’ গ্ৰহণ কৰিব বিচৰাসকলক বিচাৰি উলিওৱাত সহায় কৰে। তেতিয়া ম‍ই তেওঁক গোটেই ঘটনাটো বুজাই ক’লো, কিন্তু তেওঁ মোক জনালে যে সলোৱাটো প্ৰায় অসম্ভৱ তথাপি তেওঁ চেষ্টা কৰি চাব। কিছুসময়ৰ ভিতৰতে পৰিচাৰিকাসকলৰ মাজত হুৱাদুৱা লাগিল যে এজন ভাৰতীয় যাত্ৰী আহিছে যিয়ে ’হিন্দু-আহাৰ’ গ্ৰহণ নকৰে, সাধাৰণ আহাৰ হে লাগে। কেইমিনিটমানৰ ভিতৰতেই তিনিৰপৰা চাৰিগৰাকীমান পৰিচাৰিকাই আহি পাল পাতি মোক জনাই থৈ গ’ল যে তেওঁলোকে চেষ্টা কৰি আছে মোৰ বাবে আহাৰ যোগাৰ কৰাত। তেওঁলোকৰ কষ্ট আৰু তত্‍পৰতা দেখি নিজকে দোষী দোষী যেন অনুভৱ হ’ল, মনতে ভাবিলোঁ ’হিন্দু-আহাৰ’ খালেই কিজানি ঠিক আছিল, ইমানখন হুলস্থুল নহ’লহেঁতেন। কিছু সময় পাছত এগৰাকী পৰিচাৰিকাই হাতত খাদ্যৰ ট্ৰে’ এখন লৈ আহি মোক আথেবেথে দিলে আৰু অসুবিধাৰ বাবে ক্ষমা বিচাৰিলে। তেওঁলোকৰ গাত অকণো ভুল নাছিল, তথাপিও তেওঁলোকৰ সৌজন্যতাত মুগ্ধ হৈ পৰিলোঁ। জাপানত অৱতৰণ নকৰালৈকে মাজে মাজে তেওঁলোকে আহি আৰু কিবা অসুবিধা পাইছোঁ নেকি তাৰেই খবৰ লৈ থাকিল, যেন এক মজাৰ ঘৰুৱা পৰিৱেশ হে বিৰাজ কৰিছিল বিমানখনত !\nযি কি নহওঁক, ১৪ ফেব্ৰুৱাৰীৰ দুপৰীয়া সময়ত আমি জাপানৰ টকিয় চহৰৰ নাৰিতা আন্তৰাষ্ট্ৰীয় বিমান বন্দৰত অৱতৰণ কৰিছিলোঁ। সেই সময়ত টকিয় চহৰৰ তাপমান ৩ ডিগ্ৰী চেলছিয়াচ আছিল আৰু বাহিৰত পাতলীয়া বৰষুণৰ সৈতে তুষাৰপাত হৈ আছিল। এই টকিয় চহৰতেই আমি প্ৰায় ৪ ঘণ্টাৰ বাবে অপেক্ষা কৰিছিলোঁ আমাৰ চান ফ্ৰান্সিছকো অভিমুখী বিমানখনলৈ। অত্যাধুনিক জাপানী বিমানবন্দৰৰ সৌন্দৰ্য্য শব্দেৰে ব্যাখ্যা কৰা কঠিন। ইয়াতেই দেখিছিলোঁ ত্ৰি-মাত্ৰিক পদ্ধতি অৰ্থাৎ 3D পদ্ধতিৰে তৈয়াৰ কৰা মানৱ। আন্তৰাষ্ট্ৰীয় টাৰ্মিনেলৰ পৰা যেতিয়া বিমান বন্দৰৰ মূল দ্বাৰেৰে প্ৰৱেশ কৰা হয় তেতিয়া আপোনাক স্বাগতম জনাবলৈ ৰৈ থাকিব তেনে এক 3D মানৱ, আপোনাৰ গতিবিধিৰ লগত তাল মিলাই তেওঁ আপোনাক অনুসৰণ কৰিব, যদি আপুনি কাষ চাপি আহে তেন্তে জাপানী ভঙ্গিমাৰে নমস্কাৰ কৰিব আৰু আঁতৰি গ’লে আপুনি আঁতৰি যোৱালৈনিজকে ঘূৰাই লৈ হাতবাউল দি শুভেচ্ছা দিব। সম্পূৰ্ণ হলিউদৰ চাই-ফাই বোলছবিৰ দৰে কাৰবাৰ।\nঅপেক্ষা কৰি থকা সময়খিনিতেই ল’গ পালো ছিংগাপুৰৰ পৰা অহা নিখিলক। চিনাকি হোৱাত জনালে যে তেৱোঁ সেই একেই সন্মিলনীতেই অংশ গ্ৰহণ কৰিবলৈ গৈ আছে। এই বিষয়ে জানি ভালেই লাগিল, কিয়নো অন্ততঃ তাত থকা দিনকেইটাত ফুৰা-চকা কৰিবলৈ আৰু এজন সংগী পালো। যদিও মোৰ সৈতে মোৰ এজন টাইৱানিজ বন্ধু গৈছিল, তথাপি বন্ধুৰ সংখ্য সৰহ হ’লে অচিন দেশত ফুৰাৰ সুবিধা হয় বহুত ক্ষেত্ৰত। প্ৰায় ৪ ঘণ্টা সময় অপেক্ষা কৰাৰ অন্তত আমি প্ৰৱেশ কৰিলো ইউনাইটেদ বিমান সেৱাৰ বিমানত। কিছুসময়ৰ পাছত বিমানখন চলিবলৈ আৰম্ভ কৰিলে, বিমানখন ৩৮,০০০ ফুট উচ্চতাত অৱস্থান কৰাৰ পাছত ময়ো কাণত হেডফোন লগাই গীত উপভোগ কৰাত ব্যস্ত হৈ পৰিলোঁ। এটা কথা ম‍ই মন কৰিলোঁ যে এক বেলেগ পৰিৱেশে বিৰাজ কৰিছে এই বিমানখনত। প্ৰায় তিনি বছৰ এছিয়াৰ ভিতৰতেই থকা আৰু অহাযোৱা কৰি এক শান্ত-নিৰিবিলি বিমান যাত্ৰাৰ সৈতে অভ্যস্ত হৈ পৰিছিলোঁ। তেনে যাত্ৰা সমূহত কোনেও কাৰো সৈতে সাধাৰণতে কথা নাপাতে, অথবা উচ্চ স্তৰত একো নকয়। বিমান পৰিচাৰিকা সমূহো কমবয়সীয়া আৰু হাঁহিমুখীয়া হয়। কিন্তু ইউনাইটেড বিমান সেৱাৰ বিমানত যেন অন্য এক পৰিৱেশ, চিট-বেল্ট খোলাৰ সংকেত পোৱা ল’গে ল’গেই কিছুলোকে বিমানৰ ভিতৰতেই চলা-ফুৰা কৰিব আৰম্ভ কৰিলে। মোৰ সোঁ কাষত বহি আছিল মোৰ টাইৱানিজ বন্ধু জন, আৰু বাওঁ কাষত বহি আছিল এজন মাৰ্কিন নাগৰিক। তেওঁলৈ এবাৰ চকু যোৱাত কিছুপৰ তেওঁলৈকে চাই থাকিলোঁ, ঠিক যেন হলিউদৰ চিনেমাত দেখুওৱা একোজন টপা, গোটেই গাতেই টাটু কৰা এজন প্ৰকাণ্ড গুণ্ডা। দেখিয়েই সেপ গিলিলোঁ দুবাৰমান, সেয়ে তেওঁৰ গাত মোৰ হাতখন লাগিলেও ক্ষমা খুজিবলৈ নাপাহৰিলোঁ, কিজানিবা এখুন্দা দি দিয়ে মোক ! মাজতে নিশাৰ আহাৰ দিবলৈ আহিল ৪০ উৰ্ধৰ এজন ব্যক্তি, তেওঁৰ চেহেৰাও মোৰ সহযাত্ৰীজনৰ দৰে, পাৰ্থক্য মাথো এয়ে যে তেওঁ টাটু কৰা নাই। মনটো সেমেকি গ’ল; ক’ত থাই-বিমান সেৱা, জাপান বিমান সেৱা ইত্যাদিৰ সুন্দৰ সুন্দৰ বিমান পৰিচাৰিকা, ক’ত এয়া প্ৰকাণ্ড আমেৰিকান বিমান পৰিচাৰক। নিশাৰ সাজ গ্ৰহণ কৰি শুবলৈ যত্ন কৰিলোঁ, কিন্তু মোৰ সহযাত্ৰীজনৰ গাত যাতে মোৰ শৰীৰৰ সামান্যতমো অংশ‍ই স্পৰ্শ নকৰে সেই বিষয়ে সজাগ হৈ ৰ’লো আৰু সেয়ে তিলমানো শুব নোৱাৰিলোঁ। অৱশেষত ১১ ঘণ্টাৰ এই যাত্ৰাত ৫-৬ খন মান বোলছবি উপভোগ কৰিবলগীয়া হ’ল সময় অতিবাহিত কৰিবলৈ। কাহিলি পুৱা সূৰ্য্য উদয় হোৱাৰ সময়তো আমি ৩৮,০০০ ফুট উচ্চতাতেই আছিলোঁ, বাহিৰৰ তাপমান তেতিয়া -৫২ ডিগ্ৰী চেলছিয়াচ। বিমানৰ খিড়িকীৰে চাই পঠিওৱাত দেখিলো খিড়িকীখনত বৰফৰ চামনি বান্ধিছে, আকাশখনৰ এটা চুক সূৰ্য্যৰপ্ৰথম কিৰণেৰে ৰঙচুৱা হ’বলৈ ধৰিছে ; সপোন সপোন লগা এক পৰিবেশ। এই উচ্চতাত আপুনি যেতিয়া অৱস্থান কৰিব তেতিয়া সাধাৰণতে ফৰকাল আকাশেই দেখিবলৈ পাব, কিয়নো ইমান উচ্চতাত ডাৱৰ নাথাকে। এই সমগ্ৰ যাত্ৰা আছিল উত্তৰ প্ৰশান্ত মহাসাগৰৰ ওপৰেৰে। অৱশেষত আমি আহি চান ফ্ৰান্সিছকো আন্তৰাষ্ট্ৰীয় বিমান বন্দৰত অৱতৰণ কৰিলোঁ।\nইয়ালৈ অহাৰ আগতে মোৰ গুৰু ড০ ফিচাৰে বাৰম্বাৰ কৈ পঠিয়াইছিল যে ’তালৈ গৈ কোনো লোকৰ সৈতে চকুত চকু মিলাই পাৰ হৈ নাযাবা, বহু গৃহহীন লোক থাকে তাত, তেওঁলোকে তোমাৰ পৰা টকা-পইচা কাঢ়ি লৈ যাব পাৰে’। সেয়ে সাৱধান হৈ বিমানবন্দৰৰ পৰা ওলালোঁ, ওলোৱাৰ আগতেই আমি প্ৰয়োজনীয় তথ্যসমৃদ্ধ হাতপুথি সমূহ যুগুতালোঁ। ইয়াৰ পাছত আমি BART (Bay Area Rapid Transit) সেৱা থকা ষ্টেচনলৈ গ’লো। এই বাৰ্টৰ হালধীয়া লাইন সেৱাৰ শেষৰ ষ্টপেজ টো হৈছে এই বিমানবন্দৰ। বিমান বন্দৰ গাতে লাগি আছে বাৰ্ট ষ্টেচন। ইয়াৰ ভিতৰত প্ৰৱেশৰ বাবে আপুনি টিকট কাটিব লাগিব, আৰু এই টিকট কাটিবলৈ ভেণ্ডিং মেচিন উপলব্ধ। কিছুমান দুষ্ট প্ৰকৃতিৰ লোকে আপোনাক ঠগাৰ চেষ্টা কৰিব পাৰে, তেওঁলোক আপোনাৰ ওচৰলৈ আহি আপোনাক এটা টিকট দি ক’ব যে এইটো তেওঁ কাটিছিলে, কিন্তু এতিয়া তেওঁৰ প্ৰয়োজন নাই গতিকে আপুনিয়ে ৰাখি থওঁক। কিন্তু সেই টিকটসমূহ ভুৱা। বিমানবন্দৰৰ ষ্টপেজত অৱশ্যে আমি তেনে ব্যক্তি নেদেখিলোঁ যদিও মনত কিছু শংকা লাগি থাকিল। যি কি নহওক, ৮.৬৫ মাৰ্কিন ডলাৰ বিনিময়ত টিকট এটাকৈ লৈ আমিও ট্ৰেইনত প্ৰৱেশ কৰিলোঁ। গন্তব্যস্থান আছিল ৬ নম্বৰ পথত থকা আগতেই বুক কৰি থোৱা ’হোষ্টেল ইউৰোপা’। ২০১৩ চনত মোৰ দক্ষিণ কোৰিয়া ভ্ৰমণৰ সময়ত প্ৰথম এনে ’হোষ্টেল’ সেৱা উপভোগ কৰিছিলোঁ। এই সেৱাসমূহ হোটেল সেৱাতকৈ কিছু কম মূল্যৰ হয়। ইয়াত সকলো সুবিধা হোটেলৰ দৰেই পাইছিলোঁ, মাথো খোৱা-লোৱাৰ সুবিধা নাথাকে। সেয়ে এইবাৰো দ্বিতীয় বাৰলৈ তেনে সুবিধাকেই উপভোগ কৰাৰ মানসেৰে ৪৫০ মাৰ্কিন ডলাৰ বিনিময়ত এটা কোঠা ৯ দিনৰ বাবে বুক কৰিলোঁ। ট্ৰেইনেৰে আহি আমি পাৱেল ষ্টেচনত নামিলোঁ, ইয়াৰ পৰা আমাৰ হোটেল ওচৰতেই পৰাৰ বাবে। পাৱেল ষ্টেচন নামিয়েই চকুত পৰিল এক লেতেৰা পৰিৱেশ, গৃহহীন লোকৰ আহ-যাহ। দুই একে মজিয়াতেই শুই আছে, দুই একে পাৰ হৈ যোৱাসকলক ভিক্ষা মাগিছে, কোনো কোনো ঠাইত এইসকলে প্ৰস্ৰাৱ কৰি থৈছে। বিশ্বাস কৰিব কোনোবাই মাৰ্কিন যুক্তৰাষ্ট্ৰত এনে পৰিৱেশৰ কথা ! ষ্টেচনৰ পৰা ওলাই আহিব লওঁতেই এজনে আমাৰ পিচ ল’লে প‍ইচা বিচাৰি, আমি তিনিজন একেলগে আছিলোঁ কাৰণে বেচি কাষ চপাৰ সাহস নহ’ল তেওঁৰ আৰু আমিও একো নুশুনা ভাও জুৰি পাৰ হৈ মূল\nপথলৈ ওলাই আহিলো আৰু নিখিলক তেওঁৰ হোটেলৰ সন্মুখত এৰি দি আমিও গুগুল মেপত আমাৰ হোষ্টেলখন বিচাৰিব ধৰিলোঁ।\n← ছাগলীৰ সাধু (মাধুৰীমা ঘৰফলীয়া)\nমানুহ এক বৰ্ণশংকৰ প্ৰজাতি নেকি? -(প্রশান্ত কুমাৰ বৰা) →


কঠোৰ শাস্তি দিব নোৱাৰে উপঢৌকন লওঁতাক ! – NewsFile Online (Oxomiya)\nHome / Education / Institutions / কঠোৰ শাস্তি দিব নোৱাৰে উপঢৌকন লওঁতাক !\nকঠোৰ শাস্তি দিব নোৱাৰে উপঢৌকন লওঁতাক !\nউপঢৌকন লবলৈ উপঢৌকন দিয়া ব্যক্তিৰো প্ৰয়োজন\nনতুন দিল্লী, ১১ ডিচেম্বৰ: শুক্ৰবাৰে ভাৰতৰ উচ্চতম ন্যায়লয়ে এক ৰাজহুৱা স্বাৰ্থজনিত আবেদনৰ শুনানি গ্ৰহণ কৰি কয় যে উপঢৌকন লবলৈ উপঢৌকন দিয়া ব্যক্তিৰো প্ৰয়োজন আৰু সেইবাবে উচ্চতম ন্যায়লয়ে দেশৰ সংসদক উপঢৌকন লোৱা অপৰাধীক যাৱজ্জীৱন কাৰাবাস দিয়াৰ ব্যৱস্থা কৰি আইন প্ৰণয়ন কৰিবলৈ নিৰ্দেশ প্ৰদান কৰিব নোৱাৰে ৷ ন্যায়াধীশ সঞ্জয় কৃষাণ কৌলে এই সংক্ৰান্তত লগতে কয় যে সমাজত উপঢৌকন দিয়াৰ মানসিকতা আঁতৰ হ’লেহে উপঢৌকন লোৱাৰ প্ৰৱণতা হ্ৰাস হ’ব ৷ উল্লেখযোগ্য যে অধিবক্তা অশ্বিনী উপাধ্যায়ে এক ৰাজহুৱা স্বাৰ্থজনিত আবেদনৰ যোগেদি দুৰ্নীতিত লিপ্ত অপৰাধীসকলৰ বেনামী সম্পত্তি অধিগ্ৰহণ কৰাৰ লগতে এনে অপৰাধীক যাব্বজীৱন কাৰাদণ্ড দিবলৈ আবেদন জনাইছিল ৷\nন্যায়ালয়ে সমাজৰ সকলো কামৰ বোজা বহন কৰিব বুলি ভৱাটো ভুল বুলি মন্তব্য কৰি ন্যায়ধীশে আবেদনকাৰীক তেওঁৰ উক্ত আবেদন প্ৰত্যাহাৰ কৰি আইনী আয়ুক্তৰ কাষ চাপিবলৈ পৰামৰ্শ দিয়ে ৷ আবেদনকাৰীৰ হৈ জ্যেষ্ঠ অধিবক্তা গোপাল শংকৰনাৰায়নে ন্যায়ালয়ত যুক্তি প্ৰদৰ্শন কৰিছিল আৰু ইতিমধ্যে দেশত ‘প্ৰিভেনচন অব মানি লন্দাৰিং ‘ আইনৰ আধাৰত অনেক গোচৰ বিচাৰাধীন হৈ আছে বুলি জনাইছিল ৷\nতেতিয়া ন্যায়াধীশে মন্তব্য কৰে যে আইন সংসদেহে সংশোধন কৰিব পাৰে,আদালতে নহয় ৷ আনহাতে, আবেদনকাৰীৰ অধিবক্তাই ন্যায়ালয়ে প্ৰয়োজন হ’লে চৰকাৰক নিৰ্দেশ দিব পাৰে বুলি আবেদন জনোৱাত পুনৰ ন্যায়ধীশে মন্তব্য কৰে যে দেশৰ অনেক সমস্যা আছে সচাঁ, কিন্তু সকলো সমস্যাৰ সমাধান আদালতত হ’ব নোৱাৰে ৷ উল্লেখযোগ্য যে বৰ্তমানৰ প্ৰচলিত দুৰ্নীতি নিবাৰক আইন যথেষ্ট দুৰ্বল বুলি অভিহিত কৰি আবেদনকাৰীয়ে এই ক্ষেত্ৰত আদালতৰ হস্তক্ষেপ প্ৰাৰ্থনা কৰিছিল ৷ (IANS)


Lupimeb in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Lupimeb ar byavahar, ppali, parshwakriya, upkaar, kriya-pratikriya aaru satarkatabani\nD Worm (Times) (1 प्रकार उपलब्ध) D Worm (Trans) (1 प्रकार उपलब्ध) Eben (1 प्रकार उपलब्ध) Kit Kat (1 प्रकार उपलब्ध) Mebenth (2 प्रकार उपलब्ध) Mebex (3 प्रकार उपलब्ध) Sandin (1 प्रकार उपलब्ध) Sta (1 प्रकार उपलब्ध) Wormin (1 प्रकार उपलब्ध)\nLupimeb के सारे विकल्प देखें\nLupimeb की जानकारी\nLupimeb ৰ লাভ আৰু ব্যৱহাৰসমূহ- Lupimeb Benefits & Uses in Assamese- Lupimeb ar laabh aaru byavaharsamuh\nLupimeb ৰ পালি আৰু সেয়া কেনেদৰে ল'ব- Lupimeb Dosage & How to Take in Assamese - Lupimeb ar paali aaru xeya kenedore lobo\nLupimeb ৰ পাৰ্শ্চক্ৰিয়াসমূহ- Lupimeb Side Effects in Assamese- Lupimeb ar parshwakriyasamuh\nLupimeb সংক্ৰান্ত সতৰ্কতাবাণীসমূহ- Lupimeb Related Warnings in Assamese- Lupimeb xonkranta xatarkatabanisamuh\nঅইন দৰৱৰ সৈতে Lupimebৰ গুৰুতৰ ক্ৰিয়া-প্ৰতিক্ৰিয়া- Severe Interaction of Lupimeb with Other Drugs in Assamese- Oinor xoite Lupimeb ar gurutor kriya-pratikriya\nLupimeb মতভেদসমূহ- Lupimeb Contraindications in Assamese- Lupimeb nishedhsamuh\nLupimeb ৰ বিষয়ে সততে সোধা প্ৰশ্নসমূহ- Frequently asked Questions about Lupimeb in Assamese- Lupimeb ar bikhoye satate xodha prashnasamuh\nখাদ্য আৰু মদৰ সৈতে Lupimeb ক্ৰিয়া-প্ৰতিক্ৰিয়া- Lupimeb Interactions with Food and Alcohol in Assamese- khadya aaru modor xoite Lupimeb kriya-pratikriya\nLupimeb ৰ লাভ আৰু ব্যৱহাৰসমূহ - Lupimeb Benefits & Uses in Assamese - Lupimeb ar laabh aaru byavaharsamuh\nLupimeb তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nLupimeb ৰ পালি আৰু সেয়া কেনেদৰে ল'ব - Lupimeb Dosage & How to Take in Assamese - Lupimeb ar paali aaru xeya kenedore lobo\nLupimeb-ৰ উপাদানসমূহ - Lupimeb Active Ingredients in Assamese - Lupimeb-ar upadaansamuh\nLupimeb ৰ পাৰ্শ্চক্ৰিয়াসমূহ - Lupimeb Side Effects in Assamese - Lupimeb ar parshwakriyasamuh\nগৱেষণাৰ ভিত্তিত, Lupimeb ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nLupimeb সংক্ৰান্ত সতৰ্কতাবাণীসমূহ - Lupimeb Related Warnings in Assamese - Lupimeb xonkranta xatarkatabanisamuh\nLupimeb-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nLupimeb এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Lupimeb খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nLupimeb-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nLupimeb ৰ স্তন্যপায়ী মহিলাৰ ক্ষেত্ৰত অতি সীমিত ক্ষতিকাৰক প্ৰভাৱ থাকিব পাৰে। তেনে ক্ষতিকাৰক প্ৰভাৱ থাকিলেও নিজে নিজে আঁতৰি যায়।\nবৃক্কত Lupimeb কি প্ৰভাৱ দেখা গৈছে?\nLupimebৰ ব্যৱহাৰে বৃক্ক ৰ ওপৰত কোনো ক্ষতিকাৰক প্ৰভাৱ নেপেলায়।\nযকৃতত Lupimeb কি প্ৰভাৱ দেখা গৈছে?\nLupimebৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Lupimeb ৰ কি প্ৰভাৱ দেখা গৈছে?\nহৃদয় ৰ বাবে Lupimeb সম্পূৰ্ণৰূপে সুৰক্ষিত।\nঅইন দৰৱৰ সৈতে Lupimebৰ গুৰুতৰ ক্ৰিয়া-প্ৰতিক্ৰিয়া - Severe Interaction of Lupimeb with Other Drugs in Assamese - Oinor xoite Lupimeb ar gurutor kriya-pratikriya\nLupimeb তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nLupimeb মতভেদসমূহ - Lupimeb Contraindications in Assamese - Lupimeb nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Lupimeb লোৱা অনুচিত যাতে -\nLupimeb ৰ বিষয়ে সততে সোধা প্ৰশ্নসমূহ - Frequently asked Questions about Lupimeb in Assamese - Lupimeb ar bikhoye satate xodha prashnasamuh\nএই Lupimeb-এ অভ্য়াস বা নিচাৰ সৃষ্টি কৰে নেকি?\nনহয়, আপনি Lupimebৰ প্ৰতি আসক্ত নহয়।\nহয়, আপুনি Lupimeb লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, আপুনি ডাক্তৰৰ পৰামৰ্শৰ পিছতহ Lupimeb লোৱাটো নিৰাপদ।\nLupimeb য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Lupimeb ক্ৰিয়া-প্ৰতিক্ৰিয়া - Lupimeb Interactions with Food and Alcohol in Assamese - khadya aaru modor xoite Lupimeb kriya-pratikriya\nখাদ্য আৰু Lupimebৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Lupimeb ল'ব পাৰে।\nমদ আৰু Lupimebৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Lupimebৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nLupimeb ৰ অনুকল্প - Substitutes for Lupimeb in Assamese\nআপুনি বা আপোনাৰ পৰিয়ালৰ কোনোবাই Lupimeb লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Lupimeb ব্যৱহাৰ কৰিছিল নেকি?\nআপুনি কিমান পৰিমাণে Lupimeb সেৱন কৰিছিল?\nআপুনি Lupimeb ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Lupimeb সেৱন কৰে?


সংবাদ, সাংবাদিক আৰু অন্যান্য – Mahabahoo\nHome/Readers Corner/সংবাদ, সাংবাদিক আৰু অন্যান্য\nJournalism is always the art of the incomplete, you get bits and pieces — Anthony shadid\nকলম আৰু কেমেৰাৰ পেশাদাৰিত্ব লৈ অতিবাহিত কৰা এজন ব্যক্তিক সাংবাদিক বুলি কোৱা হয় ৷ সংবাদ পত্ৰৰ জন্ম লগ্নৰ পৰা এই দ্বন্দ্ব আছিল যে ব্যবসায়িক স্বাৰ্থৰ ৰক্ষাৰ লগত জড়িত থাকি জনগণৰ হিত সাধনৰ অৰ্থে কাম কৰা সম্ভৱ নে?? এই দ্বন্দ্বৰ উত্তৰ আজিও পোৱা সম্ভৱ হোৱা নাই ৷ সেই বাবেই চাগে এই দ্বন্দ্বক লৈয়ে পৃথিৱীৰ প্ৰাচীনতম এই গণমাধ্যমে একবিংশ শতিকাত ভৰি দিছেহি ৷ এজন সাংবাদিকে গবেষণা লব্ধ তথ্য, লেখনি আৰু প্ৰতিবেদন ৰচনা কৰি গণমাধ্যমবোৰত উপস্থাপন কৰে ৷ মুদ্ৰিত মাধ্যম ৰূপে সংবাদ পত্ৰ, সাময়িকী, ইলেক্ট্ৰনিক মাধ্যম ৰূপে টেলিভিছন , ৰেডিও, প্ৰামাণ্য চিত্ৰ আৰু ডিজিটেল মাধ্যম ৰূপে অনলাইন সাংবাদিকতা ৰ জড়িয়তে কোনো ঘটনা বা পৰিবেশক নিজস্ব দৃষ্টিভংগীত নিৰপেক্ষ ভাবে উপস্থাপন কৰে ৷ যুক্তৰাষ্ট্ৰৰ Missouri বিশ্ববিদ্যালয় ৰ গবেষক সকলেও উপলব্ধি কৰিলে যে নীতি নিয়মৰ মাজেদি প্ৰযুক্তি আৰু সামাজিক যোগাযোগ মাধ্যমৰ সহায়ত বা এইবোৰৰ প্ৰভাৱত পৰা এই বিশেষ বৃত্তিটোৰ এটা সৰ্বজন গ্ৰাহ্য সংজ্ঞা থকাটো প্ৰয়োজন ৷ ইংৰাজী জাৰ্নাল আৰু ইজম্ শব্দৰ মিলিত ৰূপ এই জাৰ্নালিজম বা সাংবাদিকতা ৷ জাৰ্ণালৰ অৰ্থ হ’ল প্ৰকাশিত মত আৰু ইজমৰ অৰ্থ হ’ল অভ্যাস বা অনুশীলন ব আদৰ্শ বা চৰ্চা ৷ কোনো মত বা ভাব প্ৰকাশৰ বাবে যি চৰ্চা বা অনুশীলন কৰা হয় তাকেই সাংবাদিকতা বা জাৰ্ণালিজম্ বুলি কোৱা হয় ৷ সাধাৰন অৰ্থত সংবাদ পত্ৰৰ বাবে সংবাদ সংগ্ৰহ কাৰী ব্যক্তিকেই সাংবাদিক বুলি কোৱা হয় যদিও আধুনিক সাংবাদিকতাৰ বিশালতাত কোনো সাংবাদিক ক নিদিষ্ট কোনো সংজ্ঞাৰ আবৰ্তত বান্ধি ৰাখিব নোৱাৰি ৷ এই সাংবাদিকতাৰ বাবে প্ৰয়োজন হয় এজন ব্যক্তিৰ সাহসিকতা, নিৰ্ভীকতা আৰু সত্যৰ বাবে যুঁজিব পৰা মানসিক শক্তিৰ ৷ অসত্যৰ অন্তৰালত, ক’লা ধুঁৱাৰ অভ্যন্তৰত লুকাই থকা সত্যক জাগ্ৰত কৰাৰ নামেই সাংবাদিকতা ৷ আধুনিক পৃথিৱীৰ তথ্য নিৰ্ভৰতাই এই বৃত্তিৰ প্ৰয়োজনীয়তা তথা আবশ্যকতাৰ মানদণ্ড নিৰুপনত মূখ্য ভূমিকা গ্ৰহন কৰে ৷ সঁচা অৰ্থৰ সাংবাদিকতাত তৰোৱালত কৈ কলমৰ ধাৰ সৰ্বাধিক হোৱা দেখা যায় ৷\nJournalism is in fact history , on the run— Thomas Griffith\nসংবাদ সংগ্ৰহৰ বাবে প্ৰতিনিয়ত চেষ্টা কৰাই সাংবাদিক সকলৰ প্ৰধান কাম ৷ আৰু সেই সংবাদ হ’ল বৰ্তমানৰ পৰিপূৰ্ণ তথ্যৰ পেকেজত ভবিষ্যতৰ ইতিহাস ৷ (news is the tomorrows history done up in the today’s neat package — M.V Charmily) ৷ সংবাদ হ’ল ঘটনাৰ সমস্যা সন্মিলিত এক কৌশল যিয়ে মানুহক সমাধানৰ বাবে উৎসাহিত কৰি তোলে ৷ প্ৰখ্যাত সাংবাদিক M.V .Klamath এ তেওঁৰ ‘ professional journalism ‘ নামৰ গ্ৰন্থত এই সংবাদৰ4টা বৈশিষ্ট্যৰ কথা উল্লেখ কৰিছে সেয়া হৈছে – সময়পোযোগীতা, নৈকট্য, আয়তন আৰু গুৰুত্ব ৷ কিন্তু বৃটিছ সাংবাদিক Allstrain Healthey ৰ মতে নাটকীয়তা, চমক, ব্যক্তিত্ব, যৌনতা আৰু সংখ্যাক কোনো নিদিষ্ট মাধ্যমৰ সহায়েৰে এক বিশেষ শ্ৰেনীৰ মানুহৰ বাবে প্ৰস্তুত কৰা তথ্যক সংবাদ বুলি কোৱা হয় ৷ এতিয়া প্ৰশ্ন হ’ল সমাজত ঘটি থকা সকলো ঘটনাই মানুহক সমান ভাবে বিস্মিত আৰু প্ৰভাবিত কৰে নে ?? সামাজিক দায়িত্ব পালনৰ উদ্দেশ্যে সমাজত ঘটি থকা প্ৰত্যেক টো খবৰ যিয়ে সমাজখনক প্ৰভাবিত কৰিব পাৰে বুলি ভবা হয় তেনে ঘটনাক সত্য আৰু সঠিক ৰূপে প্ৰদৰ্শন কৰা এজন সাংবাদিকৰ নৈতিক দায়িত্বৰ ভিতৰত পৰে বুলি ভবা হয় ৷ আৰু সেয়া কৰিবলৈ যাওতে বহমান স্ৰোতৰ বিপৰীতে খোজ দিবলৈ গৈ বহুতো সাংবাদিকে নিজৰ জীৱনক হেৰুৱাব লগীয়াও হয় ৷ বৰ্তমান যুগত এক বস্তুনিষ্ঠ সমাজৰ উপযোগী সংবাদ প্ৰস্তুত কৰিবলৈ গৈ যিজন সাংবাদিকে নিজৰ আবেগৰ নিয়ন্ত্ৰন কৰিব পাৰে তেওঁৱেই হৈ উঠিব পাৰে এজন সফল সাংবাদিক ৷ মনুষত্ব আৰু সাংবাদিকতাৰ দ্বন্দ্বত অনুভৱৰ হাতত পৰাজয় বৰন কৰা জন প্ৰকৃতাৰ্থত সাংবাদিক হৈ উঠিব নোৱাৰে ৷ তেঁওৰ মাজত সাংবাদিক সত্ত্বাৰ পৰাজয় হৈ মানৱতা জয়ী হয় ৷ একবিংশ শতিকাৰ এনে জয় পৰাজয়ৰ খেল তথা ব্যতিক্ৰমী আলোকচিত্ৰ আৰু সংবাদৰ স্ৰোত হ’ল সিৰিয়া ৷ ভাৰতৰ পৰা দুৰত্ব 4211 কিমি ৷ আকাশপথত প্ৰায়5ঘন্টা ৷ সিৰিয়া এক অগ্নিগোলক ৷ গৃহযুদ্ধত বিধ্বস্ত জনজীৱন ৷ এজন সাংবাদিক তথা আলোকচিত্ৰ গ্ৰহন কাৰী আলকাদেৰ হাবাক ৷ সিৰিয়াত সংগঠিত হোৱা বোম্ বিস্ফোৰণৰ আলোক চিত্ৰ সংগ্ৰহৰ উদ্দেশ্যে ঘটনাস্থলীত উপস্থিত হোৱাৰ পিছত তেওঁ যি দৃশ্য দেখিলে সেয়া আছিল মৰ্মান্তক ৷ দাউ দাউ কৈ জ্বলি উঠা এখন শিশু ভৰ্তি বাহন ৷ চাৰিওফালে অৰ্ধ দগ্ধ মৃতদেহ বোৰ ৷ ক’তো প্ৰাণৰ চিহ্ন নাই ৷ হঠাৎ এক মৃদু কান্দোন , মৰুভূমি ত জীৱনৰ স্পৰ্শ, তেওঁ ক্ষত বিক্ষত এক শৰীৰত প্ৰাণৰ স্পন্দন অনুভৱ কৰিলে ৷ স্তব্ধ হৈ পৰিল আলকাদেৰ ৷ এতিয়া তেওঁৰ কৰণীয় কি হ’ব ৷ খবৰ সংগ্ৰহ তথা অালোকচিত্ৰ গ্ৰহন কৰিব নে জীৱন বচাব ৷ এক মুহুৰ্ত মাত্ৰ, কেমেৰা কান্ধত ওলোমাই মৃতপ্ৰায় শিশু কোলাত তুলি মেডিকেল সহায়ৰ বাবে দৈৰিলে ৷ কোনো দ্বিধা নাই, কোনো দ্বন্দ্ব নাই ৷ আকৌ ঘুৰি আহিল আৰু এটি শিশু তেওঁৰ কোলাত ৷ কেমেৰা কান্ধতেই ওলমি থাকিল ৷ সাটাৰ টনা নহল ৷ খবৰো বনোৱা নহল ৷ তেওঁ নিজেই আন এজন সাংবাদিকৰ কেমেৰাৰ লেন্সত খবৰ হৈ ধৰা দিলে ৷ পিছদিনাখন জিলিকি উঠিল বিশ্বৰ আগশাৰীৰ সংবাদ পত্ৰ তথা টিভি চেনেল বোৰত ৷ আলকাদেৰ হাবাক এজন সফল সাংবাদিক হৈ উঠিব নোৱাৰিলে ৷ বাস্তৱ , কঠোৰ পৰিস্থিতিৰ সঠিক আলোকচিত্ৰ লব নোৱাৰিলে ৷ সাংবাদিকৰ অনুভবে পৰাজয় বৰন কৰিলে ৷ জয়ী হ’ল এক কোমল আলসুৱা মানৱ মন ৷ এজন প্ৰকৃত মানৱতাবাদী ৰূপে উজ্বল হৈ জিলিকিল ৷\nঅসমতো তদৰূপ ঘটনা এটা সংঘটিত হোৱা দেখা যায় ৷ 2007 চনৰ 24 নৱেম্বৰত ৰাজধানী গুৱাহাটীৰ মাজমজিয়াত, বেলতলাত সংঘটিত হৈছিল এক লজ্জ্যা জনক ঘটনা ৷ আদিবাসী সকলৰ অধিকাৰৰ হৈ মাত মাতিবলৈ গৈ লক্ষী ওৰাং নামৰ এগৰাকী যুৱতী ৰাজপথত লাঞ্ছিত হৈছিল ৷ এদল পাষণ্ড যুৱকে তেওঁক বিবস্ত্ৰা কৰি বন্য উল্লাসত মত্ত হৈছিল ৷ লক্ষী ওৰাং নিজৰ লাজ ঢাকিবলৈ আন্ধাৰ এচুক বিচাৰি উলংগ অৱস্থাত ৰাজপথত দৌৰি ফুৰিছিল ৷ প্ৰতিবাদী সমদলৰ সংবাদ সংগ্ৰহ কৰিবলৈ যোৱা সাংবাদিক সকলৰ সাংবাদিক অনুভৱে নিজৰ বিজয় সাব্যস্ত কৰি বিবস্ত্ৰা লক্ষী ওৰাংৰ আলোক চিত্ৰ সংগ্ৰহৰ বাবে তথা এই দুৰ্ভাগ্য জনক ঘটনাক আকৰ্ষনীয় ভাবে প্ৰস্তুত কৰাত মনোনিবেশ কৰিছিল ৷ এটা big breaking news ৷ কিন্তু লক্ষী ওৰাংৰ লাজ ঢাকি দিবলৈ এটুকুৰা কাপোৰ নোলালে ৷\nকৰ্ণাটকৰ এজন বিশিষ্ট সাংবাদিক তথা সমাজ কৰ্মী গৌৰী লংকেশ ক নিজ ঘৰত হত্যা কৰা হয় ৷ এজন নিৰ্ভীক আৰু স্পষ্টবাদী সাংবাদিক হোৱা বাবে সমাজবিৰোধী চক্ৰৰ হাতত নিজৰ প্ৰাণ ত্যাগ কৰিব লগীয়া হোৱাত সাংবাদিকতা বৃত্তিৰ উপৰত এক ভয়াবহতাৰ ছাপ পৰে ৷ ঠিক তেনেকৈয়ে নৰেন্দ্ৰ দাভোলকৰ, গোবিন্দ পনেসাৰ, এম, এম কালবুৰ্গিক সাংবাদিকতা বৃত্তি সঠিক অৰ্থত ৰূপায়িত তথা এজন সঁচা অৰ্থৰ সাংবাদিক হোৱাৰ ফল মৃত্যুৰ মাজেদি পৰিশোধ কৰিব লগীয়া হয় ৷\nশান্ত সৌম্য চেহেৰাৰ বুদ্ধিদীপ্ত চকুযুৰিৰে অসমৰ উত্তাল পৰিবেশ, বিপন্ন সময়তো ধীৰ গতিৰে কলম নিগৰাই সমাজত ধুমুহা আনিব পৰা পৰাগ কুমাৰ দাসক নিষ্ঠুৰ আততায়ীয়ে 1996 চনৰ 17 মে’ত গুলীয়াই হত্যা কৰে ৷ নিৰ্ভীক সাংবাদিকতা, যুক্তি আৰু বলিষ্ঠ বিশ্লেষণেৰে অসমীয়াৰ স্বকীয় পৰিচয়, স্বাৱলম্বী অৰ্থনীতিৰে শক্তিশালী অসম গঢ়াৰ সপোন দেখা পৰাগ কুমাৰ দাসে মৃত্যুবৰণ কৰিব লগিয়া হোৱাটো তেওঁৰ আপোচবিহীন মনোভাৱৰ পৰিচায়ক ৷ ” The Assam Tribune ” ৰ সাংবাদিক পুনৰমল আগৰৱালা , ‘ আজিৰ অসম ‘ ৰ কমল শইকীয়া , ‘ The northeast time ‘ ৰ পবিত্ৰ নাৰায়ন, ‘ আমাৰ অসম ‘ ৰ ইন্দ্ৰমোহন হাকচামা, জগজিৎ শইকীয়া , ‘ অসমীয়া খবৰ ‘ ৰ প্ৰহ্লাদ গোৱালা, ‘ বড়োলেণ্ড টিভি ‘ ৰ ব’ড’চা নাৰ্জাৰী , ‘ আজি ‘ ৰ অনিল মজুমদাৰ ক লৈ 1987 চনৰ পৰা বিশজনতকৈও অধিক সাংবাদিক তথা সংবাদপত্ৰৰ লগত জড়িত ব্যক্তিক অসমত হত্যা কৰা হৈছে ৷ ( Editorial ‘ The Assam tribune ‘4the August , 2009 )\nঅসমৰ প্ৰতিবেশী ৰাজ্য ত্ৰিপুৰাত ‘ ছেন্দন ‘ পত্ৰিকাৰ সাংবাদিক সুদীপ্ত দত্তক ত্ৰিপুৰা ৰাইফলচ ৰ2নং বেটেলিয়ানত সংঘটিত কেলেংকাৰী ফাদিল কৰি প্ৰকাশ কৰা প্ৰতিবেদনৰ বাবে নীচেই ওচৰৰ পৰা গুলীয়াই হত্যা কৰা হয় ৷ ইয়াৰ পূৰ্বেও সাংবাদিক শান্তনু ভৌমিকক বাতৰি সংগ্ৰহ কৰি থকা অবস্থাৰ পৰা অপহৰণ কৰি নি হত্যা কৰা হয় ৷\nযিকোনো সাধাৰন বৃত্তিৰ দৰেই সাংবাদিকতা আজিৰ যুগৰ এক বহু চৰ্চিত বৃত্তি ৷ লোকচক্ষুৰ অন্তৰালত থকা তথ্য বা ঘটনাৰাজী ক কেন্দ্ৰবিন্দু লৈ উলিয়াই অনা প্ৰকৃতাৰ্থত এজন সাংবাদিকৰ কৰ্ম আৰু এই কৰ্ম সম্পাদন কৰিবলৈ গৈ তেওঁলোকে বিভিন্ন ধৰনৰ নিগ্ৰহ, যাতনা ভোগ কৰিব লগিয়া হয় ৷ সাংবাদিক নিগ্ৰহৰ ক্ষেত্ৰত মহিলা সাংবাদিকে বিশেষ ভাবে যাতনা ভোগ কৰে ৷ ( committee to protect journalist (cpj ) , 2011) ৷যৌন নিগ্ৰহ এই ক্ষেত্ৰত এক উল্লেখযোগ্য উদাহৰন ৷\nBerdahl আৰু Racer, 2010 ৰ প্ৰতিবেদন অনুসৰি শতকৰা 50% মহিলা আৰু 10-20% পুৰুষ এই যৌন নিগ্ৰহৰ চিকাৰ হোৱা বুলি অভিযোগ উত্থাপন কৰা দেখা যায় ৷ বিভিন্ন ধৰনে সাংবাদিক সকলক শাৰিৰীক , মানসিক, আৰ্থিক যাতনা দিয়াৰ ঘটনা আজিৰ যুগত প্ৰকাশ্য ভাবে সংঘটিত হোৱা দেখা যায় ৷ চৰকাৰৰ কোনো জনকল্যাণ বিৰোধী বাতৰি প্ৰকাশ কৰা, সয়ং চৰকাৰ বাহিনী, কাকতৰ মালিক পক্ষ, সমাজৰ গন্য মান্য ব্যক্তি সকলে কৰা কোনো দুৰ্নীতি প্ৰমান সহকাৰে প্ৰকাশ কৰাৰ বাবে সেই সকল গোষ্ঠী তথা ব্যক্তিৰ দ্বাৰা সাংবাদিক সকল লাঞ্ছনা আৰু নিগ্ৰহৰ চিকাৰ হয় ৷ সংবাদ তথা প্ৰমাণ সংগ্ৰহৰ বাবে গুপ্তচৰ গিৰি কৰিও কিছুসংখ্যক সাংবাদিকে চৰকাৰৰ উপৰত প্ৰভাৱ বিস্তাৰ কৰি দেশৰ ৰাজনীতি ত প্ৰভুত্ব বিস্তাৰ কৰিবলৈ সক্ষম হয় ৷ সেই বাবেই চাগে Oscar Wilde এ কৈছিল— ” In America the president reign for four years and journalist .govern forever an ever “\nগুপ্তচৰ গিৰি কৰি কিছুসংখ্যক সাংবাদিকে ৰাষ্ট্ৰযন্ত্ৰৰ গোপনীয় তথ্য অন্য দেশক যোগান দি ৰাষ্ট্ৰক বিপদজনক পৰিস্থিতি ত পোলোৱাও দেখা যায় ৷ ইয়াৰ এক উল্লেখযোগ্য উদাহৰণ স্বৰূপে আমেৰিকা যুক্তৰাষ্ট্ৰৰ দুইজন সাংবাদিক এডওয়াৰ্ড স্ৰোডেন আৰু ব্ৰাডলি মানিং এ যুক্তৰাষ্ট্ৰৰ গোপনীয় তথ্য সংগ্ৰহ কৰি বেলেগ এখন ৰাষ্ট্ৰক প্ৰদান কৰাত সাংবাদিক সকলৰ ভুমিকাৰ প্ৰতি দেশবাসীৰ মনত সন্দিহানৰ সৃষ্টি কৰিছিল ৷\nমুঠৰ ওপৰত যিয়েই নহওঁক কিয় সাংবাদিক এজনৰ মুল ভুমিকা সমাজ কেন্দ্ৰিক ৷ সামাজিক ব্যবস্থা অটুট ৰাখি চৰকাৰৰ কাৰ্যাৱলী তথা জনগণৰ স্বাৰ্থৰ প্ৰতি তীক্ষ্ণ দৃষ্টি নিক্ষেপ কৰা এজন সাংবাদিকে সমাজৰ বিকাশত প্ৰভূত অৰিহনা আগবঢ়াব পাৰে ৷ বৃটিছ ৰাজনীতিবিদ, সাহিত্যিক এডমণ্ড ৱাৰ্ক এ সংবাদপত্ৰক ৰাষ্ট্ৰৰ চতুৰ্থ স্তম্ভ বুলি কলেও কৰ্পোৰেট মিডিয়া টাইকুন সকলৰ ওচৰত সাংবাদিক সকলৰ নৈতিকতা এতিয়া মাথো এক ‘পণ্য’ ত পৰিনত হৈছে ৷ গোলকীকৰণৰ যুগত সংবাদ পত্ৰ বা মিডিয়া হ’ল মালিক গোষ্ঠীৰ ব্যবসায়ৰ বহুমুখী মাধ্যমৰ ভিতৰত এটা ব্যবসায় মাথো ৷ এফালে মালিক গোষ্ঠীৰ ব্যবসায় বৃদ্ধি আনফালে নিৰাপত্তাৰ হাতিয়াৰ স্বৰূপ ৷ গোপনীয় ভাবে মালিক পক্ষৰ প্ৰতিযোগী বা শত্ৰুক বিনাশ কৰাৰ এক মোক্ষম মাধ্যম ৷ অপ্ৰিয় হলেও সত্য যে কৰ্পোৰেট মালিকনাধীন মিডিয়া এতিয়া আৰু গনতন্ত্ৰৰ ‘ চতুৰ্থ স্তম্ভ ‘ হৈ থকা নাই, তেওঁলোক কৰ্পোৰেট স্বাৰ্থ ৰক্ষাৰ আণ্ডাৰ কভাৰ ‘ডেথ স্কোয়াৰ্ড ‘ স্বৰূপ ৷\nসমাজ বিবৰ্তনৰ এই ধাৰাত মিডিয়া জগতৰ নৈতিকতাক লৈ উঠা প্ৰশ্নৰ সঠিক উত্তৰ ভবিষ্যতে দিব ৷ সংবাদ মাধ্যমৰ সংজ্ঞা নিৰ্ধাৰন আৰু সাংবাদিকৰ ভুমিকা সম্বন্ধে সন্দিহান হৈ থকা সমাজে উপযুক্ত ভাবে সংজ্ঞায়িত কৰিব ৷ এজন সাংবাদিকে তৃণমূল পৰ্যায়ৰ পৰা তথ্যৰ উৎসমুল লৈকে অনুসন্ধান কৰি প্ৰয়োজনত সাক্ষাৎকাৰ গ্ৰহন কৰি গবেষণাৰ দ্বাৰা সংশ্লিষ্ট বিষয় অধ্যয়ন কৰি প্ৰতিবেদন প্ৰস্তুত কৰে ৷ এই ক্ষেত্ৰত সমাজৰ বাবে প্ৰযোজনীয় তথা সমাজত ক্ষতিসাধন কৰিব পৰা বিষয়, ব্যক্তি আৰু কাৰক সম্বন্ধে পুংখানুপুংখ বাবে তথ্য সন্মিলিত প্ৰতিবেদনে সমাজত প্ৰভূত আলোড়নৰ সৃষ্টি কৰে ৷ সংবাদদাতাৰ কামেই হ’ল সঠিক সংবাদক সঠিক বাবে উপস্থাপন কৰা, তাৰ বাবে যদি গুপ্তচৰ গিৰিও কৰিব লগিয়া হয় তেতিয়া এয়াও সাংবাদিকতাৰ এক অংগ হৈ পৰে ৷ আৰু এয়া কৰিবলৈ গৈ সাংবাদিক সকলৰ জীৱন সংশয়ৰ গৰাহত পৰা দেখা যায় ৷ Horeace Greeley এ সঠিক ভাবে সাংবাদিকতাৰ সংজ্ঞা নিৰূপন কৰিছিল— “Journalism will kill you, but it will keep you alive while you’re at it “\nৰাষ্ট্ৰ সন্ত্ৰাসৰ অসমাপ্ত অধ্যায় -(৬)


T20 World Cupত ক্ৰমাগত চতুৰ্থ বিজয় পাকিস্তানৰ ! নামিবিয়াক পৰাস্ত কৰি ছেমিত প্ৰৱেশ পাক দলৰ...– News18 assam\nPAK vs NAM: T20 World Cupত ক্ৰমাগত চতুৰ্থ বিজয় পাকিস্তানৰ ! নামিবিয়াক পৰাস্ত কৰি ছেমিত প্ৰৱেশ পাক দলৰ...\nটি-২০ বিশ্বকাপৰ (T20 World Cup 2021) ছেমি ফাইনেলত উপনীত হোৱা পাকিস্তান দ্বিতীয় দল হৈ পৰিছে। ইয়াৰ পূৰ্বে, ইংলেণ্ডে অন্তিম-৪ ত স্থান লাভ কৰিছে। পাকিস্তানে এখন খেলত নামিবিয়াক (Pakistan vs Namibia) ৪৫ ৰাণত পৰাস্ত কৰে। এইটো দলটোৰ একেৰাহে চতুৰ্থ জয়।\nপাকিস্তানে তেওঁলোকৰ প্ৰথম ইনিংছত ২ উইকেটত ১৮৯ ৰাণ কৰিছিল। ইয়াৰ প্ৰত্যুত্তৰত নামিবিয়াই ৫ উইকেটত ১৪৪ ৰাণ সংগ্ৰহ কৰে। দলটোৱে অভিলেখ ৫মবাৰৰ বাবে টি-২০ বিশ্বকাপৰ ছেমি ফাইনেলত প্ৰৱেশ কৰিবলৈ সক্ষম হৈছে। আন কোনো দলে সেইটো কৰিবলৈ সক্ষম হোৱা নাই। শ্ৰীলংকা আৰু ৱেষ্ট ইণ্ডিজে ছেমি ফাইনেলত ৪-৪ বাৰ উপনীত হৈছে। খেলখনত বাবৰ আজম (Babar Azam) আৰু মহম্মদ ৰিজৱান (Mohammad Rizwan)য়ে সুন্দৰ অৰ্ধশতক অৰ্জন কৰে।\nলক্ষ্যৰ পিছে পিছে নামিবিয়াই দ্বিতীয় অভাৰত মাইকেল ভান লিংগেনৰ (৪) উইকেট হেৰুৱায়। তেওঁক হাছান আলীয়ে বোল্ড কৰিছিল। ষ্টিফেন বাৰ্ড (২৯) আৰু ক্ৰেগ উইলিয়ামছে (৪০) ভাল হাত দেখুৱাইছিল, কিন্তু ডাঙৰ ইনিংছ খেলিব নোৱাৰিলে। ডেভিদ ভিজেও অপৰাজিত 43 ৰাণ কৰিছিল, কিন্তু দলটোৰ বাবে ই পৰ্যাপ্ত নাছিল।\npakistan CricketSemi finalT20 World Cup


Gold Price Today : বিয়াৰ বতৰত সোণ–ৰূপৰ দাম বৃদ্ধি, জানক আজি ১০ গ্ৰাম সোণৰ মূল্য কিমান?– News18 assam\nHome » photogallery » lifestyle »Gold Price Today : বিয়াৰ বতৰত সোণ–ৰূপৰ দাম বৃদ্ধি, জানক আজি ১০ গ্ৰাম সোণৰ মূল্য কিমান?\nGold Price Today : বিয়াৰ বতৰত সোণ–ৰূপৰ দাম বৃদ্ধি, জানক আজি ১০ গ্ৰাম সোণৰ মূল্য কিমান?\nমাল্টি কমডিটী এক্সচেঞ্জ (MCX)ত আজি সোণৰ দাম ০.০৪ শতাংশ বৃদ্ধি পোৱাৰ বিপৰীতে ৰূপৰ দাম ০.১২ শতাংশ বৃদ্ধিৰে ব্যৱসায় কৰি আছে।\n| December 22, 2021, 12:02 IST\nবিয়াৰ বতৰত ছৰাফা বজাৰত আজি সপ্তাহৰ তৃতীয় দিনটোত সোণৰ দাম (Gold Price) কিছু বৃদ্ধি পাইছে। আনহাতে, দাম বৃদ্ধি হৈছে ৰূপৰো (Silver Price)। মাল্টি কমডিটী এক্সচেঞ্জ (MCX)ত আজি সোণৰ দাম ০.০৪ শতাংশ বৃদ্ধি পোৱাৰ বিপৰীতে ৰূপৰ দাম ০.১২ শতাংশ বৃদ্ধিৰে ব্যৱসায় কৰি আছে।\nজানক আজিৰ সোণৰ দাম (Gold Price Today) : ফেব্ৰুৱাৰী ডেলিভাৰীৰ সোণৰ দাম আজি ০.০৪ শতাংশ বৃদ্ধিৰে ৪৮,০৮৭ টকা প্ৰতি ১০ গ্ৰামত ব্যৱসায় কৰি আছে।\nবাঢ়িছে ৰূপৰ দামো (Silver Price) : ছৰাফা বজাৰত আজি ৰূপৰ দাম বৃদ্ধি পাইছে। আজি ৰূপৰ দাম ০.১২ শতাংশ বৃদ্ধি পাই হৈছেগৈ প্ৰতি কিলোগ্ৰামত ৬১,৮৮০ টকা।


Happy World Children's Day 2022: Assamese & Hindi Wishes, Images, Status, Quotes, Messages and WhatsApp Greetings to Share - Blog Online Tech News -->\nHappy World Children's Day 2022: Assamese & Hindi Wishes, Images, Status, Quotes, Messages and WhatsApp Greetings to Share\nहैप्पी वर्ल्ड चिल्ड्रन डे २०२२ वर्ल्ड चिल्ड्रन डे की बधाई, फोटोः यहां हमने कुछ खूबसूरत हैप्पी वर्ल्ड चिल्ड्रन डे २०२२ वर्ल्ड चिल्ड्रन डे की बधाई और शुभकामनाएं सूचीबद्ध की हैं जिन्हें उनके बच्चों के लिए परिवार, दोस्तों, सहकर्मियों और रिश्तेदारों को भेजा जा सकता है ।\nশুভ বিশ্ব শিশু দিৱস World Children's Day 2022 শুভেচ্ছা, ছবি: ইয়াত, আমি কিছুমান সুন্দৰ শুভ World Children's Day বিশ্ব শিশু দিৱস 2022 শুভেচ্ছা আৰু শুভেচ্ছা তালিকাভুক্ত কৰিছোঁ যিবোৰ পৰিয়াল, বন্ধুবৰ্গ, সহকৰ্মী আৰু আত্মীয়সকললৈ তেওঁলোকৰ সন্তানৰ বাবে প্ৰেৰণ কৰিব পাৰি\nUpdate By - Assamese Status | Date - November 20, 2022 [Assamese & Hindi Wishes, Images, Status, Quotes, Messages and WhatsApp Greetings]\nहैप्पी वर्ल्ड चिल्ड्रन डे [वर्ल्ड चिल्ड्रन डे २०२२ इच्छाएं, चित्र, स्थिति, उद्धरण, संदेश और व्हाट्सएप ग्रीटिंग्स] व्हाट्सएप ग्रीटिंग्स, स्टेटस, पिक्चर्स, कोट्स, मैसेज, महत्व और समारोह: हर साल 20 नवंबर (विश्व बाल दिवस तिथि 20, नवंबर) अपने जीवन की गुणवत्ता में सुधार के अलावा बच्चों के अधिकारों को बढ़ावा देने के लिए दुनिया भर में विश्व बाल दिवस के रूप में मनाया जाता है । यह अंतरराष्ट्रीय एकीकरण को बढ़ावा देता है और बच्चों के कल्याण में सुधार के लिए जागरूकता बढ़ाता है ।\nশুভ বিশ্ব শিশু দিৱস [ World Children's Day 2022 Wishes, Images, Status, Quotes, Messages and WhatsApp Greetings ] হোৱাটছএপ শুভেচ্ছা, স্থিতি, ছবি, উদ্ধৃতি, বাৰ্তা, তাৎপৰ্য আৰু উদযাপন: প্ৰতি বছৰে 20 নৱেম্বৰ ( World Children's Day Date 20 , November ) বিশ্বব্যাপী বিশ্ব শিশু দিৱস হিচাপে পালন কৰা হয় যাতে শিশুসকলৰ জীৱনধাৰণৰ মানদণ্ড উন্নত কৰাৰ উপৰিও তেওঁলোকৰ অধিকাৰৰ প্ৰচাৰ কৰা হয়। ই আন্তৰ্জাতিক একত্ৰিততা বৃদ্ধি কৰে আৰু শিশুসকলৰ কল্যাণ উন্নত কৰাৰ বাবে সজাগতা বৃদ্ধি কৰে।\nWorld Children's Day 2022 Assamese & Hindi Wishes, Images, Status, Quotes, Messages and WhatsApp Greetings\nযদিও বিভিন্ন দেশত বিভিন্ন তাৰিখত শিশু দিৱস Children's Day পালন কৰা হয়, আন্তৰ্জাতিক শিশু দিৱস Children's Day হৈছে এক বিশ্বব্যাপী পালন। ভাৰতত, প্ৰথম প্ৰধানমন্ত্ৰী জৱাহৰলাল নেহৰুৰ জন্ম জয়ন্তী 14 নৱেম্বৰত শিশু দিৱস উদযাপন কৰা হয়। দিনটোক বাল দিৱস বুলিও জনা যায়।\nএই বছৰৰ World Children's Day বিশ্ব শিশু দিৱসৰ বিষয়বস্তু হৈছে যোৱা দুবছৰত মহামাৰীৰ জৰিয়তে অনুভৱ কৰা বাধা আৰু শিকাৰ লোকচানৰ পৰা শিশুসকলক পুনৰুদ্ধাৰ কৰাত সহায় কৰা।\n👉 Wishes, Images, Status, Quotes, Messages and WhatsApp Greetings On November 20, World Children's Day\n১. "প্ৰতিটো শিশুৱে এই বাৰ্তা লৈ আহে যে ঈশ্বৰ এতিয়াও মানুহৰ প্ৰতি নিৰুৎসাহিত হোৱা নাই।" – [ ৰবীন্দ্ৰনাথ ঠাকুৰ ]\n"हर बच्चा यह संदेश लेकर आता है कि परमेश्वर मनुष्य से निराश नहीं है । " - [ रवींद्रनाथ ताकुर ]\n2. "সমাজএখনে নিজৰ সন্তানৰ সৈতে কেনে ব্যৱহাৰ কৰে তাতকৈ সমাজৰ আত্মাৰ প্ৰকাশত কোনো আগ্ৰহী হ'ব নোৱাৰে।" – [ নেলচন মেণ্ডেলা]\n"समाज की भावना को व्यक्त करने में कोई दिलचस्पी नहीं हो सकती कि एक समाज अपने बच्चों के साथ कैसा व्यवहार करता है । " - [ नेल्सन मंडेला]\n৩. "আহক আমি আজি আমাৰ ত্যাগ কৰোঁ যাতে আমাৰ সন্তানে কাইলৈ ভাল পাব পাৰে।" – [এ. পি. জে. আব্দুল কালাম]\n"हमें आज छोड़ देना चाहिए ताकि हमारे बच्चे कल से प्यार कर सकें । "-[ए.पी. J.. अब्दुल कलाम]\n৪. "মোৰ এটা সপোন আছে যে মোৰ চাৰিটা সৰু ল'ৰা-ছোৱালীএদিন এনে এখন দেশত বাস কৰিব য'ত তেওঁলোকৰ ছালৰ ৰঙৰ দ্বাৰা বিচাৰ কৰা নহ'ব, কিন্তু তেওঁলোকৰ চৰিত্ৰৰ বিষয়বস্তুৰ দ্বাৰা বিচাৰ কৰা হ'ব।" – [ মাৰ্টিন লুথাৰ কিং ]\n"मेरा एक सपना है कि मेरे चार छोटों एक दिन एक ऐसे देश में रहेंगे जहां उनकी त्वचा के रंग का इलाज नहीं किया जाएगा, बल्कि उनके चरित्र की सामग्री द्वारा बनाया जाएगा । " - [ मार्टिन लूथर किंग ]\n5. "যেতিয়াই এটা শিশুক জীৱনৰ অন্ধকাৰ দিশৰ পৰা ৰক্ষা কৰা হয়, প্ৰতিবাৰেই আমাৰ মাজৰ এজনে শিশুৰ জীৱনত পৰিৱৰ্তন আনিবলৈ চেষ্টা কৰে, আমি আমাৰ নিজৰ জীৱনত পোহৰ আৰু আৰোগ্য যোগ দিওঁ।" – [ ওপ্ৰা উইনফ্ৰে ]\n"हर बार जब एक बच्चे को जीवन के अंधेरे पक्ष से संरक्षित है, हर बार हम में से एक को एक बच्चे के जीवन में एक फर्क करने की कोशिश करता है, हम अपने जीवन के लिए प्रकाश और वसूली जोड़ें । " - [ ओपरा विनफ्रे ]\n-- যিকোনো লোকৰ জীৱনৰ আটাইতকৈ মধুৰ সময় হৈছে তেওঁলোকৰ শৈশৱ। পৃথিৱীৰ সকলো শিশুৰ বাবে এটা অতি সুখী শিশু দিৱস। এই দিনটো সীমাহীন আমোদৰ সৈতে কটাওক!\n-- किसी के भी जीवन में मधुर समय उनका बचपन होता है। दुनिया के सभी बच्चों के लिए एक बहुत ही खुश बाल दिवस। अंतहीन मज़ा के साथ इस दिन बिताओ!\n-- চাইলেড্ৰেন চিপাৰ্ড হৈছে প্ৰতিটো ঋতুতে সুখ আৰু সুখ হিচাপে ঈশ্বৰ ৰাজ্যমন্ত্ৰীৰ সুন্দৰ বিকিৰণ। Children's Day দিৱসৰ শুভেচ্ছা!\n-- ঈশ্বৰে প্ৰতিটো শিশুক ইমান ভাল পায় যে তেওঁ তেওঁলোকৰ প্ৰত্যেকটোক অকল্পনীয় সিদ্ধতাৰে সৃষ্টি কৰে। সঁচাকৈয়ে, শিশুসকল স্বৰ্গৰ পৰা আশীৰ্ব্বাদ লাভ কৰে। শিশু দিৱসৰ শুভেচ্ছা!\n-- भगवान हर बच्चे को इतना प्यार करता है कि वह अकल्पनीय पूर्णता के साथ उनमें से हर एक बनाता है। सही मायने में बच्चे स्वर्ग से आशीर्वाद ले रहे हैं। हैप्पी बाल दिवस!\n-- এই বিশেষ দিনটোত, আমি সকলোৱে আমাৰ শিশুসকলৰ নিৰ্দোষতা আৰু বিশুদ্ধতা উদযাপন কৰোঁ আহক। তেওঁলোকক যিকোনো ধৰণে মূল্যৱান অনুভৱ কৰিবলৈ দিয়ক কিয়নো তেওঁলোক আমাৰ ভৱিষ্যত। শিশু দিৱসৰ শুভেচ্ছা!\n-- इस बहुत ही खास दिन पर, हम सभी को अपने बच्चों की मासूमियत और पवित्रता का जश्न मनाते हैं । उन्हें हर तरह से अनमोल महसूस करने दें कि हम कर सकते हैं क्योंकि वे हमारा भविष्य हैं । हैप्पी बाल दिवस!\n-- এই পৃথিৱীৰ আটাইতকৈ মূল্যৱান বস্তুটো হ'ল এটা শিশুৰ মুখত হাঁহি। পৃথিৱীৰ প্ৰতিটো শিশুক শিশু দিৱসৰ শুভেচ্ছা। আপুনি আমাৰ বাবে ইমান বিশেষ!-- Happy World Children's Day 2022\n-- इस दुनिया की सबसे कीमती चीज एक बच्चे के चेहरे पर मुस्कान है। दुनिया में हर बच्चे को हैप्पी बाल दिवस । तुम हमारे लिए बहुत खास हो!\n-- শিশুঅবিহনে, পৃথিৱীখন ৰ'দ, হাঁহি আৰু প্ৰেমৰ পৰা বঞ্চিত হ'ব। সেইকাৰণে মই বিশ্বাস কৰোঁ যে শিশুসকল পৃথিৱীৰ আটাইতকৈ মূল্যৱান সৃষ্টি। আমি তেওঁলোকক আমাৰ সকলো শক্তিৰে সুৰক্ষা, পথ প্ৰদৰ্শন আৰু প্ৰেম কৰা উচিত, কিয়নো সেইবোৰ হৈছে আমাৰ সৰ্বশ্ৰেষ্ঠ সম্পদ। শিশু দিৱসৰ শুভেচ্ছা!\n-- संतान के बिना संसार सूर्य, हंसी-ठिठोली और प्रेम से वंचित रह जाएगा। यही कारण है कि मेरा मानना है कि बच्चे दुनिया की सबसे मूल्यवान रचनाएं हैं । हमें अपनी पूरी ताकत से उनकी रक्षा, मार्गदर्शन और प्यार करना चाहिए, क्योंकि वे हमारे सबसे अच्छे संसाधन हैं । हैप्पी बाल दिवस!\n-- কিছুমান বস্তু আছে যিবোৰ আমি কিনিব নোৱাৰো, তেনে এটা বস্তু হৈছে আমাৰ শৈশৱ। শিশু দিৱসৰ আত্মা উপভোগ কৰক!\n-- कुछ चीजें हैं जिन्हें हम नहीं खरीद सकते, ऐसी ही एक चीज है हमारा बचपन। बाल दिवस की भावना का आनंद लें!\n-- প্ৰতিটো শিশু প্ৰকৃতিৰ উপহাৰ। তেওঁলোকক আজি দিয়ক, তেওঁলোকক খেলিবলৈ সময় দিয়ক, আৰু তেওঁলোকৰ ভৱিষ্যতৰ বাবে পথ প্ৰস্তুত কৰক। শিশু দিৱসৰ শুভেচ্ছা!\n-- हर बच्चा प्रकृति का उपहार है। उन्हें उनके आज दे दो, उन्हें खेलने के लिए समय दे, और उनके भविष्य के लिए रास्ता बनाते हैं । हैप्पी बाल दिवस!\n👩👩👦 Wish You very very Happy Children's Day 2022👨👦


Class7Mathematics Assam Jatiyo Vidyalaya | Class7Mathematics Solution (AJB) | Class7Mathematics Suggestion (AJB) | Class7Mathematics Notes (AJB) | নতুন গণিত সপ্তম শ্ৰেণী সমাধান অসম জাতীয় বিদ্যালয় । নতুণ গণিত সপ্তম শ্ৰেণী সহায়িকা অসম জাতীয় বিদ্যালয় । Download Book PDF Free | Class7Mathematics Solution Assamese Medium | সপ্তম শ্ৰেণী অসম জাতীয় বিদ্যালয় নতুন গণিত অসমীয়াত সাধান । ~ Daily Assam Class7Mathematics Assam Jatiyo Vidyalaya | Class7Mathematics Solution (AJB) | Class7Mathematics Suggestion (AJB) | Class7Mathematics Notes (AJB) | নতুন গণিত সপ্তম শ্ৰেণী সমাধান অসম জাতীয় বিদ্যালয় । নতুণ গণিত সপ্তম শ্ৰেণী সহায়িকা অসম জাতীয় বিদ্যালয় । Download Book PDF Free | Class7Mathematics Solution Assamese Medium | সপ্তম শ্ৰেণী অসম জাতীয় বিদ্যালয় নতুন গণিত অসমীয়াত সাধান ।\nHomeClass7Maths ( AJB ) 195Class7Mathematics Assam Jatiyo Vidyalaya | Class7Mathematics Solution (AJB) | Class7Mathematics Suggestion (AJB) | Class7Mathematics Notes (AJB) | নতুন গণিত সপ্তম শ্ৰেণী সমাধান অসম জাতীয় বিদ্যালয় । নতুণ গণিত সপ্তম শ্ৰেণী সহায়িকা অসম জাতীয় বিদ্যালয় । Download Book PDF Free | Class7Mathematics Solution Assamese Medium | সপ্তম শ্ৰেণী অসম জাতীয় বিদ্যালয় নতুন গণিত অসমীয়াত সাধান ।\nClass7Mathematics Assam Jatiyo Vidyalaya | Class7Mathematics Solution (AJB) | Class7Mathematics Suggestion (AJB) | Class7Mathematics Notes (AJB) | নতুন গণিত সপ্তম শ্ৰেণী সমাধান অসম জাতীয় বিদ্যালয় । নতুণ গণিত সপ্তম শ্ৰেণী সহায়িকা অসম জাতীয় বিদ্যালয় । Download Book PDF Free | Class7Mathematics Solution Assamese Medium | সপ্তম শ্ৰেণী অসম জাতীয় বিদ্যালয় নতুন গণিত অসমীয়াত সাধান ।\nClass7Mathematics (AJB)\nসপ্তম শ্ৰেণী গণিত\n১. অখণ্ড সংখ্য়া\n২. ভগ্নাংশ আৰু দশমিক সংখ্যা\n৪. সৰল সমীকৰণ\n৩. ৰেখা আৰু কোণ\n৫. ত্ৰিভুজ আৰু ইয়াৰ ধৰ্ম\n৬. ত্ৰিভুজৰ সৰ্বসমতা\n৭. অনুপাত , সমানুপাত , ঐকিক প্ৰণালী\n৯. সৰল সুত\n১০. পৰিমেয় সংখ্যা\n১১. বীজগণিতীয় ৰাশি\n১৪. জ্যামিতিক অংকন\n১৬. গোটা আকৃতি\n১৭. তথ্য সংগ্ৰহ, উপস্থাপন আৰু বিচাৰ\nClass7Maths ( AJB ) 195


আমিয়েই ঘূৰাই দিম ৰাজকন্যাই কাঢ়ি নিয়া যোছেফৰ দুভৰি, গ্ৰহণ কৰোঁ আহক এই পদক্ষেপ… -\nHome আঞ্চলিক আমিয়েই ঘূৰাই দিম ৰাজকন্যাই কাঢ়ি নিয়া যোছেফৰ দুভৰি, গ্ৰহণ কৰোঁ আহক এই...\nআমিয়েই ঘূৰাই দিম ৰাজকন্যাই কাঢ়ি নিয়া যোছেফৰ দুভৰি, গ্ৰহণ কৰোঁ আহক এই পদক্ষেপ…\nআমিয়েই ঘূৰাই দিম ৰাজকন্যাই কাঢ়ি নিয়া যোছেফৰ দুভৰি, গ্ৰহণ কৰোঁ আহক এই পদক্ষেপ...\nডিজিটেল ডেস্ক : আমিয়েই ঘূৰাই দিব লাগিব যোছেফ মাৰাকৰ কটা যোৱা ভৰি দুখন। আমিয়েই দুষ্কাৰ্য আৰু দায়িত্বহীনতাৰ প্ৰত্যুত্তৰ দায়বদ্ধতা আৰু শুভবোধৰ মাজেৰে দিব লাগিব। আমিয়েই অনিশ্চয়তাৰ গৰাহৰ পৰা এটা জীৱনক তুলি আনিব লাগিব নিশ্চয়তাৰ মাজলৈ। যোছেফ মাৰাকে আকৌ খোজকাঢ়িব লাগিব। তেওঁৰ শ্ৰমনিৰ্ভৰ জীৱনটোৰ বাবে, তেওঁৰ পৰিয়ালটোৰ সুৰক্ষিত ভৱিষ্যতৰ বাবে পুনৰ চলিব লাগিব তেওঁৰ দুভৰি। যোছেফৰ পৰিয়ালত কৰ্মক্ষম বুলি কেৱল তেৱেঁই আছে। তেওঁৰ ডাঙৰ পুত্ৰ পঢ়ে দশম শ্ৰেণীত। আন এটা ল’ৰা আৰু এজনী ছোৱালীৰে যোছেফ মাৰাকৰ সংসাৰ।\nমহানগৰীত শ্ৰমিক হিচাপে কাম কৰি তেওঁ পোহপাল দিছিল পৰিয়ালটোক। দক্ষিণ গাৰো হিলছৰ ভাৰত-বাংলাদেশ সীমান্তৰ সমীপত বাসবাস কৰা যোছেফ মাৰকৰ পৰিয়ালত এতিয়া অন্তহীন অনিশ্চয়তা। দূৰৈৰ পৰা ফোনেৰে তেওঁ পৰিয়ালৰ সৈতে যোগাযোগ কৰিছে যদিও পৰিয়ালৰ কাকোৱেই হাস্পতাললৈ আহিবলৈ দিয়া নাই যোছেফ মাৰাকে। কিয়নো হাস্পতাললৈ আহি এই আচহুৱা পৰিৱেশত পৰিয়ালৰ সদস্যসকলৰ আলাই আথানি হোৱাটো নিবিচাৰে যোছেফ মাৰাকে। পৰিয়ালৰ আপোনজনৰ প্ৰতি কি দায়বদ্ধতা যোছেফ মাৰাক নামৰ এই দুৰ্ভগীয়া লোকজনৰ। হাস্পতালৰ বিছনাত কেঁকাই-গেথাই কোনো চাওঁতা নোহোৱাকৈ পৰি থকা যোছেফৰ কাষত ঠিয় দিয়া মানুহৰ পিছে অভাৱ হোৱা নাই। তেজৰ পৰিচয় নোহোৱা, কোনো চাক্ষুস চিনাকি নথকা কিছুসংখ্যক মানৱ দৰদী লোক এতিয়া ঠিয় হৈছে যোছেফ মাৰাকৰ কাষত । এই ভয়াৱহ দুৰ্যোগৰ মাজতো তেওঁক সামান্য সকাহ দিয়াৰ বাবে যোছেফ মাৰাকৰ কাষত ঠিয় হৈছে ‘ৰেইনড্ৰপছ’ৰ দৰে স্বেচ্ছাসেৱী সংগঠন।\nইতিমধ্যে তেওঁক প্ৰয়োজনীয় দুই-এপদ সা-সামগ্ৰী যোগান ধৰিছে সংস্থাটোৱে। তেওঁলোকৰ প্ৰতিনিধিয়ে প্ৰায় নিয়মীয়াকৈ যোছেফ মাৰাকৰ খবৰ লৈছে। তেওঁক মানসিক সকাহ দিবৰ বাবে মাত এষাৰ লগাইছে। কুছিয়া মাছৰ জোল অকনকে ৰক্তাল্পতাত ভোগা যোছেফৰ মুখত বাকি দিছে এগৰাকী সহৃদয় লোকে। ‘ৰেইনড্ৰপছ’ৰ মূল চালিকা শক্তি আবিদ আজাদেই এই সকলো কামৰ নেতৃত্ব দিছে। তেওঁৰ শাৰীৰিক যন্ত্ৰণা আৰু তেওঁৰ কাষত কোনো নথকাৰ কথা উল্লেখ কৰি যোছেফক আইচিইউলৈ স্থানন্তৰ কৰাৰো আহ্বান জনাইছে। উল্লেখ্য যে, যোছেফ মাৰাকৰ খা-খবৰ লৈ থকাই নহয়, তেওঁক এখন হুইলচেয়াৰ যোগান ধৰাৰ বাবেও প্ৰচেষ্টা আৰম্ভ কৰা হৈছে। ইতিমধ্যে তাৰ বাবে বিভিন্নজন সহানুভূতিশীল লোকে আৰ্থিক বৰঙণি আগবঢ়াইছে ‘ৰেইনড্ৰপছ’লৈ।\nকেৱল এয়াই নহয়, যোছেফ মাৰাকে যাতে আকৌ খোজ কাঢ়িব পাৰে, তথা তেওঁ পৰিয়ালটোৰ কাষত ঠিয় দিবলৈ কিবা এটা কামত নিয়োজিত হ’ব পাৰে তাৰ বাবে তেওঁক দুখন কৃত্ৰিম ভৰিৰ যোগান ধৰিবলৈ সংকল্প গ্ৰহণ কৰিছে সংস্থাটোৱে। এই বিষয়ে প্ৰকাশ কৰি আবিদ আজাদে কয়, ‘তেওঁৰ মনোবল আৰু দৃঢ়তা অতুলনীয়। এই মনোবল আৰৰু দৃঢ়তা যাতে অটুত থাকে তথা তেওঁ যাতে পাছত কৰ্ম কৰি খাবপৰা হয়, তাৰ বাবে তেওঁক দুখন কৃত্ৰিম ভৰি যোগান ধৰিবই লাগিব। ইয়াৰ বাবে নিশ্চয় আমাক সকলোৰে আৰ্থিক সাহায্যৰ প্ৰয়োজন হ’ব। কিন্তু এই সাহায্য এনেই আমাক দিয়াৰ প্ৰয়োজন নাই। আমি এটা দৌৰৰ আয়োজন কৰিছোঁ। ১৪ নৱেম্বৰত এই দৌৰ অনুষ্ঠিত কৰা হ’ব। ৫ কিলোমিটাৰ আৰু ১০ কিলোমিটাৰৰ এই দৌৰত ভাগ লৈ আপুনিও সামান্য বৰঙণি আগবঢ়াব পাৰিব যোছেফ মাৰাকলৈ।’\nআশাপ্ৰদ কথা যে, ইতিমধ্যেই কম বেছি পৰিমাণে ৰেইনড্ৰপছৰ জৰিয়তে যোছেফ মাৰাকলৈ আৰ্থিক সাহায্য দিবলৈ আৰম্ভ কৰিছে বিভিন্নজন লোকে। এই প্ৰচেষ্টা সফল হ’লে আৰু ‘ৰেইনড্ৰপছ’-এ আয়োজন কৰা দৌৰৰ পৰিকল্পনা সফল হৈ উঠিলে যোছেফ মাৰাকে নতুন জীৱন পোৱাটো সহজসাধ্য হৈ উঠিব। কেৱল এয়াই নহয়, এয়া এক বাৰ্তা হ’ব ৰঙীন জীৱনৰ নিচাই হিতাহিত জ্ঞান কাঢ়ি নিয়া ৰাজকন্যাৰ দৰে দায়িত্বহীন লোকসকলৰ বাবেও।\nতেওঁলোকে দায়িত্বহীনতা আৰু আত্মকেন্দ্ৰিকতাৰ মাজেৰে যিমানেই দুষ্কাৰ্য সংঘটিত নকৰক কিয় তাৰ প্ৰত্যুত্তৰ দায়বদ্ধতা আৰু শুভবোধৰ মাজেৰে দিবলৈ একগোট হোৱা লোকৰ সংখ্যা নাইকিয়া হৈ যোৱা নাই সমাজৰ পৰা। যোছেফ মাৰাক দৰে দুৰ্গতজনৰ কাষত ঠিয় দিবলৈ আপুনিও ওলাই আহিবনে? ১৪ নৱেম্বৰৰ দিনটোত মাত্ৰ পাঁচ কিলোমিটাৰ দৌৰাৰ জৰিয়তেই আপুনিও যোছেফ মাৰাকক উপহাৰ দিব পাৰে এটা নতুন জীৱন। দুৰ্যোগৰ অটল গহ্বৰত প্ৰায় অথৰ্ব হৈ পৰি ৰোৱা যোছেফে কৃত্ৰিম ভৰি দুখনেৰে হ’লেও যদি হাঁহি মাৰি ঠিয় দিয়ে, দুখোজ আগবঢ়াব পাৰে আপোনাৰো মনটো তেতিয়া উজলি নুঠিবনে?\nPrevious articleপইচা নাছিলেই যদি তলা মাৰিছিল কিয়? ঘৰত একো নাপাই খং উঠিল চোৰৰ, কৰিলে এই কাণ্ড…\nNext articleগা ৰাই জাই কৰিছে নুছৰতৰ, পূজা মণ্ডপত জয়ঢাক বজালে স্বামী যশে…


জুন 15 – আচৰিত কাৰ্য্য হবলৈ! - Elim Glorious Revival Church – Kodambakkam\nজুন 15 – আচৰিত কাৰ্য্য হবলৈ!\nNo Comments on জুন 15 – আচৰিত কাৰ্য্য হবলৈ!\n” তোমালোকে নিজকে পবিত্ৰ কৰা; কিয়নো কাইলৈ যিহোৱাই তোমালোকৰ মাজত আচৰিত কৰ্ম কৰিব।” ( যিহোচুৱা ৩:৫)।\nআপোনাক কিয় পবিত্র হয় জীবিত থাকিব লাগে? হয় যদি আপোনাৰ জীবনত পবিত্রতা আছে তেতিয়াও আপুনি পৰমেস্বৰৰ আচৰিত কৰ্মৰ অপেক্ষা কৰিব পাৰো । মনুষ্য যেতিয়াও পৰমেস্বৰৰ ওচৰত আহে, তেওঁ তাত পবিত্রতাৰে জিবীত থাকক এনেকুৱা পৰমেস্বৰ উৎসাহেৰে তেওঁৰ অপেক্ষা কৰে।\nকিছু লোকে কি কয়? যদি পৰমেস্বৰ আমাৰ পৰিয়ালত আচৰিত ফল যুক্ত কাৰ্য্য কৰিব তেতিয়া আমি তেওঁক গ্ৰহন কৰি লম । যদি মোক এটি ভাল চাকৰী প্ৰাপ্ত হব তেতিয়া খ্ৰীষ্টৰ আৰাধনা কৰিম। যদি মোক পুত্ৰ সন্তান প্ৰাপ্ত হয় তেন্তে পৰিয়াল সহ আমি তেওঁক গ্ৰহন কৰি লম।\nকিন্তু পৰমেস্বৰৰ বাক্য কি কয়? সৰ্বপ্ৰথম আপুনি নিজকে শুচি কৰি তাৰ পিছত পৰমেস্বৰৰ আচৰিত কৰ্মৰ অপেক্ষা কৰক। যীশুৱে কলে, “কিন্তু তোমালোকে প্ৰথমে ঈশ্বৰৰ ৰাজ্য আৰু ধাৰ্মিকতা বিচাৰা; তাতে এই সকলোবোৰ তোমালোকক দিয়া হ’ব।”(মথী ৬:৩৩)। পৰমেস্বৰৰ ধাৰ্মিকতাই তেওঁৰ পবিত্রতা হয়।\nএজন প্ৰচাৰক এটি জাগ্ৰিতী সভাৰ সাজু কৰি আছিল, তেতিয়া আয়োজিত কৰা ভায়টিসকলে তেওঁক কলে, ” লোক সকল আচৰিত কৰ্মOKৰ অপেক্ষা কৰি আছে, বহুতো লোক দিব্যি সুস্থতা, সামৰ্থ, উদ্ধাৰ আৰু ভবিষ্যতবাণীৰ বাবে বাট চায় আছে। ” বাৰ্তা বাহক জনে এই সকলো বিষয়ৰ বাবে প্ৰাৰ্থনা কৰা আৰাম্ভ কৰিলে।\nসেই প্ৰচাৰক জনে আঠু কাঢ়ি পৰমেস্বৰক কলে, হে প্ৰভু, লোকসকল আচৰিত কৰ্মৰ বাবে বাট চাই আছে, আপোনাক সেই ঠাইত আচৰিত কৰ্ম কৰিবই লাগিব, এনেকুৱা বিচৰা সময়ত পৰমেস্বৰে কলে, ” মই আচৰিত কৰ্ম কৰিবলৈ সাজু আছো, মোৰ লোক সকল পাপ ত্যাগ কৰি পবিত্রতাৰ জীবন জীয়াই থাকিবলৈ সাজু আছে নে? ”\nযিহোচুৱা লোকসকলক চায় কলে, ” তাৰ পাছত যিহোচূৱাই লোকসকলক ক’লে, “তোমালোকে নিজকে পবিত্ৰ কৰা; কিয়নো কাইলৈ যিহোৱাই তোমালোকৰ মাজত আচৰিত কৰ্ম কৰিব।” ( যোহন ৩:৫)। মুচকি চায় পৰমেস্বৰে কলে লোকসকলৰ ওচৰলৈ যোৱা। আজি আৰু কাইলৈ তেওঁলোকক পবিত্ৰ কৰিবা,তৃতীয় দিনৰ দিনা মই যিহোৱা, চীনয় পৰ্ব্বতলৈ নামি আহিম।( যাত্ৰা পুস্তক ১৯:১০, ১১) যেতিয়া আপুনি পৰমেস্বৰৰ বাবে যি কৰিব লাগে তাকে কৰক, পবিত্রতাত আগ বাঢ়ক , তেতিয়া তেওঁ আপোনাৰ বাবে যি কৰিব লাগে সেয়া কৰিব।\nপৰমেস্বৰৰ মৰমিয়াল সন্তান আপোনাৰ সমস্যা আৰু সমাধান দিনকে দিনে বৃদ্ধি হয় গয়ছে নে? লগে লগে প্ৰভু যীশুৰ চৰনলৈ আহি নিজকে পবিত্র কৰক। যৰ্দন নদীক ওলোটা বুৱাই ইস্ৰায়েলীক তাৰ পৰা পাৰলৈ নি অদ্ভুত কাৰ্য্য কৰা পৰমেস্বৰ নিশ্চিত আপোনাৰ জীবনত আচৰিত কৰ্ম কৰিব।\nমন কৰিবলগীয়া:” অনুসদ্ধান পাব নোৱাৰা মহৎ কৰ্ম তেওঁ কৰে; অসংখ্য অদ্ভুত কাৰ্যও তেৱেঁই কৰে।”( ইয়োব ৯:১০)।


एक साल में बाइबल - ইণ্ডিয়ান ৰিভাইচ ভাৰচন - मार्च 15\nগণনা পুস্তক 27:1-23\n1. পাছত যোচেফৰ পুত্ৰ মনচিৰ গোষ্ঠীৰ মাজৰ মনচিৰ বৃদ্ধ পৰিনাতি, মাখীৰৰ পৰিনাতি, গিলিয়দৰ নাতি হেফৰৰ পুত্র চলফাদৰ জীয়েক যি মহলা, নোৱা, হগ্লা, মিল্কা আৰু তিৰ্চা, তেওঁলোক মোচিৰ ওচৰলৈ আহিল।\n2. তেওঁলোকে মোচি, পুৰোহিত ইলিয়াজৰ, অধ্যক্ষসকল আৰু গোটেই মণ্ডলীৰ আগত সাক্ষাৎ কৰা তম্বুৰ দুৱাৰ সন্মুখত থিয় হৈ এই কথা ক’লে বোলে,\n3. “আমাৰ পিতৃৰ মৰুপ্রান্তত মৃত্যু হ’ল; তেওঁ কোৰহৰ দলৰ মাজত, যিহোৱাৰ বিৰুদ্ধে আলচ পতাসকলৰ দলৰ মাজত নাছিল, তেওঁৰ নিজ পাপতেহে মৃত্যু হৈছিল; অৰ্থাৎ তেওঁৰ নিজ পাপৰ কাৰণেই তেওঁৰ মৃত্যু হৈছিল।\n4. আমাৰ পিতৃৰ পুত্ৰ সন্তান নথকাত তেওঁৰ গোষ্ঠীৰ মাজৰ পৰা তেওঁৰ নাম কিয় লোপ পাব? আমাৰ পিতৃ বংশৰ ভাইসকলৰ মাজত আমাকো আমাৰ উত্তৰাধীকাৰ দিয়ক।”\n5. তেতিয়া মোচিয়ে সেই বিষয়ে যিহোৱাৰ আগত তেওঁলোকৰ কথা ক’লে।\n6. তেতিয়া যিহোৱাই মোচিক কলে,\n7. “চলফাদৰ জীয়েকসকলে ঠিকেই কৈছে। তুমি তেওঁলোকৰ পিতৃ বংশৰ ভাইসকলৰ মাজত অৱশ্যে তেওঁলোকক উত্তৰাধিকাৰ দিবা আৰু তেওঁলোকৰ পিতৃৰ উত্তৰাধীকাৰ তেওঁলোকে যেন পাই সেই বিষয়ে নিশ্চিত কৰিবা।\n8. আৰু ইস্ৰায়েলৰ সন্তান সকলক কোৱা, ‘কোনো এজন লোকৰ যদি মৃত্যু হয় আৰু তেওঁৰ যদি কোনো পুত্ৰ নাথাকে তেতিয়া তোমালোকে তেওঁৰ উত্তৰাধিকাৰ তেওঁৰ জীয়েকক গতাই দিবা।\n9. যদি তেওঁৰ জীয়েক নাথাকে, তেন্তে তেওঁৰ ভায়েক-ককায়েকক তেওঁৰ উত্তৰাধিকাৰ দিবা।\n10. যদি তেওঁৰ কোনো ভাই বা ককাই নাথাকে, তেন্তে তেওঁৰ পিতৃৰ ভাইসকলক তেওঁৰ উত্তৰাধিকাৰ দিবা।\n11. যদি তেওঁৰ পিতৃৰ কোনো ভাই বা ককাই নাথাকে, তেন্তে তাৰ গোষ্ঠীৰ মাজৰ আটাইতকৈ ওচৰৰ সম্বন্ধীয়া লোক জনক তেওঁৰ উত্তৰাধীকাৰ দিবা; আৰু তেওঁ তাক নিজ অধিকাৰ কৰিব। মোচিলৈ কোৱা যিহোৱাৰ আজ্ঞাৰ দৰে এয়ে ইস্ৰায়েলৰ সন্তান সকলৰ স্বত্ববিষয়ক বিধি হ’ব’।”\n12. যিহোৱাই মোচিক পুনৰায় কলে, “তুমি অবাৰীম পৰ্ব্বতত উঠি, যি দেশ মই ইস্ৰায়েলৰ সন্তান সকলক দিলোঁ, তাক চোৱা।\n13. তাক দেখাৰ পাছত তোমাৰ ভাই হাৰোণৰ নিচিনাকৈ তোমাকো নিজ লোকসকলৰ ওচৰলৈ নিয়া হ’ব।\n14. কিয়নো ছিন মৰুপ্রান্তত মণ্ডলীৰ বিবাদত, শিলৰ পৰা জল বৈ যোৱা সময়ত তোমালোকে লোকসকলৰ আগত মোক পবিত্ৰৰূপে মান্য কৰিবলৈ দিয়া আজ্ঞা উলঙ্ঘন কৰিলা।” সেই জল ছিন অৰণ্যৰ কাদেচত থকা মিৰীবাৰ জল।\n15. তেতিয়া মোচিয়ে যিহোৱাক ক’লে,\n16. “হে যিহোৱা, আপুনি সকলোৰে শৰীৰত থকা আত্মাৰ ঈশ্বৰ, আপুনি মণ্ডলীৰ ওপৰত এজন লোকক নিযুক্ত কৰক, যি জন লোকে\n17. ইস্ৰায়েলৰ সন্তান সকলৰ আগত অহা-যোৱা কৰিব পাৰে আৰু তেওঁলোকক বাহিৰলৈ-ভিতৰলৈ নিব পাৰে যাতে যিহোৱাৰ মণ্ডলী ৰখীয়া নোহোৱা মেৰৰ জাকৰ নিচিনা নহয়।”\n18. তেতিয়া যিহোৱাই মোচিক ক’লে, “মোৰ আত্মাই বাস কৰা নুনৰ পুত্ৰ যিহোচূৱাক লৈ তেওঁৰ মূৰত হাত দিয়া,\n19. আৰু ইলিয়াজৰ পুৰোহিত আৰু গোটেই মণ্ডলীৰ আগত তেওঁক উপস্থিত কৰি তেওঁলোকৰ আগতে তেওঁলোকক আগবঢ়াই নিবলৈ তেওঁক আদেশ দিয়া।\n20. ইস্ৰায়েলৰ সন্তান সকলৰ গোটেই মণ্ডলীয়ে তেওঁৰ আজ্ঞা মানিবৰ কাৰণে তেওঁক নিজ সন্মানৰ ভাগী কৰা।\n21. তেওঁ পুৰোহিত ইলিয়াজৰ সন্মুখত থিয় হ’ব, আৰু ইলিয়াজৰে তেওঁৰ কাৰণে ঊৰীমৰ বিচাৰৰ দ্বাৰাই যিহোৱাক সুধিব, তেতিয়া তেওঁ আৰু তেওঁৰ লগত ইস্ৰায়েলৰ সকলো সন্তান সকলে, গোটেই মণ্ডলীয়ে সৈতে ইলিয়াজৰৰ আজ্ঞাতে বাহিৰলৈ-ভিতৰলৈ অহা-যোৱা কৰিব।”\n22. পাছত মোচিয়ে যিহোৱাই দিয়া আজ্ঞাৰ দৰেই কাৰ্য কৰিলে; তেওঁ যিহোচূৱাক নি, গোটেই মণ্ডলীৰ আগত উপস্থিত কৰিলে।\n23. তেওঁ তেওঁৰ মূৰত হাত দি, মোচিৰ দ্বাৰাই কোওৱা যিহোৱাৰ বাক্য অনুসাৰে তেওঁক আদেশ দিলে।\nগণনা পুস্তক 28:1-31\n2. “তুমি ইস্ৰায়েলৰ সন্তানসকলক আজ্ঞা দিয়া আৰু কোৱা, ‘তেওঁলোকে যেন মোৰ উপহাৰ আৰু মোৰ সুঘ্ৰাণাৰ্থক মোৰ ভক্ষ্যস্বৰূপ মোৰ অগ্নিকৃত উপহাৰ নিজ নিজ নিয়মিত সময়ত মোৰ অৰ্থে উৎসৰ্গ কৰিবৰ বাবে তেওঁলোক যেন সজাগে থাকে’।\n3. এই হেতুকে তুমি ইয়াকো তেওঁলোকক কোৱা যে, ‘তোমালোকে যিহোৱাৰ উদ্দেশ্যে উৎসৰ্গ কৰিব লগা অগ্নিকৃত উপহাৰ এই, প্ৰতিদিনে নিত্য হোমৰ অৰ্থে দুটা এবছৰীয়া নিঘূণ মতা মেৰ পোৱালি ল’বা।\n4. এটা মেৰ পোৱালি ৰাতিপুৱা উৎসৰ্গ কৰিবা আৰু আনটো মেৰ পোৱালি সন্ধিয়া পৰত উৎসৰ্গ কৰিবা।\n5. আৰু ভক্ষ্য নৈবেদ্যৰ কাৰণে হীনৰ চাৰিভাগৰ এভাগ খুন্দি উলিওৱা তেল মিহলোৱা ঐফাৰ দহ ভাগৰ এভাগ মিহি আটাগুড়ি ল’বা।\n6. এয়ে নিত্য হোম; যিহোৱাৰ উদ্দেশ্যে সুঘ্ৰাণাৰ্থক অগ্নিকৃত উপহাৰস্বৰূপে চীনয় পৰ্ব্বতত এই আজ্ঞাই নিৰূপিত হৈছিল।\n7. আৰু তাৰ প্ৰথম মেৰ পোৱালিৰ কাৰণে হীনৰ চাৰি ভাগৰ এভাগ তাৰ পেয় নৈবেদ্য হ’ব; তুমি পবিত্ৰ স্থানত যিহোৱাৰ উদ্দেশ্যে পেয় নৈবেদ্যস্বৰূপে ৰাগীয়াল ৰস ঢালি দিবা।\n8. আৰু দ্বিতীয় মেৰ পোৱালিটো সন্ধিয়া পৰত উৎসৰ্গ কৰিবা; ৰাতিপুৱা দিয়া ভক্ষ্য নৈবেদ্য আৰু তাৰ পেয় নৈবেদ্যৰ দৰে তাকো যিহোৱাৰ উদ্দেশ্যে সুঘ্ৰাণাৰ্থক অগ্নিকৃত উপহাৰস্বৰূপে উৎসৰ্গ কৰিবা।\n9. আৰু বিশ্ৰাম-দিনত দুটা এবছৰীয়া নিঘূণ মতা মেৰ পোৱালি, আৰু তেল মিহলোৱা ঐফাৰ দহ ভাগৰ দুভাগ ভক্ষ্য নৈবেদ্য আৰু তাৰ পেয় নৈবেদ্য উৎসৰ্গ কৰিবা;।\n10. নিত্য হোম আৰু পেয় নৈবেদ্যৰ বাহিৰেও প্ৰতি বিশ্ৰাম-বাৰে এই হোম হ’ব।\n11. আৰু প্ৰত্যেক মাহৰ আৰম্ভণিতে তোমালোকে যিহোৱাৰ উদ্দেশ্যে হোমৰ বাবে দুটা দমৰা গৰু, এটা মতা মেৰ আৰু সাতোটা নিঘূণ মতা মেৰ পোৱালি, এই সকলোকে উৎসৰ্গ কৰিবা।\n12. আৰু প্ৰত্যেক দমৰা গৰুৰ কাৰণে ভক্ষ্য নৈবেদ্যস্বৰূপে ঐফাৰ দহ ভাগৰ তিনি ভাগ, তেল মিহলোৱা মিহি আটাগুড়ি, আৰু মতা মেৰটোৰ কাৰণে ভক্ষ্য নৈবেদ্যস্বৰূপে দহ ভাগৰ দুভাগ, তেল মিহলোৱা মিহি আটাগুড়ি,\n13. আৰু প্ৰত্যেক মেৰ পোৱালিৰ কাৰণে ভক্ষ্য নৈবেদ্যস্বৰূপে দহ ভাগৰ এভাগ, তেল মিহলোৱা মিহি আটাগুড়ি উৎসৰ্গ কৰিবা; সেয়ে সুঘ্ৰাণাৰ্থক হোম-বলি, যিহোৱাৰ উদ্দেশ্যে অগ্নিকৃত উপহাৰ।\n14. আৰু প্ৰত্যেক দমৰা গৰুৰ কাৰণে হীনৰ আধা ভাগ, আৰু মতা মেৰটোৰ কাৰণে হীনৰ তিনি ভাগৰ এভাগ আৰু প্ৰত্যেক মেৰ পোৱালিৰ কাৰণে হীনৰ চাৰিভাগৰ এভাগ দ্ৰাক্ষাৰস সেইবোৰৰ পেয় নৈবেদ্য হ’ব; এয়ে বছৰৰ প্ৰত্যেক মাহত কৰিব লগীয়া মাহেকীয়া হোম।\n15. আৰু যিহোৱাৰ উদ্দেশ্যে পাপাৰ্থক বলিস্বৰূপে এটা মতা ছাগলী উৎসৰ্গ কৰিবা। নিত্য হোম আৰু তাৰ পেয় নৈবেদ্যৰ বাহিৰেও ইয়াক কৰিব লাগিব।\n16. পাছত প্ৰথম মাহৰ চতুৰ্দ্দশ দিনা যিহোৱাৰ নিস্তাৰ-পৰ্ব্ব হ’ব।\n17. আৰু সেই মাহৰ পঞ্চদশ দিনা উৎসৱ হ’ব, সাত দিন খমীৰ নিদিয়া পিঠা ভোজন কৰিব লাগিব।\n18. প্ৰথম দিনা পবিত্ৰ সভা হ’ব; সেই দিনা তোমালোকে কোনো ব্যৱসায় কৰ্ম নকৰিবা।\n19. কিন্তু যিহোৱাৰ উদ্দেশ্যে হোম-বলিৰ অৰ্থে অগ্নিকৃত উপহাৰস্বৰূপে দুটা দমৰা গৰু, এটা মতা মেৰ আৰু সাতোটা এবছৰীয়া মতা মেৰ পোৱালি উৎসৰ্গ কৰিবা; সেইবোৰ নিঘূণ পশু হ’ব।\n20. আৰু প্ৰত্যেক দমৰা গৰুৰ কাৰণে দহ ভাগৰ তিনিভাগ, মতা মেৰটোৰ কাৰণে দহ ভাগৰ দুভাগ।\n21. আৰু মেৰ পোৱালি সাঁতোটাৰ প্ৰত্যেক পোৱালিৰ কাৰণে দহ ভাগৰ এভাগ, তেল মিহলোৱা মিহি আটাগুড়ি সেইবোৰৰ ভক্ষ্য নৈবেদ্য হ’ব।\n22. আৰু তোমালোকক প্ৰায়শ্চিত্ত কৰিবলৈ পাপাৰ্থক বলিস্বৰূপে এটা মতা ছাগলী উৎসৰ্গ কৰিবা।\n23. নিত্য হোমৰ অৰ্থে ৰাতিপুৱাৰ যি হোম-বলি, তাৰ বাহিৰেও এই সকলোকে উৎসৰ্গ কৰিবা।\n24. এই নিয়ম অনুসাৰে তোমালোকে সাত দিনলৈকে প্ৰতি দিনে যিহোৱাৰ উদ্দেশ্যে সুঘ্ৰাণৰ অৰ্থে ভক্ষ্যস্বৰূপ অগ্নিকৃত উপহাৰ উৎসৰ্গ কৰিবা; নিত্য হোম আৰু তাৰ পেয় নৈবেদ্যৰ বাহিৰেও ইয়াক উৎসৰ্গ কৰিবা।\n25. আৰু সপ্তম দিনা তোমালোকৰ পবিত্ৰ সভা হ’ব। সেই দিনা তোমালোকে কোনো ব্যৱসায় কৰ্ম নকৰিবা।\n26. যি দিনা তোমালোকে সাত সপ্তাহৰ অন্তত হোৱা পৰ্ব্বত যিহোৱালৈ কোনো নতুন ভক্ষ্য নৈবেদ্য উৎসৰ্গ কৰা, প্ৰথমে পকা ফল দিয়া সেই দিনা তোমালোকৰ পবিত্ৰ সভা হ’ব। সেই দিনা কোনো ব্যৱসায় কৰ্ম নকৰিবা।\n27. কিন্তু যিহোৱাৰ উদ্দেশ্যে সুঘ্ৰাণৰ অৰ্থে হোম-বলিস্বৰূপে দুটা দমৰা গৰু, এটা মতা মেৰ আৰু সাতোটা এবছৰীয়া মতা মেৰ পোৱালি\n28. আৰু প্রত্যেক দমৰা গৰুৰ কাৰণে দহ ভাগৰ তিনি ভাগ, মতা মেৰটোৰ কাৰণে দহ ভাগৰ দুভাগ।\n29. আৰু মেৰ পোৱালি সাঁতোটাৰ প্ৰত্যেক পোৱালিৰ কাৰণে দহ ভাগৰ এভাগ, তেল মিহলোৱা মিহি আটাগুড়ি সেইবোৰৰ ভক্ষ্য নৈবেদ্য উৎসৰ্গ কৰিবা।\n30. আৰু তোমালোকক প্ৰায়শ্চিত্ত কৰিবলৈ এটা মতা ছাগলী উৎসৰ্গ কৰিবা।\n31. নিত্য হোম-বলি আৰু তাৰ ভক্ষ্য নৈবেদ্যৰ বাহিৰেও তোমালোকে এই সকলোকে আৰু এইবোৰৰ পেয় নৈবেদ্য উৎসৰ্গ কৰিবা; এই সকলো নিঘূণ পশু হ’ব লাগিব’।”\n8. যিহোৱা যে মঙ্গলময় তাক তোমালোকে আস্বাদন কৰি চোৱা; তেওঁত আশ্ৰয় লোৱা লোক ধন্য।\n9. হে যিহোৱাৰ পবিত্ৰ লোকসকল, তোমালোকে তেওঁলৈ ভয় ৰাখা; কিয়নো যিসকলে তেওঁলৈ ভয় ৰাখে, তেওঁলোকৰ একোৰে অভাৱ নহয়।\n10. ডেকা সিংহবোৰৰ আহাৰৰ অভাৱ হয়, সিহঁতে ভোকত কষ্ট পায়: কিন্তু যিসকলে যিহোৱাক বিচাৰে, তেওঁলোকৰ মঙ্গলৰ অভাৱ নহয়।\n11. হে সন্তান সকল আহাঁ, তোমালোকে মোৰ বাক্য শুনা; মই তোমালোকক যিহোৱাৰ ভয় শিকাম।\n12. তোমালোকৰ মাজত কোনে এই জীৱন ভোগ কৰিব বিচাৰে? সুখ ভোগ কৰিবৰ কাৰণে কোনে দীর্ঘায়ু বিচাৰে?\n13. তুমি দুষ্টতাৰ পৰা তোমাৰ জিভা আৰু ছলনা বাক্যৰ পৰা তোমাৰ ওঁঠক ৰাখা।\n14. তুমি দুষ্টতাৰ পৰা আঁতৰি সুকৰ্ম কৰা,; তুমি শান্তি বিচাৰা আৰু তাৰ পাছে পাছে খেদি যোৱা।\n29. যিজনে নিজৰ পৰিয়ালক দুখ দিয়ে, তেওঁৰ বায়ুৰূপ আধিপত্য হ’ব; আৰু অজ্ঞানী লোক বুদ্ধিমানৰ দাস হ’ব।\n1. নিস্তাৰ-পৰ্ব আৰু খমিৰ নোহোৱা পিঠাৰ পৰ্বলৈ দুদিন আছিল; এনে সময়ত প্ৰধান পুৰোহিত আৰু বিধানৰ অধ্যাপক সকলে কেনেকৈ যীচুক গোপনে ধৰি বধ কৰিব পাৰে, সেই বিষয়ে উপায় বিচাৰিলে;\n2. এনেতে তেখেত সকলে ক’লে, “পৰ্বৰ সময়ত যেন নহয়, কিয়নো মানুহৰ মাজত হুলস্থুল দৃষ্টি গোচৰ হব নালাগে৷”\n3. পাছত তেওঁ যেতিয়া বৈথনিয়া গাঁৱৰ চিমোন কুষ্ঠৰোগীৰ ঘৰত ভোজন কৰিবলৈ আহিল, তাতে তেওঁ ভোজনৰ মেজ পুনৰ পৰিষ্কাৰ কৰিলে; তেতিয়া এজনী তিৰোতাই বহুমুলীয়া বিশুদ্ধ জটামাংসীৰ সুগন্ধি তেলেৰে ভৰা এটা স্ফটিকৰ বটল লৈ আহিল৷ তাতে তাই সেই টেমাটো ভাঙি যীচুৰ মুৰত তেল বাকী দিলে।\n4. সেই সময়ত তাত উপস্থিত থকা কিছুমান লোকে কুপিত হৈ ইজনে- সিজনক ক’ব ধৰিলে, “এনেদৰে নষ্ট হোৱাৰ কাৰণ কি?\n5. কিয়নো এই সুগন্ধি তেল বিক্ৰী কৰি, তিনি শ আধলি তকৈয়ো অধিক পালোহেঁতেন আৰু দৰিদ্ৰ সকলক দান দিব পাৰিলেহেঁতেন।” তাতে তেওঁলোকে সেই মহিলা গৰাকীক নিন্দা কৰিলে।\n6. কিন্তু যীচুৱে ক’লে, “তেওঁক এৰি দিয়া; তেওঁক কিয় অশান্তি কৰি আছা? তেওঁ মোলৈ উত্তম কৰ্মকে কৰিলে।\n7. দৰিদ্ৰ সকল তোমালোকৰ লগত সদায় থাকিব আৰু যেতিয়া তোমালোকৰ ইচ্ছা হয়, তেতিয়াই তেওঁলোকৰ উপকাৰ কৰিব পাৰা; কিন্তু তোমালোকে মোক সদায় তোমালোকৰ লগত নাপাবা।\n8. তেওঁ যি পাৰিলে তাকে কৰিলে; মোক মৈদামত থোৱা কাৰ্যৰ কাৰণে আগেয়ে মোৰ শৰীৰত তেল সানিলে।\n9. মই তোমালোকক স্বৰূপকৈ কওঁ, গোটেই জগতৰ যি যি ঠাইত এই শুভবাৰ্তা ঘোষণা কৰা হ’ব, সেই সকলো ঠাইত তেওঁক সুঁৱৰিবৰ অৰ্থে, তেওঁ যি কৰ্ম কৰিলে, এই কৰ্মকো ঘোষণা কৰা হ’ব।”\n10. পাছত ঈষ্কৰিয়োতীয়া যিহূদা সেই বাৰ জনৰ এজন, তেওঁ যীচুক প্ৰধান পুৰোহিত সকলৰ হাতত শোধাই দিবলৈ তেখেত সকলৰ ওচৰলৈ গ’ল।\n11. তেখেত সকলে তেওঁৰ কথা শুনি আনন্দিত হৈ তেওঁক ধন দিবলৈ প্ৰতিজ্ঞা কৰিলে। তাতে তেওঁ যীচুক সুবিধা অনুসৰি শোধাই দিবলৈ উপায় বিচাৰিলে।\n12. খমিৰ নোহোৱা পিঠাৰ পৰ্বৰ প্ৰথম দিনা অৰ্থাৎ নিস্তাৰপৰ্বৰ মেৰ পোৱালি বলি দিয়াৰ দিনা তেওঁৰ শিষ্য সকলে তেওঁক সুধিলে, “আপোনাৰ বাবে নিস্তাৰ-পৰ্বৰ ভোজ কোন ঠাইত যুগুত কৰিবলৈ আপুনি ইচ্ছা কৰে?”\n13. তেতিয়া যীচুৱে নিজৰ দুজন শিষ্যক পঠিয়ালে আৰু ক’লে, “তোমালোক নগৰলৈ যোৱা; তাতে একলহ পানী লৈ অহা এজন মানুহে তোমালোকক লগ ধৰিব; তেওঁৰ পাছে পাছে যাবা;\n14. আৰু তেওঁ যি ঘৰত সোমায়, সেই ঘৰৰ গৰাকীক ক’বা, ‘গুৰুৱে কৈছে, মই যি ঠাইত মোৰ শিষ্য সকলৰ সৈতে নিস্তাৰ-পৰ্বৰ ভোজ খাম, সেই আলহী-কোঠা ক’ত’?”\n15. তেতিয়া তেওঁ আচ-বাবেৰে সজোৱা ওপৰ-মহলৰ এটা কোঠালি দেখুৱাই দিব; তাতে আমাৰ বাবে ভোজন যুগুত কৰাগৈ।\n16. তেতিয়া শিষ্য দুজন ওলাই নগৰলৈ গ’ল আৰু যীচুৱে যেনেকৈ কৈছিল, তেনেকৈয়ে তেওঁলোকে সকলোবোৰ পালে৷ পাছত তেওঁলোকে তাতে নিস্তাৰ-পৰ্বৰ ভোজ যুগুত কৰিলে।\n17. পাছত সন্ধিয়া সময়ত তেওঁ বাৰ জন শিষ্যৰ লগত সেই ঠাইলৈ আহিল।\n18. তাতে তেওঁলোকে যেতিয়া ভোজনৰ মেজত বহিল আৰু খাব ধৰিলে, তেতিয়া যীচুৱে ক’লে, “মই তোমালোকক সঁচাকৈ কওঁ, তোমালোকৰ মাজৰ এজনে অৰ্থাৎ মোৰ লগত ভোজন কৰা জনেই মোৰ বিশ্ৱাসঘাতক হব।”\n19. তেতিয়া তেওঁলোক সকলোৱে দুখ কৰিলে, আৰু এজন এজনকৈ তেওঁক ক’লে, “সেই জন নিশ্চয় মই নহয়?”\n20. তাতে তেওঁ তেওঁলোকক ক’লে, “এই বাৰ জনৰ মাজৰ যি জনে মোৰে সৈতে ভোজন-পাত্ৰত পিঠা জুবুৰিয়ায়, তেৱেঁই সেই জন।\n21. কিয়নো মানুহৰ পুত্ৰৰ বিষয়ে যেনেকৈ লিখা আছে, তেনেকৈ তেওঁৰ গতি হ’ব; কিন্তু যি জন মানুহৰ দ্বাৰাই মানুহৰ পুত্ৰক শোধাই দিয়া হ’ল, তেওঁ সন্তাপৰ পাত্ৰ; সেই মানুহ জনৰ জন্ম নোহোৱা হ’লেই তেওঁৰ ভাল আছিল।”\n22. তেওঁলোকে ভোজন কৰোঁতে, তেওঁ পিঠা লৈ, আশীৰ্বাদ কৰিলে আৰু ভাঙি তেওঁলোকক দি ক’লে, “লোৱা; এয়ে মোৰ শৰীৰ।”\n23. পাছত তেওঁ পান পাত্ৰটো লৈ স্তুতি কৰি তেওঁলোকক দিলে৷ তাতে সকলোৱে তাক পান কৰিলে।\n24. তেওঁ তেওঁলোকক ক’লে, “বিধানৰ মতে মোৰ যি তেজ অনেকৰ কাৰণে উলিওৱা হৈছে, সেয়ে এই নিয়মৰ তেজ।\n25. মই তোমালোকক স্বৰূপকৈ কওঁ, ঈশ্বৰৰ ৰাজ্যত ৰস পান নকৰা দিনলৈকে এতিয়াৰ পৰা দ্ৰাক্ষাগুটিৰ ৰস পুনৰ পান নকৰোঁ।”\n26. পাছত তেওঁলোকে গীত গাই গাই বাহিৰলৈ ওলাই আহি জৈতুন পৰ্বতলৈ গ’ল।


"আলিবাট; জিৰাব দে তোৰেই কোলাত"; পৰিণীতা গোস্বামীৰ নতুন গীতে মুহিছে শ্ৰোতা-দৰ্শককঃ | Rupaliparda.com\n“আলিবাট; জিৰাব দে তোৰেই কোলাত”; শেহতীয়াকৈ নৱাগতা পৰিণীতা গোস্বামীৰ কন্ঠৰে মুক্তিপ্ৰাপ্ত তেওঁৰ নতুন গীত “আলিবাট”। এই ধূসৰ সময়ছোৱাত এটি সুন্দৰ কন্ঠই শ্ৰোতা-দৰ্শকৰ মাজত চিনাকী লাভ কৰা কথাটোৱে এতিয়া প্ৰত্যেককে উৎসাহিত কৰি তুলিছে; পৰিণীতা গোস্বামীৰ সংগীত ক্ষেত্ৰখনত খোজ পেলোৱাৰ পিছত এয়া তেওঁৰ প্ৰথমটো গীত। Pratidhwani Records ৰ বেনাৰত মুক্তি লাভ কৰা এই গীতটিক ইতিমধ্যে সঁহাৰি জনাইছে শ্ৰোতা-দৰ্শকে। পৰিণীতা গোস্বামী আপোনালোকৰ বাবে হয়টো নতুন নাম নহয়; কিয়নো কটন বিশ্ববিদ্যালয়ত অধ্যয়নৰত কেইগৰাকীমান ছাত্ৰীৰ সহযোগত গঢ় লৈ উঠা মিউজিকেল বেণ্ড Blissed Integration ৰ সৈতে জড়িত হৈ থকা পৰিণীতাক আপোনালোকে চচিয়েল মিডিয়াত বহুবাৰ হয়টো দেখিছে। সৰুৰ পৰাই সংগীত ক্ষেত্ৰখনৰ সৈতে জড়িত পৰিণীতাৰ পৰিয়ালটোৰ প্ৰতিজন সদস্য সংগীতক লৈ আকৰ্ষিত হোৱাৰ বাবেই আচলতে তেওঁ সৰুৰ পৰাই জ্যোতি সংগীত, ৰাভা সংগীতকে আৰম্ভ কৰি বৰগীত ইত্যাদি শুনি এই সংগীত ক্ষেত্ৰখনত তেওঁ নিজ সম্পৰ্ক গাঢ় কৰি তুলিছিল। সংগীত অবিহনে জীৱন অৰ্থহীন বুলি ক’ব পৰা নৱপ্ৰজন্মৰ মাজৰ এগৰাকী পৰিণীতাৰ সংগীতক লৈ দৃঢ়তা অৱশ্যে ইয়াতেই ফুটি উঠিছে। “আলিবাট” শীৰ্ষক এই গীতটি যদিও প্ৰথম তথাপিও গীতটিয়ে সকলোৰে মাজত চৰ্চা লাভ কৰিবলৈ সক্ষম হৈছে।\nআমি কেতিয়াবা নিজ সপোন পূৰণৰ অৰ্থে চিনাকী বাটটো এৰি অইন এটা অচিন বাটে খোজ দিওঁ; সপোন বোৰ বাস্তৱ কৰিবলৈ আমি নিজ জীৱনৰ অচিন-চিনাকী বাটত খোজ দিয়াৰ লগতেই কেতিয়াবা পাহৰি পেলাওঁ নিজ অস্তিত্ব। কিন্তু, জীৱনৰ প্ৰাপ্তি-অপ্ৰাপ্তিৰ দৌৰত আমি যেতিয়া দৌৰি গৈ থাকো তেতিয়া এটা সময়লৈ আমাৰ ভাগৰুৱা মনটোৱে পূৰণি আলিবাটটোৰ সন্ধান কৰোঁ। উভতি যাব খুজো যদিও শূণ্য হৈ পৰে আমি সন্ধান কৰি ফুৰা আলিবাটটো; এনে এক বিষয়বস্তুকেই লৈ গীতটিৰ ভিডিঅ’টোক নিৰ্মাণ কৰি উলিওৱা হৈছে। গীতটিত কথা দিয়াৰ লগতে ইয়াৰ ভিডিঅ’টোৰ বিষয়বস্তু, কাহিনী তথা পৰিচালনাৰ দায়িত্বত আছে প্ৰাচুৰ্য্য তালুকদাৰ; Pratidhwani Records ৰ বেনাৰত নিৰ্মিত গীতসমূহত দেখিবলৈ পোৱা প্ৰাচুৰ্য্য তালুকদাৰৰ প্ৰতিভা সঁচাকৈ উল্লেখনীয়। কন্ঠদানৰ লগতে “আলিবাট” ত সুৰ কৰিছে পৰিণীতাই নিজেই; সংগীত পল্লৱ তালুকদাৰৰ। Mystic Production House ৰ এজন দক্ষ সদস্য পল্লৱৰ নামটো বৰ্তমান মনোৰঞ্জন ক্ষেত্ৰখনৰ এক চিনাকী নাম। গীতটিৰ ভিডিঅ’ত দেখিবলৈ পোৱা অৰ্ঘ্যদ্বীপ বৰুৱাক লৈও ৰাইজৰ মাজতো উৎকণ্ঠা পৰিলক্ষিত হয়। ড° পি.এম গোস্বামীৰ প্ৰযোজনাত নিৰ্মিত গীতটিৰ দৃশ্যগ্ৰহণ আৰু সম্পাদনা মানৱ জ্যোতি বৰুৱাৰ; এইগৰাকী প্ৰতিভাৰ পৰিচালনাৰে দৰ্শকে দুখনকৈ চুটি ছবি উপভোগ কৰাৰ লগতে তেওঁৰ প্ৰকল্পসমূহক সমাদৰো জনাইছে। “আলিবাট” শীৰ্ষক এই গীতটিক ভিডিঅ’টোৰ সৈতে সামঞ্জস্য ৰাখি প্ৰস্তুত কৰিবলৈ বিচৰা কথাটোৱে গীতটিক ৰাইজৰ সন্মুখত আৰু অধিক গ্ৰহণযোগ্য কৰি তুলিছে।\nগীতটিত শব্দ সংমিশ্ৰণ কৰিছে দিগন্ত বৰদলৈয়ে আৰু সহঃ পৰিচালনা কৰিছে প্ৰীতিস্না দত্তই; ডি.আই ৰতনশীল শৰ্মাৰ আৰু পোষ্টাৰ ডিজাইন ঋতুপৰ্ণ বৰাৰ। পৰিণীতাৰ নতুন প্ৰচেষ্টাক লৈয়ে তেওঁৰ আহিবলগীয়া প্ৰকল্পসমূহক লৈ জনাইছো শুভকামনা।\nArghadeep Assamese Latest Music Assamese Music Assamese Singer Assamese Song Assamese songs Parineeta Goswami\nActor Samir Soni will come out with his debut book later this year in which he will write some of his “darkest, most intense and introspective thoughts” on anxiety and self-discovery. ‘My Experiments...\nঅসমীয়া নাট্যকাৰ, স্বতন্ত্ৰতা সেনানী তথা এগৰাকী পৰিচালক জ্যোতিপ্ৰসাদ আগৰৱালাৰ প্ৰথমখন ছবি হৈছে “জয়মতী”; যিখন হৈছে অসমীয়া ভাষাৰো প্ৰথমখন ছবি। ১৯৩৫ চনত নিৰ্মিত তথা মুক্তিপ্ৰাপ্ত “জয়মতী” হৈছে অসম...\nএটি আৱেগিক গীত “কথা দিলো”; এটি সুন্দৰ কাহিনীৰ বহিঃপ্ৰকাশঃ\nআমি জীয়াই থকাৰ যেতিয়া একোটা নিৰ্দ্দিষ্ট উদ্দেশ্যৰ মৃত্যু হয় তেতিয়া আমাৰো জীয়াই থকা ইচ্ছাবোৰ হেঁৰাই যায়। আমাৰ জীৱনৰ প্ৰকৃত সত্যতো কি বাৰু আপুনি জানেনে? সেয়া হৈছে “মৃত্যু”।আমি যেতিয়াই জন্ম লভো সেইটো দিনাই...


গেব্ৰিয়েল গাৰ্চিয়া মাৰ্কেজৰ সাক্ষাৎকাৰ\nHomeinterviewগেব্ৰিয়েল গাৰ্চিয়া মাৰ্কেজৰ সাক্ষাৎকাৰ\nগেব্ৰিয়েল গাৰ্চিয়া মাৰ্কেজৰ এটা সাক্ষাৎকাৰ\nঅনুবাদঃ অৰ্পিতা বৰদলৈ\n১৯২৭ চনত ক’লম্বিয়াৰ আৰাকাটাকা গাঁৱত জন্মলাভ কৰা গেব্ৰিয়েল গাৰ্চিয়া মাৰ্কেজে ১৯৬৭ চনত “চিয়েন এনোচ ডি চোলেদাদ” নামৰ উপন্যাসখন প্ৰকাশ কৰি আধুনিক উপন্যাস সাহিত্যৰ এগৰাকী দক্ষ ব্যক্তি ৰূপে পৰিগণিত হয় (ইংৰাজীত এই উপন্যাসখনেই ১৯৭০ চনত “ওৱান হানড্ৰেড ইয়াৰ্চ অৱ চ’লিটিউড” নামেৰে প্ৰকাশিত হৈছিল)৷ তেখেতৰ খ্যাতিত ১৯৮৭ চনত সাহিত্যৰ ন’বেল পুৰস্কাৰ সংযোজিত হয়৷ এই সাক্ষাৎকাৰত তেখেতে লেটিন আমেৰিকাৰ ওপৰত তেখেতৰ নিজস্ব দৃষ্টিভংগী আৰু নিজৰ কৰ্মৰ কেইটামান মুখ্য বিষয় সম্বন্ধে অৱগত কৰিছে, য’ত গতানুগতিক বাস্তৱতাৰ লগত কল্পনাৰ উপাদানসমূহৰ বিস্ময়কৰ সংমিশ্ৰণে দৈনন্দিন জীৱনক কাল্পনিক আৰু সৰ্বজনীন মাত্ৰা প্ৰদান কৰে৷\n(এই সাক্ষাৎকাৰ পেৰুভীয় সাংবাদিক মেনুৱেল ওচৰিঅ’ৰ দ্বাৰা লোৱা হৈছিল)\nপ্ৰশ্নঃ লেটিন আমেৰিকাক নতুন আৰু সমৃদ্ধশীল কৰি তুলিবলৈ বিভিন্ন সংস্কৃতি একত্ৰিত হৈছে৷ এই আন্ত: সংযোজন সম্বন্ধে লেটিন আমেৰিকা জ্ঞাত নে?\nউত্তৰঃ নিজৰ বিষয়ে ক’বলৈ গ’লে, মই এই বিষয়ে কেইবছৰমানৰ আগতেহে জ্ঞাত হৈছোঁ, যদিও লেখক হিচাপে মোৰ অভিজ্ঞতা আৰু বিভিন্ন সমাজ আৰু ৰাজনৈতিক ব্যৱস্থাৰ লগত মোৰ নিয়মিত যোগাযোগে লেটিন আমেৰিকাৰ সংস্কৃতিৰ আন দিশ সম্বন্ধেও মোৰ উপলব্ধি বঢ়াইছে৷ যেতিয়া মই আফ্ৰিকা ভ্ৰমণ কৰি আছিলোঁ, তেতিয়া মই তাৰ কিছুমান জনপ্ৰিয় কলা-ৰীতি আৰু কেৰিবিয়ান দেশৰ কলা-ৰীতিৰ মাজত সামঞ্জস্য লক্ষ্য কৰিছিলোঁ৷ এইবোৰে মোক আমাৰ সাংস্কৃতিক পৰিস্থিতি সম্বন্ধে এটা স্পষ্ট উপলব্ধি প্ৰদান কৰাৰ লগতে বিভিন্ন সাংস্কৃতিক উপাদানবোৰৰ মাজৰ সাধাৰণ সম্পৰ্কৰ বিষয়েও জ্ঞাত কৰি তুলিছিল৷\nএই ধৰণৰ অন্ত:দৃষ্টিৰে আপুনি কোনবোৰ একক আৰু কোনবোৰ সাৰ্বজনীন তাক আৱিষ্কাৰ কৰিব পাৰে৷ জনসাধাৰণৰ মাজত এখন সম্পূৰ্ণ সংযোগী অন্তৰ্জাল থাকে যি সম্বন্ধে তেখেতসকল সচেতন হোৱাটো বাধ্যতামূলক নহয়৷\nপ্ৰশ্নঃ এইটোৱেই আপোনাৰ উপন্যাসৰ সূচনাবিন্দু নহয় জানো? আনকি মূল বিষয়বস্তুও?\nউত্তৰঃ লিখি থকাৰ সময়ত মই বহু সাংস্কৃতিক প্ৰভাৱ সম্পৰ্কে সঁচাকৈয়ে সচেতন নাছিলোঁ৷ ই মোলৈ স্ব-ইচ্ছাই আহিছিল৷ এয়া পৰৱৰ্তী সময়তহে অনুভৱ হৈছিল যে আমাৰ কৰ্মৰাজীৰ মাজতো অজানিতেই এই সাংস্কৃতিক মিশ্ৰণৰ উপাদানে স্থান পাইছে, যিবোৰে হয়তো লিখি থকাৰ সময়ত অলক্ষিতভাৱেই ক্ৰমান্বয়ে প্ৰৱেশ কৰিছিল৷\nলেটিন আমেৰিকাত বহুতো প্ৰভাৱ মিশ্ৰিত হৈ আছে আৰু ই সমগ্ৰ মহাদেশজুৰি বিস্তৃত: পশ্চিমীয়া সংস্কৃতি, আফ্ৰিকানসকলৰ উপস্থিতি, আনকি কিছুমান প্ৰাচ্য উপাদান, যিবোৰ ইয়াৰ স্থানীয়, প্ৰাক-ক’লম্বিয়ান সংস্কৃতিৰ লগত সংযোজিত হৈছে৷ সেইবাবেই কোনোবাই মেক্সিকান বা ক’লম্বিয়ান সংস্কৃতিৰ কথা তেনেদৰে ক’ব পাৰিব বুলি মই নাভাবোঁ৷ ব্যক্তিগতভাৱে ক’বলৈ গ’লে, মই নিজকে অকল ক’লম্বিয়ান বুলি নাভাবোঁ, সৰ্বপ্ৰথমে মই এগৰাকী লেটিন আমেৰিকান, আৰু তাক লৈ মই গৰ্বিত৷\nএইখিনিতেই মই সংযোজন কৰিম যে লেটিন আমেৰিকাৰ ইতিহাস স্পেনিচ বিজয়ৰ লগত আৰম্ভ হোৱা বুলি ভবাতো ভুল৷ সেইটো এটা ঔপনিবেশিক দৃষ্টিভংগীহে৷ আমি কেতিয়াও পাহৰি যোৱাটো উচিত নহয় যে স্পেনিছ ভাইচৰয়ৰ দ্বাৰা গঠিত হোৱা দেশবোৰ বাহিৰৰ পৰা লোৱা কিছুমান যাদৃচ্ছিক বিচাৰৰ ফলশ্ৰুতিহে আছিল, আমাৰ নিজস্ব প্ৰয়োজনৰ হকে নহয়৷\nআমাৰ বৰ্তমানৰ সমস্যাসমূহ ভালদৰে বুজিবলৈ, আমি সেই বিজয়ৰ প্ৰাকক্ষণলৈ যাব লাগিব৷ লেটিন আমেৰিকাৰ দেশসমূহৰ মাজত অংকিত সীমাৰেখাবোৰ কেৱল আমাক প্ৰতাৰিত কৰাৰ বাবেহে অংকিত হৈছিল, আৰু এতিয়াও, যেতিয়াই প্ৰয়োজনীয়তা অনুভৱ হয়, জাতীয়তাবাদে হাহাকাৰ কৰি উঠে৷ নিশ্চয়কৈ, ই কেৱল আমাক ইজনে-সিজনৰ লগত বিৰোধী কৰি তোলে, আমাক আমাৰ মাজত প্ৰচলিত সমস্যাসমূহ চোৱা আৰু অনুভৱ কৰাৰ পৰা বিৰত ৰাখে৷ প্ৰত্যেক দেশৰে নিজস্ব একোটা পৰিস্থিতি আছে, কিন্তু ইয়াৰ মাজতো আটাইতকৈ যি প্ৰয়োজনীয় সেয়া হ’ল আমাৰ অন্তৰ্নিহিত সাধাৰণ সত্তা৷\nপ্ৰশ্নঃ তেন্তে লেটিন আমেৰিকাৰ সংস্কৃতি বুলি বিশেষ কিবা আছেনে ?\nসুনিশ্চিতভাৱে মই ক’ব নোৱাৰিম যে লেটিন আমেৰিকাৰ সমজাতিক সংস্কৃতি থকা বুলি কোনোৱে ক’ব পাৰিব৷ উদাহৰণস্বৰূপে, মধ্য আমেৰিকাৰ, কেৰিবিয়ান অঞ্চলত থকা আফ্ৰিকান প্ৰভাৱে মেক্সিকো আৰু পেৰু আদিৰ থলুৱা লোকসকলৰ সংস্কৃতিত প্ৰভেদ আনিছে৷ অন্যান্য লেটিন আমেৰিকাৰ দেশসমূহৰ মাজতো আপুনি এইধৰণৰ মন্তব্যই আগবঢ়াব পাৰিব৷\nদক্ষিণ আমেৰিকাৰ ভেনিজুৱেলা আৰু কলম্বিয়াৰ লগত এণ্ডিয়ান ইণ্ডিয়ানতকৈ কেৰিবিয়ানৰ লগতহে যথেষ্ট মিল আছে, যদিও দুয়োখন দেশতেই ভাৰতীয় অধিবাসীৰ উপস্থিতি দেখা পোৱা যায়৷ পেৰু আৰু একুৱাড’ৰৰ উপকূল আৰু পাহাৰৰ মাজত এক বৈষম্য বিৰাজ কৰে৷ একেধৰণৰ পৰিৱেশ সমগ্ৰ মহাদেশজুৰি বিস্তৃত৷\nএই বিচিত্ৰতাৰ মাজতো থকা একতাই পৃথিৱীৰ আন সংস্কৃতিৰ তুলনাত লেটিন আমেৰিকাৰ সভ্যতাতত এক অনন্য আস্বাদন প্ৰদান কৰিছে৷\nপ্ৰশ্নঃ এই ক্ষেত্ৰত স্পেনিচৰ প্ৰভাৱে কিদৰে ভূমিকা পালন কৰিছে ?\nউত্তৰঃ লেটিন আমেৰিকাত স্পেনীচ আৰু পৰ্টুগীজত ব্ৰাজিলৰ প্ৰভাৱৰ শক্তি নুই কৰাৰ কোনো প্ৰশ্নই নাহে৷ আমাৰ জীৱনৰ প্ৰতিটো ক্ষেত্ৰতেই ইয়াৰ প্ৰভাৱ বিস্তৃত৷ আমি আনকি ক্যাষ্টিলিয়ান স্পেনীচ ভাষাহে কওঁ৷\nই এক খুবেই সমৃদ্ধশালী প্ৰভাৱ, বিতৰ্কিত হ’লেও তাক অৱজ্ঞা কৰাটো সম্ভৱ নহয়৷ যদিও এই ঐতিহ্য আমাৰ সাংস্কৃতিক ব্যক্তিত্বৰ এটা অংশ, তথাপি লেটিন আমেৰিকাৰ স্পেনীচৰ ওপৰত এটা অবিশ্বাস সদায়ে আছে যিয়ে সকলো জটিল কৰি তুলিছে আৰু ই মোৰ বোধেৰে অতিৰিক্ত আৰু বিপদজনক৷ মই যিমানখিনিলৈ সজাগ, এই সংস্কৃতিৰ উত্তৰাধিকাৰী হিচাপে মই গৌৰবান্বিত, ইয়াকলৈ কোনো ক্ষেত্ৰতেই মই লজ্জাবোধ নকৰোঁ৷ স্পেনিচৰ ঔপনিৱেশিকতা এতিয়া কোনোপধ্যেই সমস্যা নহয়৷ এইটো সত্য যে আমি যি পথেৰে আহিছোঁ, তাত ইউৰোপীয়ানৰ আধিক্যতা বেছি, কিন্তু আমি ইউৰোপৰ কেৱল ইউৰোপীয়ানৰ অনুলিপি নহয়৷ গতিকে লেটিন আমেৰিকা এই আটাইবোৰতকৈ নিশ্চিতভাৱেই ভিন্ন৷\nপ্ৰশ্নঃ লিখাৰ প্ৰেৰণা ক’ৰ পৰা আহে, এই যে গল্প লিখাৰ প্ৰেৰণা যিয়ে আমাক “ওৱান হাণ্ড্ৰেড ইয়াৰচ অৱ চ’লিটিউদ”, “দ অটম অৱ পেট্ৰিয়াৰ্ক”, “ক্ৰ’নিকেল অৱ এ ডেড ফ’ৰ্ট’ল্ড’, “লাভ ইন দা টাইম অৱ ক’লেৰা” ৰ দৰে সম্পদ দিলে?\nউত্তৰঃ মই ভাবোঁ এই আটাইবোৰ স্মৃতিৰ ফলশ্ৰুতি৷\nপ্ৰশ্নঃ আপোনাৰ শৈশৱৰ স্মৃতি? আপোনাৰ দেশৰ বাবে?\nউত্তৰঃ এই স্মৃতি মোৰ দেশ আৰু মোৰ জীৱন দুয়োটাৰেই লগত জড়িত৷ মই এটা অসাধাৰণ শৈশৱৰ গৰাকী, যি অত্যধিক কল্পনাপ্ৰৱণ আৰু অন্ধবিশ্বাসী লোকৰ দ্বাৰা আৱেষ্টিত আছিল, সেই মানুহবোৰে অপচ্ছায়াৰ আৱৰ্তত জীৱন নিৰ্বাহ কৰিছিল৷ উদাহৰণ স্বৰূপে, মোৰ আইতাই আত্মসচেতন নোহোৱাকৈ মোক এনেদৰে ৰাতি সাধু শুনাইছিল যে মই ভয়তে বিতত হৈছিলোঁ৷\nপ্ৰশ্নঃ আপোনাৰ ককাদেউতা আপোনাৰ পৰিয়ালৰ কিংবদন্তী পুৰুষ আছিল৷ আপোনাৰ শৈশৱৰ কালছোৱাত তেখেতৰ প্ৰভাৱ আছিলনে?\nউত্তৰঃ তেখেত এগৰাকী প্ৰকাণ্ডকায় বৃদ্ধ ব্যক্তি আছিল যি সময় আৰু স্মৃতিৰ মাজত নিমজ্জিত হৈ থাকিছিল, আৰু মই তেখেতক খুবেই ভাল পাইছিলোঁ৷ মই যেতিয়া আঠবছৰীয়া আছিলোঁ, তেখেতৰ মৃত্যু হৈছিল, আৰু মই গভীৰ ভাৱে শোকাতপ্ত হৈছিলোঁ৷ তেখেতে মোক তেখেতৰ জীৱনৰ কথাবোৰ কৈছিল আৰু অতীজৰ পৰা চলি থকা তেখেতৰ গাঁও আৰু কাষৰ জিলাবোৰত চলি অহা ঘটনাবোৰ কৈছিল৷ তেখেতে যুঁজা যুদ্ধবোৰৰ বৰ্ণনা দিছিল আৰু মোৰ জন্ম বছৰত কলগছৰ খেতিডৰাৰ মাজত হোৱা ভয়ানক গণ-হত্যাকাণ্ডৰ বিষয়েও মোক জনাইছিল৷ ক’লম্বিয়াৰ ইতিহাসত সেই গণহত্যাকাণ্ডৰ ঘটনা চিৰস্থায়ী৷\nপ্ৰশ্নঃ আপোনাৰ মাতৃয়ে আপোনাক এগৰাকী সাহিত্যিক হোৱাত কিদৰে প্ৰেৰণা জগাইছে?\nউত্তৰঃ তেখেত এগৰাকী আকৰ্ষণীয় ব্যক্তি৷ যেতিয়াই কোনোবাই তেখেতক মোৰ বিষয়ে সুধিছিল যে তেখেতে পুত্ৰৰ প্ৰতিভাক কিদৰে বিশষণ দিব, তেখেতে তৎক্ষণাত উত্তৰ দিছিল “স্কটচ ইমালচন” (এটা শিশুৰ শক্তিবৰ্ধক ঔষধ)৷ তাত আন এটা ক’বলগীয়া কাহিনীও আছে৷ মোৰ ভাই-ককাই কেইবাজনো আছিল৷ বাৰু, যেতিয়াই আমাৰ কোনোৱে কিবা এটা পৰিকল্পনা কৰোঁ, তেখেতে মমবাতি জ্বলাই প্ৰাৰ্থনা কৰে যাতে সকলো ভালদৰে হৈ যায়৷ কিন্তু এতিয়া আমি ঘৰৰ পৰা আঁতৰত থাকোঁ, আৰু শেষৰ বাৰৰ বাবে যেতিয়া মই তেখেতক লগ পাইছিলোঁ, তেখেতে কৈছিল, “আজিকালি মই সদায়ে মমবাতি এডাল জ্বলাই ৰাখোঁ, কিজানিবা তোমালোকৰ কোনোবাই মোৰ অজানিতেই কিবা পৰিকল্পনা কৰা”৷\nমোৰ গোটেই পৰিয়ালবৰ্গই মোৰ বাবে প্ৰয়োজনীয়, আৰু প্ৰত্যেকেই কোনোবা নহয় কোনোবা প্ৰকাৰে মোৰ লিখনিবোৰৰ মাজত সোমাই আছে৷ মই কেতিয়াও নাপাহৰোঁ যে মই এগৰাকী আৰাকাটাকাৰ ডাক-কৰ্মীৰ পুত্ৰ৷\nপ্ৰশ্নঃ আপুনি মূলত: কেৰিবিয়ান অঞ্চলৰ পৰা অহা, আৰু আপোনাৰ কিতাপবোৰে অতি উত্তেজিত, উচ্ছ্বসিত ধাৰ্মিক জীৱনবোৰ প্ৰতিফলিত কৰে৷ তাতেই আপোনাৰ সেই যাদুকৰি উপলব্ধি অন্তৰ্নিহিত হৈ আছে নেকি যিয়ে আপোনাৰ কৰ্মৰাজিক বিশ্ববিখ্যাত কৰি তুলিছে?\nউত্তৰঃ কেৰিবিয়ানত এটা নিভাঁজ পাৰস্পৰিক সম্বন্ধৰ উপস্থিতি দেখা পোৱা যায়- বাৰু, যদি ইয়াৰ আন এক সুপষ্ট উদাহৰণ দিয়া হয় যি আন ঠাইৰ জনসাধাৰণ, দৈনন্দিন জীৱন আৰু প্ৰাকৃতিক পৃথিৱীৰ মাজত দেখা পোৱা নাযায়৷ মই উত্তৰ তীৰৰ প্ৰচ্ছন্ন জলাশয় আৰু আদিম অৰণ্যৰ মাজত ডাঙৰ-দীঘল হৈছোঁ৷ তাৰ বনৰ নিৰ্যাস আপোনাক অসুস্থ কৰি তোলাৰ বাবে যথেষ্ট৷\nই এনে এক ঠাই য’ত সাগৰৰ নীলাই প্ৰত্যেক কল্পনাপ্ৰসূত পথেৰে ছাঁয়া দি যায়, য’ত ঘূৰ্ণিবতাহে ঘৰ উৰুৱাই লৈ যায়, য’ত গাঁওবোৰ ধূলিৰ মাজত পোত গৈ থাকে আৰু বতাহে হাওঁফাওঁ পুৰি নিয়ে৷ কেৰিবিয়ান মানুহৰ বাবে, প্ৰাকৃতিক দুৰ্যোগ আৰু মানৱ দুৰ্যোগ দৈনন্দিন জীৱনৰ একো একোটা অংশ৷\nএইখিনিতে সংযোজন কৰিম যে এই ঠাইখন গোলামে কঢ়িওৱা অতিকথাবোৰৰ মাজত সিক্ত, যি ভাৰতীয় লোককাহিনী আৰু এণ্ডেলুচিয়ানৰ কল্পনাৰে মিশ্ৰিত৷ ফলশ্ৰুতিত ইয়াত কথাবোৰ বিশেষভাৱে চোৱা হয়, বা ক’ব পাৰি ই এক এনে জীৱন-ধাৰণা, যিয়ে প্ৰতিটো কথাকেই বিস্ময়কৰ কৰি তোলে৷ আপুনি এইটো অকল মোৰ উপন্যাসবোৰৰ মাজতেই নহয়, গুৱাটেমালাৰ মিগেল এঞ্জেল এস্তুৰিয়াচ আৰু কিউবাৰ এলেজ’ কাৰ্পেণ্টিয়াৰৰ কৰ্মৰাজিৰ মাজতো দেখা পাব৷ কথাবোৰৰ এক অপাৰ্থিব দিশ আছে, বাস্তৱৰ এনে এক প্ৰকাৰ যিয়ে যুক্তিৰ আইনবোৰ উপেক্ষা কৰে, ঠিক সপোনৰ দৰেই৷\nমই এবাৰ এটা গল্প লিখিছিলোঁ, এগৰাকী ধৰ্মযাজকে এখন দূৰৱৰ্তী কলম্বিয়াৰ গাঁও পৰিদৰ্শন কৰিছিল, যি সেই সময়ৰ বাবে প্ৰায় অসম্ভৱ আছিল৷ যিয়েই নহওক, কেইবছৰমানৰ পিছত সঁচাকৈ ধৰ্মযাজকে কলম্বিয়া পৰিদৰ্শন কৰিছিল৷\nপ্ৰশ্নঃ আপুনি আপোনাৰ অনুপ্ৰেৰণাবোৰ বৰ্ণোৱা ধৰণে, যে আপোনাৰ কৰ্মৰাজিৰ মাজত বিস্ময়তাই স্থান পায়, আপুনি ভাৱে নে সমালোচকসকলে আপোনাক কাল্পনিক লেখক হিচাপে অভিহিত কৰাৰ ক্ষেত্ৰত ন্যায়প্ৰদান কৰিছে, “বাৰ’ক” ৰ দৰে?\nউত্তৰঃ কেৰিবিয়ান বা সাধাৰণত: লেটিন আমেৰিকাত, আমি তথাকথিত ঐন্দ্ৰজালিক পৰিস্থিতিবোৰ আন বাস্তৱিক দৃষ্টিভংগীৰ দৰেই, দৈনন্দিন জীৱনৰ অংশ বুলি গণ্য কৰোঁ৷ পূৰ্বালক্ষণ, টেলিপেথি, পূৰ্ববোধ, অন্ধবিশ্বাসৰ বাহকবোৰ আৰু বাস্তৱৰ লগত জড়িত যিকোনো কাল্পনিক পথকেই বিশ্বাস কৰাটো আমাৰ বাবে খুবেই সাধাৰণ যেন লাগে৷ মই সেইধৰণৰ ঘটনাবোৰক বুজাব বা ন্যায় প্ৰদান কৰিবলৈ মোৰ কিতাপবোৰত কেতিয়াও চেষ্টা কৰা নাই৷ মই নিজকে বাস্তৱবাদী হিচাপে দেখোঁ, নিভাঁজ আৰু সহজ৷\nপ্ৰশ্নঃ লেটিন আমেৰিকা আৰু ইউৰোপৰ মাজৰ সম্পৰ্কত সদায়েই কিছুমান অপ্ৰয়োজনীয় ভুল বুজা-বুজি চলি আহিছে৷ আপুনি এই সম্পৰ্কৰ শুধৰণি হোৱাটো বিচাৰেনে আৰু উত্তৰ আৰু দক্ষিণৰ মাজত এক ভাৰসাম্যতাৰ সৃষ্টি কৰিবলৈ সকলো কু-ভাৱ পাহৰি নতুনকৈ আৰম্ভ কৰাটো?\nউত্তৰঃ আমাৰ মহাদেশে সন্মুখীন হোৱা সমস্যাবোৰ ইমানেই বেছি যে ইহঁতে আমাক কথাবোৰ স্পষ্টকৈ ভবাত বাধা দিয়ে, আনকি তেতিয়াও যেতিয়া আমি কোনো পৰিস্থিতিৰ ঠিক মাজভাগত পদাৰ্পণ কৰোঁ৷ গতিকে নিজৰ সংস্কৃতিৰ মাজেৰে আমাক শোষণ কৰাটো অথবা আমাক বুজি পোৱাৰ ক্ষেত্ৰত পৰ্যাপ্ত দিশৰ অভাৱত ভুগাটো ইউৰোপৰ ক্ষেত্ৰত আশ্চৰ্যজনক নহয়৷ ইউৰোপীয়ানসকলে এটা বৃহৎ যুক্তিসংগত ঐতিহ্য বহন কৰে, আৰু আন অক্ষাংশত কেনেধৰণৰ ভিন্নতা বিদ্যমান কৰে সেয়া নভবাকৈয়ে, তেওঁলোকে যে আমাক সদায় কেৱল নিজৰ নিৰ্নয়েৰে বিচাৰ কৰিব, সেইটোহে আশা কৰা উচিত৷ যদিহে তেওঁলোকে সমৃদ্ধিৰ প্ৰয়োজনীয়তা অদৃশ্য কৰে, সেয়াও আশ্চৰ্যজনক নহয়৷ এসময়ত ইউৰোপত থকাৰ দৰে, বা যি আজিও বিদ্যমান, সেই পৰিচয়বোধ লেটিন আমেৰিকা, বা আফ্ৰিকা আৰু এচিয়ায়ো গভীৰভাৱে অনুভৱ কৰিছে৷ পৃথিৱীৰ এটা অংশ আন এটা অংশৰ অনুমাপকেৰে ব্যাখ্যা কৰিবলৈ চেষ্টা কৰিলে ভুল বুজা-বুজি হোৱাটো নিশ্চিত, আৰু ই কেৱল মানুহক গভীৰভাৱে উন্মত্ত, একাকিত্ব আৰু বিচ্ছিন্নহে কৰি তোলে৷\nইউৰোপে আমাক তেওঁলোকৰ নিজৰ অতীতৰ দৃষ্টিৰে চোৱা উচিত৷ এনে লাগে যেন বৰ্তমানৰ ভাৰসাম্যহীনতাই তেওঁলোকৰ নিজৰ ইতিহাস পৰ্যবেক্ষণ কৰাৰ দৃষ্টিশক্তিয়েই নোহোৱা কৰিছে৷ কাৰ মনত আছে যে লণ্ডনৰ চাৰিওফালে দেৱাল গঢ়োতে ৩০০ বছৰ সময়ৰ প্ৰয়োজন হৈছিল? যে ৰোম এদিনতেই গঢ়ি উঠা নাছিল, য’ত কেইবাশতিকাযোৰা প্ৰচেষ্টা নিহিত হৈ আছিল, বা সেইগৰাকী এগৰাকী এট্ৰুস্কান সম্ৰাটহে আছিল, যিয়ে ৰোমক ইতিহাসৰ মজিয়ালৈ আনিছিল? টেন’ক্তিটলান বা এজটেকৰ ৰাজধানী পেৰিচতকৈ ডাঙৰহে আছিল, যেতিয়া বিজয়ীসকলে তাত পদাৰ্পণ কৰিছিল৷\nদূৰদৰ্শী ইউৰোপীয়ানসকলে, ন্যায় আৰু মানৱীয়তাৰ বাবে মহাদেশখনৰ চুকে-কোণে নিজৰ সৰ্ব্বোচ্চ দি আহিছে, আৰু যদিহে আমাক বিচাৰ কৰাৰ পথবোৰ তেওঁলোকে সলনি কৰে, তেন্তে আমাক নিশ্চয় সহায় কৰিব পাৰিব৷ কেৱল নিজস্ব উচ্চাকাংক্ষাত জীয়াই থকা সেই মানুহবোৰে আমাৰ সপোন আৰু আশাবোৰক সহানুভূতিৰ দৃষ্টিৰে চালেই কিছুপৰিমাণে আমাৰ বাবে সহায়ৰ হাত আগবঢ়োৱা হ’ব, এতিয়া য’ত পৃথিৱীখনত মানৱীয় ভাতৃত্ববোধৰ কোনো প্ৰকৃত অৰ্থই নাই৷\nপ্ৰশ্নঃ দক্ষিণৰ দেশসমূহে কিয় ইউৰোপৰ ইউৰোপীয়ানসকলে আদৰি লোৱা সমাধানবোৰৰ নকল কৰাৰ চেষ্টা কৰাটো উচিত নহয়, যদিওবা পৰিৱেশ আৰু পদ্ধতি বেলেগ হৈ পৰে? সমস্যাবোৰ ভিতৰৰ পৰা নে বাহিৰৰ পৰা উদ্ধৱ হৈছে?\nউত্তৰঃ য’ত হাজাৰ কিলোমিটাৰ দূৰত উদ্ভৱ হোৱা চক্ৰান্তই এতিয়াও লেটিন আমেৰিকাক শোষণ কৰি আছে, সেইক্ষেত্ৰত মই ভাবোঁ যে আমি আমাৰ মাজৰ হিংস্ৰতা, দুৰ্দশা বা মতবিৰোধক বন্ধ কৰিবলৈ চেষ্টা কৰা উচিত নহয়, আৰু গোলকীয় শাসকৰ অনুকম্পাত শাসিত হৈ থকাত বাহিৰে যে আমাৰ আন কোনো ভৱিষ্যত নাই, তাক স্বীকাৰ কৰাটোও অনুচিত৷\nবৈষম্যতা, নিপীড়ন, শোষণ আৰু অৱহেলাৰে মুখামুখি হোৱাৰ পিছত আমাৰ উত্তৰ নিশ্চয়কৈ আমাৰ জীৱনতেই আছে৷ যুদ্ধ-বিগ্ৰহ কমি অহাৰ অবাধ্য বিবৃত কথনৰ এশটা বছৰো হোৱা নাই৷ চল্লিশ বছৰৰ আগত, উইলিয়াম ফ’কনেৰে মানুহৰ অন্তিম সময় সমাগত বুলি সাম্ভাৱ্য কথাষাৰ মানি ল’বলৈ অস্বীকাৰ কৰিছিল৷ আজি আমি জানো যে, তেওঁ যি ভয় কৰিছিল, সেয়া এক অকপট বৈজ্ঞানিক সম্ভাৱনাহে আছিল৷ সেই ভয়ানক সত্যক, আৰু দেশবোৰক সংযোগ কৰা জ্ঞানবোৰ আগতকৈও শক্তিশালী বুলি ধৰিলে বুজিব পাৰি যে এক নতুন যুগৰ সূচনা হৈছে, মই বিশ্বাস কৰোঁ যে এখন নতুন ইউটোপিয়া গঢ়িবলৈ এতিয়াও পলম হোৱা নাই, আৰু ই এনে এখন পৃথিৱী গঢ়িব য’ত কোনোৱে আনৰ বাবে নিৰ্ণয় নল’ব, আৰু য’ত প্ৰান্তত থকা মানুহবোৰেও অভিনৱ সুযোগ লাভ কৰিব৷ এখন পৃথিৱী য’ত সংহতি বাস্তৱলৈ ৰূপান্তৰিত হ’ব৷\nই এক উচ্চাকাংক্ষা যি আপোনাৰ কৰ্মৰাজীৰ মাজতো প্ৰকাশ পায়, যি লেটিন আমেৰিকাৰ লগত বান্ধ খাই আছে আৰু ইয়াৰ ভৱিষ্যতলৈ সচেতনতা আনিছে৷\nসেইটো শুদ্ধ৷ মই নাভাবোঁ যে কোনোৱে এনে এক স্মৃতি লৈ জীয়াই থাকিব খোজে, য’ত তেওঁ নিজৰ দেশ বা মহাদেশৰ লগত কোনো গভীৰ সংযোগ অনুধাৱন নকৰাকৈয়ে নিজৰ ঠাইৰ বৰ্ণনা দিব বা বুজিবলৈ চেষ্টা কৰিব আৰু তাৰ জৰিয়তে সমগ্ৰ বিশ্বকে৷


xobdo.org : মিতভাষ (Assamese)\nমিতভাষ ... 1 entrie(s) found.\nমিতব্যয়িতা • মিতব্যয়ী • মিতব্যয়ী হ • • • মিতভাষী • মিতা • মিতাক্ষৰ\nAssamese: মিতভাষ (mit.bhax , IPA: mit.bʰax)\n[Common Noun , Common] It is an unique form of creative writing, introduced to Assamese literature by Dr. Nagen Saikia . They are neither proses nor poetries. It isacompact form of creative writing, compact by use and choice of words and frequent use of imagery . The subject usually deals with human psychology and human nature.\nডঃ নগেন শইকীয়া দেৱে পোনপ্ৰথম বাৰৰ বাবে অসমীয়া সাহিত্যত সংযোজন কৰা এবিধ নতুন শ্ৰেণীৰ সৃষ্টিশীল লিখনি | গদ্য আৰু কবিতাৰ(কথা কবিতাৰ দৰে)সংমিশ্ৰিত,অসমীয়া সাহিত্যৰ এটি নতুন ধাৰা | সাহিত্য সমালোচক সকলে মিতভাষক গদ্য আৰু পদ্য কোনোটো শ্ৰেণীতেই অন্তৰ্ভুক্ত কৰা নাই | চিত্ৰকল্পৰ সঘন প্ৰয়োগ আৰু শব্দৰ মিতব্যয়ী ব্যৱহাৰেৰে মানুহৰ মনোজগতৰ বৰ্ণন এই শ্ৰেণীৰ সৃষ্টিশীল লিখনিৰ বৈশিষ্ট্য |\n[IdeaID=7546 ] Contributed By: Pankaj Borah (পঙ্কজ বৰা) (2008-05-28 07:57:15)\nAssamese: মিতভাষ (mit.bhax )


জ্ঞানৰ মূল্য !! (মৃণাল কুমাৰ বৰা) - সাহিত্য ডট অৰ্গ\nজ্ঞানৰ মূল্য !! (মৃণাল কুমাৰ বৰা)\nজ্ঞানৰ মূল্য !!\nইয়াত মই উল্লেখ কৰিবলৈ আগবঢ়া বিষয়টো হ’ল জ্ঞানৰ দৰ-দামৰ ওপৰত । বৈজ্ঞানিক অনুসন্ধান প্ৰতি দিনে পৃথিৱীৰ চুকে-কোণে, বিভিন্ন বিশ্ববিদ্যালয় তথা লেবৰেটৰীসমূহত হ’ব লাগিছে । বিজ্ঞানীসকলে বছৰজোৰা গৱেষণাৰ অন্তত কোনো এক সিদ্ধান্তত উপনীত হ’লে সেয়া সুধী সমাজৰ আগলৈ উলিয়াই আনিব বিচাৰে । বৈজ্ঞানিক গৱেষণাৰ বাবে এইদৰে জ্ঞানৰ আদান-প্ৰদান হোৱাটো অত্যন্ত জৰুৰী । এইদৰে পৃথিৱীৰ বিভিন্ন প্ৰান্তত হোৱা গৱেষণাৰ ফচলবিলাক আদান-প্ৰদানৰ জৰিয়তে এখন ঠাইৰ লোকসকলে জানিব পাৰে আন এখন ঠাইত সেইটো বিষয়ৰ ওপৰত কি গৱেষণা চলি আছে । এতিয়া ধৰক মই মৌলিক সংখ্যাৰ ওপৰত কোনো গৱেষণা কৰিব বিচাৰোঁ । তাৰ কাৰণে মোক প্ৰয়োজন হ’ব এই বিষয়ত এতিয়ালৈকে কি কি কাম কৰা হৈছে । মই তাকে জানিবৰ কাৰণে নিশ্চয় আশ্ৰয় ল’ব লাগিব মৌলিক সংখ্যাৰ ওপৰত লিখা থকা কোনো কিতাপ বা কোনো গৱেষণা-পত্রৰ ওপৰত। সেইবোৰ নপঢ়াকৈ নিজাববীয়াকৈ কাম আৰম্ভ কৰা মানে মই হয়তো এনে কিছুমান কামতো সময় নষ্ট কৰি থাকিম যিখিনি কাম হয়তো আগতেই কোনো ব্যক্তিয়ে কৰি থৈ গৈছে । গতিকে সেইটো বিষয়ৰ বৰ্তমানলৈকে হৈ যোৱা কামৰ আভাস পাবলৈ গৱেষণা-পত্র আৰু বিভিন্ন প্ৰকাশন গোষ্ঠীৰ কিতাপৰ ওপৰত নিৰ্ভৰশীল হোৱাটো বাধ্যতামূলক ।\nএতিয়া কথা হ’ল এই গৱেষণা-পত্র সমূহৰ দাম । এইবিলাক কিনিব লাগে । Elsevier, Springer, Wiley, Informa এইবিলাক হ’ল এনেকুৱা একো-একোটা প্ৰকাশন-গোষ্ঠী যি গণিত-বিজ্ঞান, কম্পিউটাৰ বিজ্ঞান তথা আন বিষয়সমূহৰ ওপৰত গৱেষণা-পত্রৰ সংকলন প্ৰকাশ কৰে । একো-একোটা সংকলনত সন্নিবিষ হয় কেইবাখনো গৱেষণা-পত্র । এতিয়া আপুনি বা মই যদি কোনো বিষয়ৰ ওপৰত কাম কৰিব বিচাৰোঁ তেন্তে আমি সেই সংকলনটো কিনি তাক ব্যৱহাৰ কৰিব পাৰোঁ । যি সময়ত ইলেকট্ৰ’নিক মাধ্যমৰ ব্যৱহাৰ ইমান ব্যাপক নাছিল সেই সময়ত এই প্ৰকাশন গোষ্ঠীসমূহে ভালেখিনি কাম কৰিব লগা হৈছিল এক সংকলন প্ৰকাশ কৰাৰ আগে আগে । গৱেষকসকলে তেওঁলোকৰ গৱেষণাৰ কাম হাতেলিখা কাগজত প্ৰেৰণ কৰিছিল । গতিকে প্ৰকাশনগোষ্ঠীসমূহে সেই পত্রবিলাক চালি-জাৰি চাই সেইবিলাক নিৰ্দিষ্টপ্ৰণালীত লিপিবদ্ধ কৰি আন গৱেষকৰ দ্বাৰা পৰীক্ষা কৰোৱা, ছপা কৰা, ছপাৰ পাছত কিতাপ আকাৰে বজাৰত মুকলি কৰি দিয়া আদি কামসমূহ কৰিবলগীয়া হৈছিল । কিন্তু ইলেকট্ৰ’নিক মাধ্যমৰ প্ৰসাৰৰ লগে লগে এনে বহুতো কাম কমি আহিল । এতিয়া লেখকে LATEX ৰ পূৰ্বনিৰ্দিষ্ট formatত লিখে, অনলাইনতে জমা কৰে লিখনিবিলাক, বেলেগ গৱেষকৰদ্বাৰা চালি-জাৰি চোৱা হয় আৰু পাছত প্ৰকাশ কৰা হয় । প্ৰকাশৰ ক্ষেত্রতো খৰছ কমি যোৱাৰ এটা প্ৰধান কাৰণ হ’ল এয়ে যে বেছিভাগ কলেজ বা বিশ্ববিদ্যালয়েই আজিকালি অনলাইনত কিনে এই সংকলনবিলাক । অৰ্থাৎ প্ৰকাশনগোষ্ঠীয়ে নিজৰ server ত বস্তুখিনি ৰাখিলেই হ’ল ।যিয়ে কিনে তেওঁলোকে নিজেই গৈ দাউনল’ড কৰি ল’ব । মানে প্ৰকাশনগোষ্ঠীৰ খৰছ বহুখিনি কমি গ’ল ইলেকট্ৰনিক মাধ্যমৰ প্ৰসাৰৰ ফলশ্ৰুতিত । কিন্তু সেই অনুপাতে তেওঁলোকৰ এই সংকলনসমূহৰ দাম কমা নাই, বৰং ই দিনক দিনে বাঢ়িহে গৈছে ।\nতিম’থি গ’ৱাৰছ (Timothy Gowers) নামৰ গণিতজ্ঞজনে ২০১২ চনৰ ২১জানুৱাৰীৰ দিনাখন তেওঁৰ এটা ব্লগ প’ষ্টৰ জৰিয়তে সমূহ বিজ্ঞানীকে Elsevier নামৰ গোষ্ঠীটোক বৰ্জন কৰিবলৈ আহ্বান জনাই এখন পত্র লিখে আৰু সেই লিখনিটোৱেই এক সজাগতাৰ সৃষ্টি কৰিবলৈ আগবাঢ়িছে বৰ্তমান সুধীসমাজৰ মাজত । উল্লেখযোগ্য যে ১৯৯৮ চনত তিম’থিয়ে গণিতৰ প্ৰখ্যাত Fields Medal লাভ কৰিছিল ।\nদুটামান উনুকিয়াবলগা কথা হ’ল –\n১. গৱেষণা-পত্র লিখে গৱেষকসকলে । তেওঁলোক কোনো এখন শৈক্ষিক বা গৱেষণা প্ৰতিষ্ঠানৰ অন্তৰ্গত । যি বিভিন্ন ঠাইৰ লেখকসকলৰপৰা অহা গৱেষণা-পত্রবিলাক চালি-জাৰি চোৱাৰ কাম কৰে তেওঁলোকো কোনো এখন শৈক্ষিক বা গৱেষণা প্ৰতিষ্ঠানৰ অন্তৰ্গত । এই কামটো কৰাৰ বাবে তেওঁলোকক প্ৰকাশনগোষ্ঠীৰ ফালৰপৰা কোনো মাননী দিয়া নহয় । সেই খৰছ বহন কৰে সংশ্লিষ্ট প্ৰতিষ্ঠানটোৱে য’ত তেওঁলোক কৰ্মৰত । তাৰ পাছত আহিল সংকলন কিনাক লৈ । সাধাৰণতে এই সংকলনবিলাক কোনো ব্যক্তিবিশেষে নিকিনে । কলেজ বা গৱেষণা প্ৰতিষ্ঠান বিলাকৰ লাইব্ৰেৰীলৈ বুলি এই সংকলনসমূহ কিনা হয় । গতিকে একেটা প্ৰতিষ্ঠানৰে কিছুমান গৱেষকে কৰা কামখিনিকে সেই একেটা প্ৰতিষ্ঠানেই বেলেগ এটা প্ৰকাশনগোষ্ঠীৰ পৰা কিনি আছে ।\n২. গৱেষক বা বিজ্ঞানীসকলে এটা বাণিজ্যিক গোষ্ঠীৰ মুনাফা লাভত কিয় সহায় কৰিব ? হয় তেওঁলোকৰ কামৰ স্বীকৃতিৰ বাবে এখন মঞ্চ লাগে, কিন্তু তাৰ অৰ্থ এইটো নহয় যে তেওঁলোকে কৰা কামখিনি পাছত তেও অধ্যয়ন কৰা প্ৰতিষ্ঠানটোৱেই বেলেগৰপৰা কিনিব । আচলতে এক প্ৰকাৰৰ দালালি কৰি আছে এই প্ৰকাশন গোষ্ঠীবিলাকে ।\n৩. গৱেষকসকলৰ কামৰ ওপৰত সংকলন ছপা কৰি পোৱা লাভৰ এক অংশ বিজ্ঞানীসকলেও পোৱা উচিত নহয় জানোঁ ? যদি জ্ঞান বেচিবই লগা হয় তেন্তে তাৰ উচিত মূল্য জ্ঞানৰ জন্মদাতাসকলেও পাব লাগে, যিটো বৰ্তমান হোৱা নাই । আচৰিত যেন লাগিলেও এইটো সত্য ।\nএনে কিছুমান কাৰণতে আৰম্ভ কৰা হৈছে এই “The Cost of Knowledge” নামৰ জাগৰণটো । এই অভিযানটো বৰ্তমান Elsevier ক বৰ্জন কৰিবলৈআৰম্ভ কৰা হৈছে যদিও আমাৰ বোধেৰে বাকী প্ৰকাশন গোষ্ঠীসমূহো ধোৱা তুলসীৰ পাত নহয় ।\nThe Cost of Knowledgeনামেৰে আৰম্ভ হোৱা ৱেবচাইটটোত বৰ্তমানলৈকে প্ৰায় ১৩,০০০ গৱেষকে ঘোষণা কৰিছে যে তেওঁলোকে Elsevier ৰ দ্বাৰা প্ৰকাশিত সংকলনসমূহত গৱেষণা-পত্র নিদিয়ে, গৱেষণা-পত্র চালি-জাৰি চোৱাৰ কাম নকৰে, এই সংকলনলৈ কোনো পত্র refer নকৰে । জাগৰনটোত বিশ্বৰ বহুকেইজন খ্যাতনামা গণিতজ্ঞ, কম্পিউটাৰ বিজ্ঞানী আৰু জৈৱ বিজ্ঞানীয়ে অংশগ্ৰহণ কৰিছে ।\n← বন্ধন (প্ৰতিম প্ৰতাপ বৰুৱা)\nবাম্বোলপিটা গীত আৰু অনুস্থান : এক দৰঙী লুপ্তপ্ৰায় লোকসংস্কৃতি (বিতোপন শৰ্মা বৰুৱা) →\nকাব্যজগতত কবিতাৰ বিভিন্ন ৰূপ -(ভাস্কৰজ্যোতি দাস)\nআধ্যাত্মিক কাহিনী -(শশীমাই শইকীয়াদত্ত)\nশব্দৰ শক্তি, প্ৰশংসাৰ শক্তি- ঈশান জ্যোতি বৰা


গুত্থী ৰূপ লৈ পুনৰ উভতি আহিছে সুনিল\nছলমান খানৰ জনপ্ৰিয় অনুষ্ঠান বিগবছলৈ নিমন্ত্ৰণ পাইছে অভিনেতা গুত্থীৰূপী সুনিলে\nUpdated: 16-Dec-19 @ 13:47\nPhoto Credit: @whosunilgrover\nপুনৰ নিজৰ গুত্থী ৰূপ লৈ উভতি আহিছে সুনিল গ্ৰোভাৰ। নিজৰ টুইটাৰ একাউন্টৰ জৰিয়তে এক ভিডিঅ’ৰ সহায়ত এই কথা জনাই কমেডিয়ান অভিনেতাগৰাকীয়ে। ছলমান খানৰ জনপ্ৰিয় অনুষ্ঠান বিগবছলৈ নিমন্ত্ৰণ পাইছে অভিনেতা গুত্থীৰূপী সুনিলে।\nপিছে এক অতিথি হিচাপে হাস্যৰস বিলাবলৈহে নিমন্ত্ৰণ পাইছে গুত্থীয়ে। সুনিল গ্ৰোভাৰৰ পৰা গুত্থী হোৱা অৰ্থাৎ সাজোন-কাচোন কৰি থকা ভিডিঅ’ টুইটাৰ একাউন্টত দিয়াৰ পিছতে অন্য ছচিয়েল মিডিয়াতো ভাইৰেল হৈ পৰিছে এই ভিডিঅ’।\nGutthi is getting ready after long! Big boss ne bulaya hai! ?\nউল্লেখ্য যে কপিল শৰ্মা অনুষ্ঠানটোৰ জৰিয়তে গুত্থীৰূপী সুনিল সমগ্ৰ ভাৰততে নহয় বিশ্ববাসীৰ মাজতেই জনপ্ৰিয় হৈ পৰিছিল। পিছে কপিলৰ লগত হোৱা এক মতানৈক্যৰ পিছতে এৰা এৰি হয় কপিল শৰ্মা অনুষ্ঠানৰ পৰা। পিছে তাৰ পিছতো গুত্থীৰূপী সুনিল নিমন্ত্ৰণ পাই আহিছে বহুতো অনুষ্ঠানত।\n16-Dec-19 @ 13:47